કેવડીયા ખાતે ભાજપની બેઠક - All Gujarat News\nગુજરાતમાં 2022 માં ભાજપ 182 બેઠકો કાર્યકર્તાની મહેનતથી જીતશે : સી.આર. પાટિલ\nગુજરાતમાં કેવડીયા ખાતે મળેલી પ્રદેશ કારોબારીની બેઠકને સંબોધતા ભાજપ પ્રદેશ પ્રમુખ સી. આર. પાટિલે જણાવ્યું હતું કે ભાજપ 2022 માં 182 બેઠકો જીતશે તેવો કાર્યકર્તાની મહેનત જોઈ એમના ઉપર મને ભરોસો છે. આ ઉપરાંત તેમણે જણાવ્યું હતું કે તમને કોઈ જીતાડવાની જવાબદારી આપે અને જીતાડીએ એ પણ આપણી જીત છે. તેમજ સહકારી ક્ષેત્રની ચૂંટણી પણ પાર્ટી દ્રારા જ લડાશે અને મેન્ડેડ પણ અપાશે.\nસોમવારે ભાજપ પ્રદેશ પ્રમુખ સી.આર.પાટીલની અધ્યક્ષતામાં પ્રથમ કારોબારી બેઠક મળી હતી. આ કારોબારીની શરૂઆતમાં કેટલાક રાજકીય ઠરાવ પસાર કરાયા. જેમાં કોરોના કાળમાં સરકારે કરેલ કામગીરીને લઈ અભિનંદન આપતો પ્રસ્તાવ રજૂ પસાર કરાયો હતો. વર્તમાન સ્થિતિ તાઉ-તે વાવઝોડામાં કેન્દ્ર અને રાજ્ય સરકારે કરેલી કામગીરીને લઈને પણ ઠરાવ પસાર કર્યો. સાથે જ રાજકીય આગેવાનના થયેલા અવસાનને લઇ શોક ઠરાવ પણ પસાર કરાયો હતો.\nભાજપે દરેક કમિટમેન્ટ પૂર્ણ કર્યા સીએમએ આપ્યું નિવેદન\nઆ બેઠકમાં સીએમ વિજય રૂપાણીએ મહત્વપૂર્ણ નિવેદન આપ્યું છે. સીએમ રૂપાણીએ જણાવ્યું કે ઘણા લાંબા ગાળા બાદ કારોબારીની બેઠક મળી છે. રાજકીય પડકારનો કેવી રીતે સામનો કરવો અને આગામી દિવસની પાર્ટીની સ્ટ્રેટેજી બનાવવી તે ચર્ચા થતી હોય છે. તેમણે વધુમાં કહ્યું કે “સદનસીબે મોદીના નેતૃત્વમાં દેશમાં વિશ્વાસ પેદા થયો છે” “રામ મંદિર બાબતે કમિટમેન્ટ હતું એ પૂર્ણ કર્યું ” “કાશ્મીર માટે પણ આપેલું કમિટમેન્ટ પૂર્ણ કર્યુ” “આજે પણ વિરોધીઓ આ વાતને અલગ અલગ રીતે કહી રહ્યા છે” “કોંગ્રેસ કહે છે કે, અમે ફરી સત્તામાં આવીશું તો 370 હટાવી દઈશું” “વોટબેંકની રાજનીતિ નહિ પણ રાષ્ટ્રપ્રેમની વાત અમે કરીએ છે” “ખેડૂત આંદોલન કરી આપણી વિચારધારાને તોડવાનો પ્રયાસ”\nકારોબારી બેઠક પૂર્ણ થયા બાદ ભાજપ પ્રદેશ પ્રમુખ પાટીલે મીડિયાને માહિતી આપી હતી. જેમાં તેમણે જણાવ્યું કે કોરોનાની પહેલી અને બીજી લહેરમાં રાજય સરકારે ઉમદા કાર્ય કર્યું છે. સાથે જ ત્રીજી લહેરને લઇને સરકારે આગોતરું આયોજન કર્યું છે. તેમણે કેન્દ્ર અને રાજ્ય સરકારની કામગીરી ઉપરાંત કોરોના વોરિયર્સને અભિનંદન આપ્યા હતા.\nસ્થાનિક અને પેટાચૂંટણીની જીત નરેન્દ્રભાઈના કાર્યો; કાર્યકર્તાઓની મહેનતનું પરિણામ: પાટીલ\nકેવડીયા કોલોનીમાં ભાજપની પેપરલેસ કારોબારી: રાજનાથસિંહ ખાસ ઉપસ્થિત; હવે 2024માં ગુજરાત ભાજપ 182 બેઠકો જીતી દેશને સંદેશ આપશે: પ્રદેશ પ્રમુખનું જુસ્સાદાર સંબોધન: કારોબારીમાં ગઈકાલે રાત્રીના આઝાદીના અમૃત મહોત્સવ કાર્યક્રમમાં દેશભક્તિની લહેર જગાવતા સાઈરામ દવે: પાટીલ પણ ઝુમી ઉઠયા\nપર્યાવરણ પ્રેમી પેપરલેસ કારોબારી: ભાજપના પ્રદેશ પ્રમુખ શ્રી સી.આર.પાટીલ હંમેશા આઉટ ઓફ બોકસ વિચારે છે. કેવડીયા કોલોનીમાં ભાજપની પ્રદેશ કારોબારીમાં તેઓએ તમામ આમંત્રીતોને શકય હોય તો અંગત વાહન નહી પણ જાહેર ટ્રાન્સપોર્ટથી કે સામુહિક રીતે પ્રયાસ કરવા જણાવતા પર્યાવરણની ચિંતા કરી હતી તો પ્રદેશ કારોબારીમાં કાગળના ટનબંધ ઉપયોગના બદલે સૌને એક ટેબ્લેટથી પેપરલેસ કારોબારી બનાવી છે. શ્રી પાટીલે સભ્યને હવે પેપરલેસ બનવા પણ શીખ આપી હતી.\nકારોબારીમાં ખાસ ઉપસ્થિત રહેવા કેન્દ્રીય મંત્રી શ્રી રાજનાથસિંહનું તેઓ તથા મુખ્યમંત્રી શ્રી વિજય રૂપાણીએ સ્વાગત કર્યુ હતું.\nકોરોના-વેકસીનેશન કામગીરી અંગે વડાપ્રધાન તથા મુખ્યમંત્રીને અભિનંદન: લોકોની પીડા સમયે ભાજપનો કાર્યકર્તા ઉભો રહે છે: પાટીલ\nગુજરાતમાં 2022ની ધારાસભા ચૂંટણીના પુર્વ વિજયના રણટંકાર જેવી ભાજપની પ્રદેશ કારોબારીને સંબોધન કરતા પ્રદેશ પ્રમુખ શ્રી સી.આર.પાટીલે ગુજરાત ભાજપના સંગઠનને નમુનેદાર ગણાવતા ઉમેર્યુ હતું. દેશમાં એકમાત્ર ગુજરાત ભાજપનું પ્રદેશ કાર્યાલય કમલમ આઈએસઓ 9001ની ગુણવતાના પાવન સર્ટીફાઈડ સાથેની સંસ્થા બની છે.\nગઈકાલથી કેવડીયા કોલોની ટેન્ટ સીટીમાં પ્રારંભ થયેલી ભાજપની પ્રદેશ કારોબારીમાં આજે કેન્દ્રીય સંરક્ષણમંત્રી શ્રી રાજનાથસિંઘ પણ ખાસ ઉપસ્થિત તરીકે પહોંચ્યા હતા અને તેમનું હેલીપેડ અને મુખ્યમંત્રીશ્રી વિજયભાઈ રૂપાણી તથા પ્રદેશ પ્રમુખ સી.આર.પાટીલે સ્વાગત કર્યુ હતું. ગઈકાલ સાંજથી જ રાજયભરમાંથી આમંત્રીતો કેવડીયા કોલોની ખાતે પહોંચવા લાગ્યા હતા.\nપ્રથમ વખત ભાજપની આ પ્રદેશ કારોબારીમાં તમામ સભ્યોને સંભવ હોય ત્યાં સુધી જાહેર ટ્રાન્સપોર્ટ મારફત જ પહોંચવા ખાસ સૂચના અપાઈ હતી જેના કારણે કેવડીયા જતી બસો ટ્રેનો ભરચક દોડી હતી. ગઈકાલે રાત્રીના આઝાદી કા અમૃત મહોત્સવ હેઠળ દેશભક્તિના ગીતોનો કાર્યક્રમ યોજાયો હતો જેમાં રાજકોટના જાણીતા કલાકાર શ્રી સાંઈરામે દેશભક્તિના ગીતોની માહોલ બનાવતા શ્રી પાટીલ સહિતના અગ્રણીઓ પણ ઝુમી ઉઠયા હતા. પ્રદેશ ભાજપની આ કારોબારી પુર્વ રીતે ડીજીટલ બની છે. કારોબારીમાં ઉપસ્થિત દરેકને એક નોટપેડ અપાયું હતું.\nજેમાં કારોબારીના મુદાઓ વિ. લાઈવ રજુ થતા હતા. પ્રદેશ પ્રમુખ શ્રી પાટીલે તેમના સંબોધનમાં જણાવ્યું હતું કે કોરોનાની મહામારી હોય કે પછી તાઉતે વાવાઝોડુ ભાજપનો કાર્યકર્તા દરેક સમયે લોકોની સેવા માટે ખડેપગે ઉભો રહ્યો છે અને તેથીજ દરેક ચૂંટણીમાં ભાજપ મજબૂત બનીને ઉભો રહ્યો છે. શ્રી પાટીલે ગત ફેબ્રુઆરીમાં યોજાયેલી સ્થાનિક સ્વરાજયની સંસ્થામાં પક્ષના ભવ્ય વિજયએ નરેન્દ્રભાઈના વિકાસ કાર્યો અને ભાજપના કાર્યકર્તાઓની મહેનતનું પરિણામ છે અને હવે આપણે 2022માં 182 બેઠકોના લક્ષ્યાંક માટે આગળ વધવાનું છે તથા ગુજરાત ભાજપ 2024માં દેશ માટે ‘મોડેલ’ પુરા પાડશે.\nઆજની આ બેઠકમાં નાયબ મુખ્યમંત્રી શ્રી નિતીન પટેલે કોરોના વેકસીનેશન સહિતની શ્રેષ્ઠ કામગીરી અંગે વડાપ્રધાન શ્રી નરેન્દ્ર મોદી અને મુખ્યમંત્રી શ્રી વિજય રૂપાણીને અભિનંદન આપતો પ્રસ્તાવ રજુ કર્યો હતો જે સર્વાનુમતે પસાર થયો હતો. આજે કારોબારીમાં બાદમાં કેવડીયા-કોલોની અને તેની આસપાસ જે વન વિભાગ દ્વારા ખાસ હરિયાણી અને કુદરતી સ્ત્રોતોનું નવીનીકરણ થયું છે તેનું પ્રેઝન્ટેશન કર્યુ હતું.\nબપોર બાદ રાજકીય ઠરાવ રજુ કરાશે અને મુખ્યમંત્રી શ્રી વિજય રૂપાણી પણ તેમાં પ્રતિભાવ આપશે તો આજે અંતિમ વિદાય પ્રવચન કેન્દ્રીય મંત્રી અને પ્રભારી શ્રી ભુપેન્દ્ર યાદવ કરશે તો પક્ષના નવા સંગઠનમંત્રી શ્રી રત્નાકર પણ સંબોધન કરશે. આજે કારોબારી સંપન્ન થયા બાદ કાલે કારોબારીના સભ્યો સ્ટેચ્યુ ઓફ યુનીટી દર્શન કરશે.\nખોટું બોલવાની કેજરીવાલની આદત : પાટીલ\nપાટીલે વધુમાં કહ્યું કે કેન્દ્ર સરકાર દ્વારા જે રીતે અનાજ યોજના શરૂ કરવામાં આવી છે. જેના કારણે અનેક લોકોને લાભ થયો છે. તેમણે ઉમેર્યું કે બેઠકમાં આવનાર દિવસોના સંગઠનમાં મુદ્દાઓ વિષે ચર્ચા કરવામાં આવી છે. રાજકીય પાર્ટીની સ્થાપના થાય ત્યારે ચૂંટણી લડવાની ઈચ્છા હોય એ સ્વાભાવિક છે. પણ ગુજરાત પાસે સૌથી વધુ કાર્યકર્તાઓ ભાજપ પાસે છે. રાજકીય પાર્ટીમાં કાર્યકર્તાઓ જોડાય અને ઉદ્યોગપતિ જોડાય એમાં ફરક છે. અને, ઉદ્યોગપતિઓ પોતાના અંગત કારણસર રાજકીય પાર્ટીમાં જોડાય છે.\nકોંગ્રેસ પાસે કોઇ નેતા જ નથી : પાટીલ\nપાટીલે કહ્યું કે ખોટું બોલવું-વારંવાર બોલવું- અપપ્રચાર કરવામાં અરવિંદ કેજરીવાલ એવોર્ડ વિજેતા છે. તો કોંગ્રેસ પર આક્ષેપ કરતા કહ્યું કે અમિત ચાવડાએ ચશ્માનો નંબર ચેક કરવા જોઈએ. એમની પાસે કોઈ નેતા જ નથી. જો કોંગ્રેસનું શાસન રહ્યું હોત અને કોવિડ જેવી સ્થિતિમાં શું થાય એ વિચારવું પણ મુશ્કેલ છે.\nગુજરાત વિધાનસભાની ચૂંટણીની તૈયારીઓના ભાગરૂપે કેવડીયા ટેન્ટસિટી ખાતે આગામી તારીખ બીજી સપ્ટેમ્બરના રોજ ગુજરાત ભાજપની કારોબારી સમિતિની બેઠક\nપ્રથમ સત્રમાં મોદી સરકાર અને રૂપાણી સરકારની પ્રજાલક્ષી કામગીરીને બીરદાવતો ઠરાવ થયો છે. સાંજે સમાપત વખતે આગામી કાર્યક્રમો જાહેર થશે.\nતા.૧૭ સપ્ટેમ્બરે વડાપ્રધાન શ્રી નરેન્દ્રભાઇ મોદીનો જન્મદિન આવી રહ્યો છે. તે નિમિતે વૃક્ષારોપણ, રકતદાન કેમ્પ મંદિરોમં આરતી-પૂજા વગેરે રાજયવ્યાપી કાર્યક્રમો યોજાનાર છે. શ્રી મોદી ૭ ઓકટોબર ર૦૦૧થી મૂખ્યમંત્રી હતા ર૦૧૪ થી વડાપ્રધાન છે તેમના સતાકાળના બે દાયકા આવતી ૭ ઓકટોબરે પુરા થઇ રહ્યા છે. તેની ઉજવણીનું આયોજન થઇ રહ્યું છે. આજે હાજર તમામ કારોબારી સભ્યો અને આમંત્રીત સભ્યોને પાર્ટી તફરથી ટેબ્લેટ અપાયેલ ધારાસભ્યો, પંચાયતો, પાલિકા વગેરેમાં ચૂંટાયેલા ભાજપના સામયે સહિત કુલ ૧૦ હજાર લોકોને ટેબ્લેટ અપાશે આજે પેપરલેસ કારોબારી થઇ છે ડીજીટલ યુગના પ્રવેશમાં ગુજરાત મોખરે છે. ર૦રર ની ચૂંટણી જીતવા કાર્યકરોને સક્રિય રહેવા આહવાન કરવામાં આવ્યંુ છે.\nનરેન્દ્રભાઇ નેતૃત્વમાં દેશમાં અને વિજયભાઇ તથા નીતીન પટેલના નેતૃત્વમાં ગુજરાતભરમાં કોરોનાના સામના માટે થયેલી તેમજ વિવિધ યોજનાઓ દ્વારા થયેલી વિશ્વલક્ષી કામગીરીને અભિનંદન ઠરાવ દ્વારા બીરદાવવામાં આવી છે.\nપ્રદેશ ભાજપ કારોબારીએ ઠરાવમાં જણાવેલ કે ભારતમાતાને પર વૈભવના સ્થાને પહોંચાડવાના ધ્યેય સાથે અથાક પરીશ્રમ કરતી કેન્દ્રની નરેન્દ્રભાઇ મોદીની સરકારે સાત વર્ષમાં ”સબકા સાથ, સબકા વિકાસ, સબકા વિશ્વાસ અને સબકા પ્રયાસ”ના મંત્રને ચરિતાર્થ કરવા શરૂ કરેલ જન કલ્યાણકારી યોજનાઓ અને લીધેલા રાષ્ટ્રહિતના નિર્ણયો દ્વારા દેશના સર્વાગી વિકાસની જે કામગીરી કરી રહી છે. તેને ગુજરાત પ્રદેશ ભાજપાની આ કારોબારી અભિનંદન પાઠવે છે.\nગુજરાતને ઉત્તમમાંથી સર્વોત્તમ બનાવવા માટે મુખ્યમંત્રી શ્રી વિજયભાઇ રૂપાણી અને નાયબ મુખ્યમંત્રી શ્રી નિતીનભાઇ પટેલના નેતૃત્વમાં રાજય સરકારે કરેલા અનેક લોકહિતના કાર્યો માટે ગુજરાત પ્રદેશ ભાજપની આ કારોબારી અભિનંદન પાઠવે છે.\nગુજરાતમાં ભાજપની3દિવસ ચાલેલી કારોબારી બેઠક આજે પરિપૂર્ણ થઇ હતી ,આ બેઠકમાં ભાજપે અનેક એજન્ડા પર ચર્ચા કરી હતી અને તમામ મુદ્દાઓ પર વિસ્તૃત ચર્ચા કરી હતી ,આ બેઠકમાં તમામ ભાજપના આગેવાનો સાથે ચર્ચા કરવામાં આવી હતી અને તમામને સારી કામગીરી કરવાના નિર્દેશ આપવામાં આવ્યા છે. આ અંગે ગુજરાત ભાજપના અધ્યક્ષ સી.આર.પાટીલે એક પ્રેસ ઓકોન્ફરન્સ કરી હતી.\nભાજપની કારોબારી બેઠકમાં પીએમએ કરેલા કામો અંગે નોંધ લેવામાં આવી હતી અને તેમની યોજના લોકો સુધી પહોચાડવાનો નિર્ણય કરવામાં આવ્યો હતો ,વડાપ્રધાનને અભિનંધન પાઠવતો એક ઠરાવ પણ પારિત કરવામાં આવ્યો હતો ,આ ઉપરાંત મહત્વની બાબત એ હતી કે ભાજપની પ્રદેશ કાર્યવાહી પેપરલેશ કરવામાં આવી છે હવે દરેક સૂચના પાર્ટી તરફથી ડિજીટલમાં મોકલવામાં આવશે ,આ ઉપરાંત રાજ્યમાં 10 હજાર ટેબ્લેટનું વિતરણ પણ કરવામાં આવશે ,આ યોજના રાજ્ય અને કેન્દ્રના સંયુકત પ્રયાસ હેઠળ અમલી બનાવવામાં આવી છે .\nભાજપની આ બેઠકમાં સંઘ અને પાર્ટીના ઇતિહાસની પણ ઝાંખી રજૂ કરવામાં આવી હતી ,આ ઉપરાંત રાજ્યસભામાં ભાજપના નેતાઓએ કરેલા ભાષણના અંશો પણ રજૂ કરવામાં આવ્યાં હતાં.આઇટી ટીમ આ પ્રોજેકટ પર કામ કરી રહી છે. આગામી વર્ષમાં ચૂંટણી હોવાથી દરેક જિલ્લાના પ્રમુખ અને ઝોનના પદના પ્રમુખ પ્રવાસ કરશે ,જ્યાં જરૂર હશે ત્યાં પ્રવાસ કરવામાં આવશે્.\nપ્રદેશ ભાજપની કારોબારી બેઠક:વિપક્ષો ભાજપને ચૂંટણી જીતવાનું મશીન કહે છે, ગુજરાતમાં ભાજપની સફળતાનું રહસ્ય પર્ફોર્મન્સનું પોલિટિક્સ છેઃ સંરક્ષણમંત્રી\nકેન્દ્રીય સંરક્ષણમંત્રી રાજનાથ સિંહે કારોબારીની બેઠકમાં સંબોધન કર્યું હતું.\nગુજરાત ભાજપના પ્રદેશ કારોબારીની બેઠક કેવડિયા કોલોની સ્ટેચ્યૂ ઓફ યુનિટી નજીક નર્મદા ટેન્ટ સિટી-2માં ચાલી રહી છે. કેન્દ્રીય સંરક્ષણમંત્રી રાજનાથ સિંહ અને મુખ્યમંત્રી વિજય રૂપાણી આજે સવારે કેવડિયા પહોંચ્યા હતા અને તેમણે ભાજપ પ્રદેશ કારોબારીની બેઠકનો પ્રારંભ કરાવ્યો હતો. કારોબારી બેઠકમાં કેન્દ્રીય સંરક્ષણમંત્રી રાજનાથ સિંહે જણાવ્યું હતું કે સમગ્ર ભારતમાં આતંકવાદ નથી એ પીએમ મોદીને આભારી છે. થોડા સમયમાં હથિયાર ઉત્પાદનમાં પણ ભારત અગ્રેસર હશે. બે વર્ષમાં ભારતે 17 હજાર કરોડની નિકાસ કરી છે અને વિપક્ષો ભાજપને ચૂંટણી જીતવાનું મશીન કહે છે.\nગુજરાતમાં પર્ફોર્મન્સનું પોલિટિક્સ છે\nતેમણે વધુમાં જણાવ્યું હતું કે ગુજરાતમાં પણ ભાજપને સતત સફળતા મળી રહી છે, એનું એકમાત્ર કારણ એ છે કે ગુજરાતમાં પર્ફોર્મન્સનું પોલિટિક્સ છે. મુખ્યમંત્રી અને સંગઠનના લોકોએ એ કરી બતાવ્યું છે. હું સીઆર પાટીલ, વિજય રૂપાણીથી લઇને તમામ લોકોને એનું શ્રેય આપું છું. ભાજપની ગુજરાતની છબિ આખા ભારતમાં જોવા મળી રહી છે, જેનું શ્રેય તમામ કાર્યકર્તા ભાઇઓ-બહેનોને જાય છે.\nભાજપ 182 બેઠકો 2021માં જીતશે તેવો કાર્યકર્તાની મહેનત જોઈ એમના પર મને ભરોસો\nપ્રદેશ ભાજપ અધ્યક્ષ સી આર પાટીલે જણાવ્યું હતું કે, સહકારી ક્ષેત્રની ચૂંટણી પણ પાર્ટી દ્વારા જ લડાશે અને મેન્ડેડ પણ અપાશે. તમને કોઈ જીતાડવાની જવાબદારી આપે અને જીતાડીએ એ પણ આપણી જીત છે. એક વર્ષમાં 84 સહકારી સંસ્થાઓમાં ભાજપ સમર્થક ઉમેદવારો ગુજરાતમાં જીત્યા છે. ભાજપ 182 બેઠકો 2021માં જીતશે તેવો કાર્યકર્તાની મહેનત જોઈ એમના પર મને ભરોસો છે. દરેક ગામના રામજી મંદિરે 17 સપ્ટેમ્બરે પીએમ મોદીના જન્મ દિવસે 7100 જગ્યાએ આરતી થશે.\nસંરક્ષણમંત્રી રાજનાથ સિંહની ઉપસ્થિતિમાં વિશેષ એપ્લિકેશનો અને પ્રોગ્રામ્સથી સજ્જ 750 કાર્યકરને ટેબ્લેટ અપાયાં હતાં.\nસરદાર સાહેબની પ્રતિમાને સંરક્ષણમંત્રીએ પુષ્પાંજલિ અર્પણ કરી\nવિશ્વપ્રસિદ્ધ પ્રવાસન સ્થળ સ્ટેચ્યૂ ઓફ યુનિટીની મુલાકાતે પધારેલા કેન્દ્રીય સંરક્ષણમંત્રી રાજનાથ સિંહ તથા રાજ્યના મુખ્યમંત્રી વિજય રૂપાણીએ સરદાર પટેલની વિરાટ પ્રતિમા સમક્ષ શીશ ઝુકાવીને સ્મરણાંજલિ અર્પણ કરી હતી. સંગઠનના કાર્યકરોને માર્ગદર્શન આપવા માટે આવેલા કેન્દ્ર સરકારના મંત્રીમંડળના સદસ્યો પુરુષોત્તમ રૂપાલા, ભૂપેન્દ્ર યાદવ, નાયબ મુખ્યમંત્રી નીતિન પટેલ અને ગૃહ રાજ્ય મંત્રી પ્રદીપસિંહ જાડેજા, સાંસદ સીઆર પાટીલ સહિતના વરિષ્ઠ આગેવાનો જોડાયા હતા. સ્ટેચ્યૂ ઓફ યુનિટીમાં વિશ્વભરના પ્રવાસીઓને આકર્ષવા ચાલી રહેલાં વિવિધ વિકાસકામો તથા પ્રોજેક્ટ અંગે નેતાઓને માહિતગાર કરવામાં આવ્યા હતા.\nકેન્દ્રીય સંરક્ષણમંત્રી રાજનાથ સિંહ પણ કેવડિયા પહોંચી ગયા છે.\nભાજપના કારોબારી સભ્યોને SOPની સૂચના અપાઈ\nવડાપ્રધાન મોદીના કેવડિયાને ઇલેક્ટ્રિક વાહનયુક્ત સિટી બનાવવાના ધ્યેયને કારણે મંત્રીઓ અને આગેવાનોને ગાડીઓ નહીં લાવવા કહેવામાં આવ્યું છે. આ કારોબારીમાં પદાધિકારીઓ ઉપરાંત 600 જેટલા આગેવાનો ઉપસ્થિત રહેશે. તમામને ભાજપના કારોબારી સભ્યોને SOPની સૂચના અપાઈ છે, જેનું તેઓ પાલન કરી રહ્યા છે.\nએપ્લિકેશનો અને પ્રોગ્રામ્સથી સજ્જ 750 કાર્યકરને ટેબ્લેટ અપાયાં હતાં.\nમુખ્યમંત્રી હેલિકોપ્ટરથી કેવડિયા પહોંચ્યા\nઆ બેઠકમાં ભાગ લેવા આજે મુખ્યમંત્રી વિજય રૂપાણી સીધા હેલિકોપ્ટરથી કેવડિયા પહોંચ્યા છે. આ ઉપરાંત કેન્દ્રીય સંરક્ષણમંત્રી રાજનાથ સિંહ પણ કેવડિયા પહોંચી ગયા છે. આ બેઠકમાં ગુજરાત ડિજિટલ ક્નેક્ટ પ્રોજેક્ટનું લોન્ચિંગ થશે. વિધાનસભાની ચૂંટણી અંગેનો રોડ મેપ તૈયાર કરવામાં આવશે. આ માટે પાટીલની જમ્બો કારોબારીમાં ચર્ચા કરવામાં આવશે. આ બેઠકના વિવિધ એજન્ડાની સાથે કારોબારી સભ્યો માટે ખાસ ગાઈડલાઈન્સ આપવામાં આવી છે.\nરાજ્યના મુખ્યમંત્રી વિજય રૂપાણીએ સરદાર પટેલની વિરાટ પ્રતિમા સમક્ષ શીશ ઝુકાવીને સ્મરણાંજલિ અર્પણ કરી હતી.\nઆ બેઠકમાં પ્રદેશ ભાજપ-પ્રમુખ સીઆર પાટીલના ડ્રીમ પ્રોજેક્ટ ગુજરાત ડિજિટલ કનેક્ટનું ગ્રાન્ડ લોન્ચિંગ થશે. સંરક્ષણમંત્રી રાજનાથ સિંહ, ભાજપના રાષ્ટ્રીય અધ્યક્ષ જે.પી. નડ્ડાની ઉપસ્થિતિમાં વિશેષ એપ્લિકેશનો અને પ્રોગ્રામ્સથી સજ્જ 750 મહત્ત્વના કાર્યકરને ટેબ્લેટ અપાયાં હતાં. આ ટેબ્લેટમાં કેન્દ્ર તથા ગુજરાત સરકારની તમામ જનહિતની યોજના, કાર્યક્રમોની વિગતો, ફોર્મ વગેરે રહેશે. આ ઉપરાંત પાર્ટીના કાર્યક્રમો, વિઝન, જે-તે કાર્યકરના પ્રવાસો, સંપર્ક અને ભાવિ કાર્યક્રમો પણ અપડેટ કરી શકાશે. કાર્યકર દ્વારા કોઇ રજૂઆત થઇ હોય તો એની પ્રગતિ ક્યાં સુધી પહોંચી એની જાણકારી તેને પ્રાપ્ત થાય એ દિશામાં કામગીરી શરૂ કરાઈ છે.\nકેન્દ્રીય સંરક્ષણમંત્રી રાજનાથ સિંહ અને CM રૂપાણીએ પ્રદેશ કારોબારીની બેઠકનો પ્રારંભ કરાવ્યો.\nચૂંટણી દરમિયાન પ્રચાર કેવી રીતે કરવો એતેની માહિતી અપાશે\nઆ બેઠકમાં ચૂંટણી દરમિયાન પ્રચાર કેવી રીતે કરવો અને ભાજપના તમામ સભ્યોએ સોશિયલ મીડિયામાં કેવી રીતે એક્ટિવ રહેવું એ અંગે માહિતી આપવામાં આવશે. આ ઉપરાંત લોકોની વચ્ચે જવું અને લોકોની સમસ્યાઓનું નિરાકરણ કરવા સિવાય, જો કોરોનાની બીજી લહેરમાં ક્યાંય પણ વહીવટની અછત હોય તો એને કેવી રીતે દૂર કરવી એ અંગે ચર્ચા કરવામાં આવશે.\nકેન્દ્રીય સંરક્ષણમંત્રી રાજનાથ સિંહનું મુખ્યમંત્રીએ સ્વાગત કર્યું હતું.\nવડોદરાથી 25થી વધુ આગેવાનો પહોંચ્યા\nપ્રદેશ ભાજપની કારોબારીની બેઠક કેવડિયા કોલોની ખાતે શરૂ થઇ ગઇ છે, ત્યારે એમાં ભાગ લેવા માટે વડોદરાથી 25થી વધુ આગેવાનો કેવડિયા પહોંચી ગયા છે. કોરોનાના વળતા પાણી થઈ રહ્યા હોવાના અણસાર મળતાં પ્રદેશ ભાજપની ઓફલાઈન કારોબારીની બેઠક બોલાવવાનું નક્કી કરવામાં આવ્યું હતું, જેના ભાગરૂપે કેવડિયા કોલોની ખાતે તારીખ 1 સપટેમ્બરથી ત્રણ દિવસ માટે ભાજપના આગેવાનો હાજર રહેશે. આ કારોબારીની બેઠકમાં કેન્દ્રીય મંત્રી રાજનાથ સિંહ, ગુજરાતના પ્રભારી ભૂપેન્દ્ર યાદવ ઉપરાંત ગુજરાતના કેન્દ્રના પાંચ મંત્રી પણ ઉપસ્થિત રહેવાના છે.\nકેન્દ્રીય સંરક્ષણમંત્રી રાજનાથ સિંહે સરદાર પટેલની વિરાટ પ્રતિમા સમક્ષ શીશ ઝુકાવીને સ્મરણાંજલિ અર્પણ કરી હતી.\nવડોદરાથી કયા કયા નેતાઓ બેઠકમાં પહોંચ્યા\nઆગામી વર્ષની વિધાનસભાની ચૂંટણીને ધ્યાનમાં રાખી ચર્ચા કરવા માટે આયોજિત પ્રદેશ ભાજપની કારોબારીની બેઠકમાં ભાગ લેવા માટે વડોદરા ભાજપના 25થી વધુ આગેવાનો કેવડિયા કોલોની પહોંચ્યા હતા, જેમાં શહેર ભાજપ-અધ્યક્ષ ડો.વિજય શાહ મહામંત્રીઓની સાથે રવાના થયા હતા. તો સાંસદ રંજનબેન ભટ્ટ, પૂર્વ મેયર એન.વી.પટેલ અને પૂર્વ ડેપ્યુટી મેયર ડો. જીવરાજ ચૌહાણ સાથે ગયા હતા. મેયર કેયૂર રોકડિયા, પૂર્વ પ્રદેશ મહામંત્રી શબ્દશરણ બ્રહ્મભટ્ટ અને પૂર્વ સાંસદ બાળુ શુક્લ સાથે રવાના થયા હતા.\nપ્રદેશ ભાજપ-પ્રમુખના ડ્રીમ પ્રોજેક્ટ ગુજરાત ડિજિટલ કનેક્ટનું ગ્રાન્ડ લોન્ચિંગ થશે.\nકેન્દ્રીય મંત્રી પુરુષોત્તમ રૂપાલાએ જણાવ્યું હતું કે, 370 હટાવાનો નિર્ણય એ નરેદ્રભાઇ અને અમિતભાઇની દીર્ઘ દ્રષ્ટિ નું પરિણામ છે. ભારતનીનૌ સેના, વાયુ સેના અને થલ સેનાને કોરોના કાળમાં મેદાનમાં ઉતારનાર વડાપ્રધાન નરેન્દ્ર મોદીને અભિનંદન આપું છુ. આ ઉપરાંત ખેડૂતો વતી વિજયભાઇ રૂપાણીને અભિનંદન આપું છું કે ખેડૂતોને ઝીરો ટકાએ ધિરાણ આપાવ્યું છે. કોંગ્રેસના લોકો પાસે માત્ર સરકારને બદનામ કરવા સિવાય કોઈ મુદ્દો નથી.\nભાજપના સંગઠન મહામંત્રી તરીકે રત્નાકરે જણાવ્યું હતું કે, કોંગ્રેસી ભ્રષ્ટાચાર કરે છે તો પણ કોઈ મોટી વાત નથી હોતી, પરંતુ, ભારતીય જનતા પાર્ટી તેનાથી સાવ ભિન્ન છે. પેજ કમિટી એ સંગઠનની શક્તિ છે. જ્યારે લોકસભામાં 26 માંથી 26 સીટ જીત્યા છીએ ત્યારે વિધાનસભામાં 182 સીટ જીતવી મને કોઈ અઘરું કામ લાગતું નથી.\nBJP Executive Meeting SOU Live Update: વિપક્ષો BJPને ચૂંટણી જીતવાનું મશીન કહે છે, ખરેખર ભાજપ પ્રજાનો વિશ્વાસ જીતવાની જમીન છે : રાજનાથ સિંહ\nકેવડિયામાં રાજનાથસિંહે સ્ટેચ્યૂ ઓફ યુનિટી ખાતે યોજાયેલી પેપરલેસ કારોબારીમાં ભાજપ ગુજરાતની ખૂબ પ્રસંશા કરી, કૉંગ્રેસ પર કર્યો વાર\nBJP Gujarat Paperless State Executive meeting: ‘કૉંગ્રેસને આયાતી ટેલેન્ટ લાવવા પડે છે જ્યારે ગુજરાત ભાજપમાં ટેલેન્ટની કમી નથી’\nમયૂર માકડિયા, દીપક પટેલ, કેવિડયા : ‘વિપક્ષો ભાજપ ને ચૂંટણી જીતવા નું મશીન કહે છે ખરેખર ભાજપ પ્રજા નો વિશ્વાસ જીતવાની જમીન છે’ આ શબ્દો છે કેવડિયામાં યોજાઈ રહેલી ભારતીય જનતા પાર્ટીની પેપરલેસ કારોબારી મીટિંગમાં સહભાગી થયેલા રક્ષામંત્રી રાજનાથસિંહના. રક્ષામંત્રી રાજનાથાસિંહ (Defence Minister Rajanathsinh) આજે મુખ્યમંત્રી વિજય રૂપાણી (CM Rupani) સાથે ભારતીય જનતા પાર્ટી ગુજરાત પ્રદેશની કારોબારી (BJP Gujarat Paperless State Executive meeting) મીટિંગમાં સહભાગી થયા. કેવડિયા બીજેપી પ્રદેશ કારોબારી ની બેઠક જતા પહેલા સંરક્ષણ મંત્રી રાજનાથ સિંહ તથા મુખ્યમંત્રી વિજય રૂપાણી ,નાયબ મુખ્યમંત્રી નીતિન પટેલ સહિત નેતાઓએ સરદાર પટેલ ની પ્રતિમા એ જઇ સરદાર ને વંદન કર્યા હતા.\nકેવડિયામાં રાજનાથસિંહે જણાવ્યું, ‘ગુજરાતના ભાજપાનાં કાર્યકરો સી.આર.પાટીલના નેતૃત્વમાં ટેકનોલોજીના ઉપ્યોગથી વધુ મજબૂત બન્યા છે. વિપક્ષો ભાજપને ચૂંટણી જીતવાનું મશીન કહે છે ખરેખર તો ભાજપ પ્રજાનો વિશ્વાસ જીતવાની જમીન છે. કૉંગ્રેસને આયાતી ટેલેન્ટ લાવવા પડે છે જ્યારે ગુજરાત ભાજપમાં ટેલેન્ટની કમી નથી. ‘\nભારત હથિયારોના ઉત્પાદનમાં સ્વાવલંબી બનશે\nઉલ્લેખનીય છે કે ભારત સરકારે થોડા સમય પહેલાં દેશની સંરક્ષણ પાંખોમાં વપરાતા હથિયારોમાં 100 કરતાં વધુ હથિયારોના ઇમ્પોર્ટ પર પ્રતિબંધ મૂક્યો હતો. આ નિર્ણય દ્વારા મેક ઇન ઇન્ડિયાને પ્રોત્સાહન આપવાનો ઉલ્લેખ છે. આ સંદર્ભમાં રાજનાથસિંહે કહ્યું કે થોડા વખતમાં જ ભારત હથિયારોના ઉત્પાદનમાં પણ સંપૂર્ણપણે સ્વાલંભી બનશે.\n‘કોઈ પણ બાબતના વિરોધનો પર્યાય રાહુલ ગાંધી’\nકેન્દ્રીય રક્ષામંત્રીએ જણાવ્યું કે કોઈ પણ બાબતના વિરોધનો પર્યાય એટલે રાહુલ ગાંધી, રાહુલ ગાંધીએ વિરોધ કરવો એ શબ્દનો પર્યાય છે. જોકે, રાજનાથસિંહના આ નિવેદન મામલે અમદાવાદમાં યોજાયેલી પત્રકાર પરિષદમાં કૉંગ્રેસના પ્રવક્તા પવન ખેરાએ આકરા પ્રહારો કર્યા હતા અને રાજનાથસિંહના નિવેદન સામે સવાલો કર્યા હતા.\nકેન્દ્ર અને રાજ્ય સરકાર વચ્ચે એમઓયુ કરશે\nઉલ્લેખનીય છે કે આવતા વર્ષે રાજ્યમાં ગાંધીનગર ખાતે ડિફેન્સ એક્સપો 2022 યોજાવાનો છે. આ એક્સપોને લઈને રાજનાથસિંહ એમઓયુ કરવાના છે. આ એમઓયુ અંગે કારોબારી સમાપ્ત થયા બાદ એક મીટિંગમાં ચર્ચા કરવામં આવશે. રક્ષામંત્રાલય અને એક્સપો માટેની ટીમ સાથે આજે કેવડિયામાં જ બેઠક યોજાશે.\nકેવડીયા ખાતે સંરક્ષણમંત્રી રાજનાથસિંઘ અને મુખ્યમંત્રી વિજય રૂપાણી વચ્ચે ડિફેન્સ એક્સપો 2022 અંગે મહત્વની બેઠક યોજાઈ\nગાંધીનગર ખાતે આગામી ડિફેન્સ એક્સપોનું આયોજન માર્ચ, 2022માં થવા જઈ રહ્યું છે.\nકેવડીયા ખાતે આજે સંરક્ષણમંત્રી રાજનાથસિંઘ અને મુખ્યમંત્રી વિજય રૂપાણી વચ્ચે આ અંગે મહત્વની બેઠક યોજાઈ હતી.\nઆ ડિફેન્સ એક્સપો-૨૦૨૨ના આયોજનમાં રાજ્ય સરકારના સંપૂર્ણ સહયોગ અંગેના એમ.ઓ.યુ આજે સંરક્ષણ મંત્રાલયના ડિફેન્સ પ્રોડકશન વિભાગના સંયુકત સચિવ અને ગુજરાતના ઊદ્યોગ કમિશનર વચ્ચે થયા હતા.\nગત વખતે લખનઉમાં યોજાયેલી ડિફેન્સ એક્સપોમાં ૭૦ જેટલાં દેશોની એક હજાર જેટલી કંપનીઓએ ભાગ લીધો હતો. આ વખતે ભાગ લેનારા દેશોની સંખ્યા વધારીને સો સુધી લઇ જવાનું લક્ષ્યાંક નિયત કરાયું છે.\nકેવડીયા ખાતે ગુજરાત ભાજપ ની પહેલી પ્રત્યક્ષ અને પેપરલેસ કારોબારી બેઠક ને સંરક્ષણ મંત્રી રાજનાથ સિંઘે ખુલ્લી મૂકી\nકેવડીયા ખાતે ગુજરાત ભાજપ ની પહેલી પ્રત્યક્ષ અને પેપરલેસ કારોબારી બેઠક ને સંરક્ષણ મંત્રી રાજનાથ સિંઘે ખુલ્લી મૂકી હતી. આ પ્રસંગે શ્રી સિંઘે જણાવ્યુ હતું કે કેન્દ્ર માં મોદી સરકારે સત્તા સંભાળ્યા બાદ ત્રાસવાદી પ્રવૃતિ નહિવત કક્ષાએ પહોચી છે અને વિભાજનકારી તત્વોમાં સરકાર ની ધાક બેઠી છે. શસ્ત્ર સરંજામ ના ઉત્પાદન માં આત્મનિર્ભર બનવાનો કોલ આપતા શ્રી સિંઘે ઉમેર્યું હતું કે છેલ્લા બે વર્ષ માં સંરક્ષણ સામગ્રી ની નિકાસ ભારતે 17 હજાર કરોડ ઉપર પહોંચાડી છે. તેમણે વધુ માં જણાવ્યુ હતું કે પ્રદેશ પ્રમુખ સી. આર. પાટિલ ની આગેવાનીમાં કાર્યકરો આગામી ચૂંટણી માં અભૂતપૂર્વ જીત મેળવશે તેમાં શંકા નથી.\nકારોબારી નું પહેલું સત્ર ખુલ્લુ મુકાયા બાદ પ્રદેશ પ્રમુખ સી. આર. પાટિલે જણાવ્યુ હતું કે હોદ્દેદાર અને પાયાના કાર્યકર વચ્ચે સંવાદ અને સંપર્ક એકદમ જીવંત રહેવો જોઈએ. તેમણે કહ્યું હતું કે સ્થાનિક સ્વરાજ ની સંસ્થાઓ ની ચૂંટણીમાં ઝળહળતી જીત મેળવનાર કાર્યકરો વિધાનસભા ની બધી બેઠક ઉપર વિપક્ષ ના સફાયા માટે અત્યાર થી મહેનત શરૂ કરી દે. વાવાઝોડા સમયે પ્રજાની પડખે ઊભા રહી તેમની સેવા કરનાર કાર્યકરો ને શ્રી પાટિલે બિરદાવયા હતા. નાયબ મુખ્યમંત્રી નિતિનભાઈ પટેલે આજ ના સત્ર માં અભિનંદન પ્રસ્તાવ રજૂ કર્યો હતો.\nવિધાનસભાની બધી બેઠક આગામી ચૂંટણી માં કબ્જે કરવાનું રાજકીય મંથન અહી બે દિવસ ચાલશે, તેમ અમારા પ્રતિનિધિએ જણાવ્યુ છે.\nમુખ્યમંત્રી વિજય રૂપાણી ની આગેવાની માં રાજ્યનું આખું મંત્રીમંડળ અહી હાજર છે. કેન્દ્રિય મંત્રીઓ ભુપેન્દ્ર યાદવ, પરસોત્તમ રૂપાલા, દેવુસિંહ ચૌહાણ, દર્શનાબેન જરદોશ અને ડોક્ટર મહેન્દ્ર મુંજપરા પણ કારોબારી બેઠક માં ભાગ લઈ રહ્યા છે. કેવડીયા પહોંચીને સંરક્ષણ મંત્રી રાજનાથ સિંઘે સરદાર સાહેબ ની વિરાટ પ્રતિમા ના ચરણો માં પુષ્પાંજલિ અર્પણ કરી હતી\nનર્મદાના કેવડીયા કોલોનીમાં બે દિવસથી ચાલી રહેલી ગુજરાત ભાજપની કાર્ય્કારિણીના બીજા દિવસે કેન્દ્રીય રક્ષામંત્રી રાજ્નાથ સિંહે એક માર્મિક ટકોર કરતા જણાવ્યું કે, ભારતીય જનતા પાર્ટીના કાર્યકરમાં ધરાતલ પર રહેવાનું કૌશલ્ય હોવું જોઈએ.\nનર્મદાના સ્ટેચ્યુ ઓફ યૂનિટીમાં છેલ્લા બે દિવસથી ગુજરાત ભારતીય જનતા પાર્ટીની પ્રદેશ કાર્યકારિણી બેઠક ચાલી રહી છે.આ તકે કેન્દ્રિય રક્ષામંત્રી રાજનાથ સિંહે પોતાના ઉદબોધનમાં ભારતીય જનતા પાર્ટીના કાર્યકર્તાઓને એક માર્મિક ટકોર કરી હતી. રક્ષામંત્રી રાજનાથ સિંહે વડાપ્રધાન નરેન્દ્ર મોદીનું ઉદાહરણ આપતા કરેલી ટકોરને કાર્યકર્તા પોતાના ગળે બાંધી પાર્ટીના કામ માટે જોતરાયેલા રહે તેઓ આશય હતો. કેન્દ્રીયમંત્રી રાજનાથ સિંહે જણાવ્યું કે, ભાજપનો કાર્યકર, ગમે તે પદ પર હોય,પરંતુ કાર્યકર જ હોવાનો અહેસાસ તેમનામાં રહેવો જોઈએ.વડપ્રધાન નરેન્દ્ર મોદીનું ઉદાહરણ આપતા તેમને કહ્યું કે, વર્ષ 2014ની ચૂંટણીના પરિણામ પછી વડાપ્રધાન નરેન્દ્ર મોદીનો મને ફોન આવ્યો હતો,તેઓએ મને ફોનમાં કહ્યું કે,મારે તમને રીપોર્ટ આપવો છે.કાર્યકર તરીકે તેઓની આ કેવી ઉદ્દાત ભાવના ? વડાપ્રધાન પદના ઉમેદવાર ઘોષિત થયા હતા.ચૂંટણીમાં જવલંત વિજય છતાં એક કાર્યકર તરીકે તેઓનો જે ભાવ હતો તેવા ભાવ સાથે ભાજપનો કાર્યકર કામ કરે.\nરક્ષામંત્રી રાજનાથ સિંહે આ માર્મિક ટકોરથી ઉપસ્થિત પદાધિકારીઓ/કાર્યકરોને એ સમજાવ્યું કે,તમે ગમે તે પદ પર આસનસ્થ હો, પરંતુ ભાજપના એક અદના કાર્યકર તરીકેની ભાવનાઓ તમારા દરેક વાણી/વર્તનમાં ઝલકવી જોઈએ.કેવડિયામાં ભાજપ કાર્યકારિણીનો શુક્રવારે અંતિમ દિવસ છે.ગુજરાત ભાજપના પ્રદેશ અધ્યક્ષ સી.આર.પાટીલની આગેવાનીમાં આ બીજી કાર્યકારિણી છે. આગામી વર્ષે 2022માં ગુજરાત વિધાનસભાની ચૂંટણી છે ત્યારે, ભાજપના દરેક પદાધિકારી /કાર્યકરને આગામી રણનીતિ અને ગુજરાતમાં ભાજપને વધુ મજબૂત કરવા સાથેના રોડ-મેપનું અહીં માર્ગદર્શન અપાયું છે. આપને જણાવી દઈએ કે પ્રદેશ અધ્યક્ષ પાટીલે ગુજરાત વિધાનસભામાં 150 બેઠકો જીતવાનો વિશ્વાસ વ્યક્ત કર્યો છે.\nઆજથી કેવડીયા ખાતે ભાજપની પ્રદેશ કાર્યકારીણી બેઠકનું આયોજન,\nઆજથી પ્રદેશ ભારતીય જનતા પાર્ટીની ત્રિ-દિવસીય કારોબારી કારોબારી બેઠક નર્મદાના કેવડિયા ખાતે આવેલ સ્ટેચ્યુ ઓફ યુનિટીના પરિસરમાં ટેન્ટ સીટી – 02 ખાતે યોજાશે છે. 1 સપ્ટેમ્બરથી3સપ્ટેમ્બર સુધી યોજાનારી આ બેઠકમાં ભારતીય જનતા પાર્ટીના પ્રદેશ અધ્યક્ષ સી.આર.પાટીલ, કેબિનેટ પ્રધાનો, ધારાસભ્યો અને પ્રદેશ ભાજપના હોદ્દેદારો તેમજ કારોબારી સભ્યો ઉપસ્થિત રહેશે.આજથી3દિવસ માટે કેવડીયા ખાતે ભાજપની પ્રદેશ કાર્યકારીણી બેઠકનું આયોજનઆજથી3દિવસ માટે કેવડીયા ખાતે ભાજપની પ્રદેશ કાર્યકારીણી બેઠકનું આયોજનભાજપના હોદ્દેદારો ટ્રેનથી જશે કેવડિયાવહેલી સવારે પ્રદેશ ભાજપ અધ્યક્ષ સી.આર.પાટીલના નેતૃત્વમાં પ્રદેશ ભાજપના હોદ્દેદારો અમદાવાદ રેલવે સ્ટેશનથી ટ્રેન મારફતે કેવડીયા જવા રવાના થશે. આ ઉપરાંત આવતીકાલે ગાંધીનગર ખાતે કેબિનેટની મીટિંગ હોવાથી મંત્રીઓ બપોરે મીટિંગ બાદ કેવડીયા જવા રવાના થશે.શું રહેશે મીટિંગના મુદ્દા\nચોક્કસપણે ગુજરાતમાં આવનારી 2022ની વિધાનસભાની ચૂંટણીમાં વધારેમાં વધારે બેઠકો કેવી રીતે જીતાય એ મીટિંગનો મુખ્ય એજન્ડા રહેશે. આ ઉપરાંત 17 સપ્ટેમ્બરે વડા પ્રધાન નરેન્દ્ર મોદીના જન્મ દિવસની ઉજવણીને લઇને ચર્ચા થશે. 20 ઑક્ટોબરે વડાપ્રધાન નરેન્દ્ર મોદીના મુખ્યમંત્રીથી લઈને હાલ સુધીમાં 20 વર્ષ પૂર્ણ થાય છે. તેને લઈને રાજ્યભરમાં ઉજવણીને લઈને કાર્યક્રમના મુદ્દાઓ ચર્ચામાં રહેશે ઉપરાંત ગુજરાત સરકારની યોજનાઓ અને વિકાસ કાર્યો પર ચર્ચા તેમજ વેકસીનેશન પર જોર દેવાશે.પેપરલેસ મિટિંગઉલ્લેખનીય છે કે, ભાજપ પ્રદેશ પ્રમુખ સી.આર.પાટીલની આગેવાનીમાં કેવડિયા ખાતે પ્રથમ મીટિંગ યોજાશે. જે સંપૂર્ણ રીતે પેપરલેસ રહેશે. આ માટે ભાજપના 588 હોદ્દેદારોને ટેબ્લેટ આપવામાં આવશે. આ મીટિંગમાં રક્ષાપ્રધાન રાજનાથ સિંહ ઉપસ્થિત રહે અને ગુજરાત ડિઝીટલ કનેક્ટ પ્રોગ્રામનું લોકાર્પણ કરે તેવી પણ શક્યતા છે. આ ઉપરાંત રાજ્યના કેન્દ્રીયપ્રધાન જેમ કે મનસુખ માંડવિયા, પુરુષોત્તમ રૂપાલા, દર્શના જરદોશ, મહેન્દ્ર મુંજપરા, દેવુસિંહ પણ આ સભામાં ઉપસ્થિત રહેશે.\nકેવડિયામાં ભાજપની પ્રદેશ કારોબારીની બેઠક મળશે, આગામી વિધાનસભા ચૂંટણી અંગે રોડ મેપ તૈયાર થશે\nગુજરાત ભાજપની પ્રદેશ કારોબારીની બેઠક કેવડીયા ખાતે મળશે. પહેલી સપ્ટેમ્બરથી ત્રણ દિવસ માટે કેવડિયા કોલોની સ્ટેટયુ ઓફ યુનિટી ખાતે આ બેઠક મળશે. આ બેઠકમાં ભાજપના મંત્રીઓ અને તમામ ભાજપના પદાધિકારીઓ હાજર રહેશે.\nNarmada: A three-day BJP state executive meeting will be held in Kevadia (file)\nપ્રદુષણમુક્ત કેવડિયાનો તમામ નેતાઓ નિયમ પાળશે\nમુખ્યમંત્રી વિજય રૂપાણી હેલીકોપ્ટરમાં આવશે\nમુખ્યમંત્રી વિજય રૂપાણી પણ બેઠકમાં હાજર રહેશે. અને, રૂપાણી હેલીકોપ્ટર મારફતે કેવડિયા પહોંચે તેવા અહેવાલો છે. કેવડિયાની મુલાકાત દરમિયાન તમામ આગેવાનો ઇલેક્ટ્રિક બસ મારફતે જ આવનજાવન કરી શકશે. આમ, કરવા પાછળનો હેતું કેવડિયામાં વાહનોના ટ્રાફિકની સમસ્યા ન રહે અને પ્રદુષણ પણ ન ફેલાય.\nઆ ઉપરાંત પ્રદેશ કારોબારીના અંતિમ દિવસ એટલે કે3સપ્ટેમ્બરે કારોબારીના સમાપન પહેલા રક્ષામંત્રી સહિતના કેન્દ્રીય મંત્રીઓ, પ્રદેશ અધ્યક્ષ, મુખ્યમંત્રી, નાયબ મુખ્યમંત્રી સહિત તમામ સભ્યો સ્ટેચ્યુ ઓફ યુનિટીની મુલાકાત લેશે.\nસોશિયલ મીડિયા પર નેતાઓને એક્ટિવ રહેવા તૈયાર કરાશે\nઆ બેઠક દરમિયાન ભાજપના આગેવાનોને ચૂંટણીને લઇને સોશિયલ મીડિયા પર એક્ટિવ થવા આહવાન કરાશે. આ માટે તમામ આગેવાનોને ટેકનિકલ માહિતી પણ પુરી પાડવામાં આવશે. તથા, ભાજપના નેતાઓને લોકોની વચ્ચે રહીને કેવી રીતે ભાજપનો પ્રચાર-પ્રસાર કરવો તેની પણ માહિતી આપવામાં આવશે.\nગુજરાત વિધાનસભાની ચૂંટણીને અનુલક્ષીને ‘મિશન ૨૦૨૨’ માટે આગામી કાર્યક્રમો તૈયાર કરવા ભાજપની પ્રથમ પૂર્ણ કારોબારી બેઠક આગામી તા.૧થી ૩ સપ્ટેમ્બર દરમિયાન કેવડિયા કોલોની ખાતે મળી રહી છે. આ બેઠકમાં સંરક્ષણમંત્રી રાજનાથસિંહ વિશેષ રૂપથી ઉપસ્થિત રહેનાર છે જ્યારે રાષ્ટ્રીય અધ્યક્ષ જે. પી. નડા વર્ચ્યુઅલ હાજર રહી કાર્યકરોને સંબોધશે. પ્રદેશ ભાજપ પ્રમુખ પદે સી.આર. પાટીલની એક વર્ષ પૂર્વે વરણી થયા પછી કોરોના કાળમાં કારોબારીની રચના વિલંબમાં મુકાઇ હતી.\nકારોબારીની રચના ત્રણ મહિના પહેલાં જ પૂર્ણ થઇ છે અને હવે છેક મંડલ, વોર્ડ સ્તર સુધીના સંગઠનની રચના થઇ ચૂકી છે ત્યારે આગામી ૨૦૨૨માં ૧૫૧થી વધુ બેઠકોના વિજયના લક્ષ્ય સાથે ભાજપ તૈયારીઓમાં લાગી ચૂક્યો છે તેને અનુલક્ષીને કારોબારીની બેઠક મહત્વની છે. આ બેઠકમાં મિશન ૨૦૨૨ માટે પક્ષ જુદી જુદી વ્યૂહરચના સાથે આગળ વધતાં પૂર્વે પ્રમુખ સી.આર. પાટીલ અને મહામંત્રી રત્નાકર, રાષ્ટ્રીય અધ્યક્ષ નડ્ડા માર્ગદર્શન આપશે. બેઠકમાં પાટીલના ડ્રીમ પ્રોજેક્ટ ગુજરાત ડિજિટલ કનેક્ટનું ગ્રાન્ડ લોન્ચિંગ થશે. સંરક્ષણમંત્રી રાજનાથસિંહ, નડ્ડાની ઉપસ્થિતિમાં વિશેષ એપ્લિકેશનો અને પ્રોગ્રામ્સથી સજ્જ ૭૫૦ મહત્વના કાર્યકરોને ટેબલેટ અપાશે.\nપ્રમુખ પાટીલના કહેવા પ્રમાણે, આ ટેબલેટમાં કેન્દ્ર તથા ગુજરાત સરકારની તમામ જનહિતની યોજના, કાર્યક્રમોની વિગતો, ફોર્મ વગેરે રહેશે એ ઉપરાંત પાર્ટીના કાર્યક્રમો, વિઝન, જે તે કાર્યકરના પ્રવાસો, સંપર્ક અને ભાવિ કાર્યક્રમો પણ અપડેટ કરી શકાશે. એટલું જ નહીં કાર્યકર દ્વારા કોઇ રજૂઆત થઇ હોય તો તેની પ્રગતિ ક્યાં સુધી પહોંચી તેની જાણકારી તેને પ્રાપ્ત થાય એવી દિશામાં અમારી તૈયારીઓ છે, તેમ પાટીલે મંગળવારે અમદાવાદમાં કાર્યકરો સાથેના સંવાદમાં જણાવ્યું હતું.\nગુજરાત ભાજપ કેવડીયા ટેન્ટસીટીમાં 2022 વિધાનસભા ચુંટણીનું મંથન કરશે\nરાજપીપળા: ગુજરાત વિધાનસભાની ચૂંટણીને એક વર્ષ હવે બાકી રહ્યું છે.ત્યારે અત્યારથી રાજકીય પાર્ટીઓ તેની તૈયારીઓમાં લાગી ગઈ છે.આગામી 2022 વિધાનસભાની ચૂંટણીની રણનીતી તૈયાર કરવા તેમજ પક્ષના સંગઠનના મુદ્દાઓને લઇ ચર્ચા કરવા માટે ગુજરાત ભાજપની પ્રદેશ કારોબારી આગામી 1 સપ્ટેમ્બરથી3સપ્ટેમ્બર દરમિયાન કેવડિયા કોલોની ટેન્ટ સીટી2ખાતે યોજાનાર છે\nઆ પ્રદેશ કારોબારીની બેઠકમાં પ્રદેશ અધ્યક્ષ સી.આર.પાટીલ ઉપરાંત રાજ્યના મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ સહિત પ્રદેશ કક્ષાના તમામ નેતાઓ ઉપસ્થિત રહેશે.તદ ઉપરાંત કેન્દ્રીય મંત્રી રાજનાથ સિંહ એક દિવસ કારોબારીમાં રહેશે ઉપસ્થિત રહેશે.કોવિડ 19 ની ગાઈડ લાઈન મુજબ આ કારોબારીમી મિટિંગમાં ખૂબ ઓછા મર્યાદિત નેતાઓ તેમજ પક્ષના હોદ્દેદારો હાજર રહેનાર છે.જેને લઈને ટેન્ટસીટી2માં અત્યારથી તૈયારીઓ શરૂ થઈ ગઈ છે.ત્યારે 2022 વિધાનસભા ચૂંટણીના પડઘમ અત્યારથી સંભળાઈ રહ્યા છે.\nકોરોના મહામારી બાદ પ્રથમ વખત પ્રદેશ કારોબારીની બેઠક પ્રદેશ અધ્યક્ષ સી.આર.પાટીલની અધ્યક્ષતામાં કેન્દ્રીય સૌરક્ષણ મંત્રી રાજનાથસિંહ, પ્રદેશ પ્રભારી અને કેન્દ્રીય મંત્રી ભુપેન્દ્ર યાદવ, પ્રદેશ સહ પ્રભારી સુધીર ગુપ્તા, મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલની ઉપસ્થિતીમાં 1,2અને3સપ્ટેમ્બર 2021 ના રોજ યોજાશે.1 સપ્ટેમ્બરના રોજ સાંજે 6:30 કલાકે કેવડિયા ટેન્ટ સીટી-2 ખાતે પહોંચી રજિસ્ટ્રેશન કરાવશે, એ જ દિવસે રાત્રે સાંસ્કૃતિક કાર્યક્રમ પણ યોજાશે.2 સપ્ટેમ્બરના રોજ સવારે 10:00 કલાકથી બેઠકનો પ્રારંભ થશે જે સાંજ સુધી ચાલશે, તો સાથે સાથે3જી સપ્ટેમ્બરના રોજ તમામ મહાનુભવો સ્ટેચ્યુ ઓફ યુનિટી, નર્મદા ડેમ અને અન્ય પ્રવાસન સ્થળોની મુલાકાત લેશે.\nઆખુ પ્રધાનમંડળ ભાજપ કારોબારીમાં : ગાંધીનગર સચિવાલયમાં રજાનો માહોલ\nમંત્રીઓ ન હોવાથી અધિકારીઓ તથા સચિવાલયના સ્ટાફમાં પણ સુસ્તીનું વાતાવરણ\nશ્રાવણિયા તહેવારો અને જન્માષ્ટમી પર્વ પછી પણ સચિવાલયમાં મિની-વેકેશન યથાવત રહ્યું છે. ઉલ્લેખનીય છે કે ભારતીય જનતા પાર્ટીની પ્રદેશ કારોબારીની બેઠકમાં મુખ્યમંત્રી વિજયભાઈ રૂપાણી, નાયબ મુખ્ય મંત્રી નીતિનભાઇ પટેલ સહિત આખું પ્રધાન મંડળ હાલ કેવડીયા સ્ટેચ્યુ ઓફ યુનિટી ખાતે ઉપસ્થિત છે. જેના કારણે નવા સચિવાલય સંકુલ 1 અને2માં મંત્રીઓની ખાલી ઓફિસો અને સચિવાલય સૂમસામ બની ગયું છે. તો બીજી તરફ મંત્રીઓની અનુપસ્થિતિ ના કારણે વિધાનસભા સત્ર ના જવાબો ની ફાઈલો થી માંડીને વહીવટી વિભાગની ફાઇલો તેમજ મોટા ભાગના નીતિવિષયક નિર્ણયો પણ અટવાઈ પડ્યા છે.\nભારતીય જનતા પાર્ટીની પ્રદેશ કારોબારીની બેઠક ત્રણ દિવસ સુધી સ્ટેચ્યુ ઓફ યુનિટી ખાતે મળી રહી છે. જેના કારણે હાલ સચિવાલયમાં સન્નાટો છવાઇ ગયો છે. ઉલ્લેખનીય છે કે ગયા અઠવાડિયે શ્રાવણિયા તહેવારોની મોસમની સાથે સાથે જન્માષ્ટમીનો પર્વ પણ હતો અને ત્યારબાદ તરત જ ત્રણ દિવસની ભાજપ પ્રદેશ કારોબારીની બેઠક આયોજીત કરવામાં આવી હોવાના કારણે મુખ્યમંત્રી વિજયભાઈ રૂપાણી સહિત આખુ પ્રધાન મંડળ કેવડીયા સ્ટેચ્યુ ઓફ યુનિટી ખાતે ગયું છે. તો બીજી તરફ મંત્રીઓની ત્રણ દિવસની સૂચક ગેરહાજરીનો લાભ અંગત મદદનીશ સાહિત તેમનો સ્ટાફ પણ લઈ રહ્યો છે. ઉલ્લેખનીય છે કે સ્વર્ણિમ સંકુલ 1 અને2મા બેસતા અલગ-અલગ વિભાગનો હવાલો સંભાળતા કેબિનેટ તેમજ રાજ્ય કક્ષાના મંત્રીઓ ત્રણ દિવસ સુધી ભાજપ પ્રદેશ કારોબારીની બેઠકમાં ઉપસ્થિત રહ્યા છે.\nજેની સીધી અસર વહીવટીતંત્રમાં જોવા મળી રહી છે જોકે મંત્રીઓની ગેરહાજરી ની સાથે સાથે અલગ અલગ વિભાગોમાં પણ વહીવટી કામગીરીમાં ધીમી ગતિ જોવા મળી રહી છે. ઉલ્લેખનીય છે કે કેવડિયા ખાતે આયોજિત ભારતીય જનતા પાર્ટીની પ્રદેશ કારોબારીની બેઠક શરૂ થવાના કારણે ગાંધીનગરમાં રાજકીય શૂન્યઅવકાશ સર્જાયો છે. અને સમગ્ર રાજકીય ગતિવિધિ કેવડિયા ખાતે કેન્દ્રિત થતા વહિવટી વિભાગ માટે કરવામાં આવતા મોટાભાગના નિર્ણયો અટવાઈ જવા પામ્યા છે. નોંધનિય છેકે આમ તો છેલ્લા એક મહિનાથી એટલે કે લોકડાઉન હળવું કર્યા બાદ ધારાસભ્યો અને સાંસદોની સચિવાલયમાં થતી અવરજવર પાંખી જોવા મળી રહી છે.\nએટલું જ નહીં લાંબા સમયથી મંત્રીઓની મુલાકાત અને તેમને રજુઆત અંગે મળવા માટેના મુલાકાતી પાસની બારી બંધ હોવાના કારણે રાજ્યના અરજદારો કે મુલાકાતીઓ પણ ઓછા થયા છે. તો બીજી તરફ મંત્રીઓની અનઉપસ્થિતિના કારણે અલગ-અલગ વિભાગોની વહીવટી ફાઇલોના ઢગલા થયા છે. જોકે સરકારના વિભાગોની જવાબદારી સંભાળતા મંત્રી ઓ હાલ તો માત્ર જરૂરિયાત અને તાત્કાલિક ફાઇલોનો નિકાલ કરવામાંજ વ્યસ્ત રહ્યા છે.તો બીજી તરફ આગામી 27 અને 28 સપ્ટેમ્બર એમ બે દિવસ વિધાનસભાનું ચોમાસું સત્ર નું આહવાન કરવામાં આવ્યું છે. ત્યારે વિધાનસભા ની અંદર જે તે વિભાગના જવાબો આપવા માટેની ફાઈલો પણ મંત્રીઓની ગેરહાજરીના કારણે અટવાઈ પડી હોવાનું ચર્ચાઈ રહ્યું છે.\nકેવડિયા ખાતે યોજાનારા ભાજપ ના ત્રિદિવસીય કાર્યક્રમનો આજથી પ્રારંભ, ગુજરાત ભાજપ ના અધ્યક્ષ સ્થાન સંભાળ્યા બાદની આ બીજી કારોબારી બેઠક\nકેવડિયા કોલોની ખાતે યોજાનારા ભાજપના ત્રિદિવસીય કાર્યક્રમનો આજથી પ્રારંભ થયો હતો. આજે સવારે ગુજરાત પ્રદેશ ભાજપના સભ્યો ટ્રેનમાં અમદાવાદથી કેવડિયા કોલોની જવા માટે મુસાફરી કરી હતી. સભ્યો ટ્રેનમાં બેસતાં જ ભાજપના સભ્યોમાં ટેબ્લેટનું વિતરણ કરવામાં આવ્યું હતું. તેની સાથે આઇ.ટી.સેલ દ્વારા ટેબ્લેટ અંગે માર્ગદર્શન આપ્યું હતું. ત્યારબાદ આ સભ્યોએ મુસાફરી કાળ દરમિયાન ટેબ્લેટનો ઉપયોગ શરૂ કરી દઈને ટેકનિકલી શીખવાનું શરૂ કરી દીધું હતું. તો અમુક ટેકનિકલી જાણકાર સભ્યોએ અન્યને ટેબ્લેટનો ઉપયોગ કરતા શીખવાડ્યું હતું. અત્રે ઉલ્લેખનીય છે કે, આ ભારતીય જનતા પાર્ટીના ઇતિહાસમાં સૌપ્રથમ વખત ભારતીય જનતા પાર્ટી ગુજરાત પ્રદેશ કારોબારી 2021 પેપરલેસ યોજાઈ રહી છે.\nભાજપની પ્રદેશ કારોબારી આવતીકાલે બીજી સપ્ટેમ્બરના રોજ કેવડિયા કોલોની ખાતે યોજાવાની છે. આ મીટીંગનું સાંજે સમાપન થઈ જશે. બીજા દિવસે 3જી સપ્ટેમ્બરના રોજ દરેક સભ્યો સ્ટેચ્યુ ઓફ યુનિટી તથા તેની આસપાસના વિસ્તારોની મુલાકાત લેશે.\nઆ કાર્યક્રમમાં ભાગ લેવા માટે પ્રદેશ કારોબારીના મહત્તમ સભ્યો અમદાવાદથી ટ્રેન મારફતે કેવડિયા જવા રવાના થયા હતા.\nઆ બેઠક ઇતિહાસમાં પહેલી વખત પેપરલેસ યોજાવાની હોવાથી દરેક કારોબારી સભ્યોને ટ્રેનમાં ટેબ્લેટનું વિતરણ કરવામાં આવ્યું હતું તેમજ પ્રદેશ આઇટી વિભાગ દ્વારા તે અંગેનું માર્ગદર્શન આપવામાં આવ્યું હતું\nઆજરોજ સવારે ગુજરાત પ્રદેશ ભાજપ અઘ્યક્ષ સી.આર પાટીલ કેવડીયા કોલોની સ્ટેચ્યુ ઓફ યુનિટી ખાતે યોજાયેલ પ્રદેશ કારોબારી 2021અર્થે પ્રસ્થાન કરી રહેલા ગુજરાત પ્રદેશ ભાજપના હોદ્દેદારો સંગ કર્ણાવતી રેલ્વે સ્ટેશને ઉપસ્થિત રહ્યા હતા.\nકઈ બે બાબતો ધ્યાનાકર્ષક છે ?\nપ્રદેશ અધ્યક્ષ સી. આર. પાટીલના ગુજરાત ભાજપના અધ્યક્ષ સ્થાન સંભાળ્યા બાદની આ બીજી કારોબારી બેઠક છે પ્રથમ બેઠક કોરોનાના કારણે વર્ચ્યુઅલ યોજવામાં આવી હતી. આ બેઠક સરદાર પટેલના સાનિધ્યમાં કેવડિયા ખાતે યોજવામાં આવી છે. આ મીટીંગમાં બે વસ્તુ ધ્યાનાકર્ષક છે. એક તો પ્રદેશ કારોબારીના મહત્તમ સભ્યો ટ્રેનમાં બેઠકમાં ભાગ લેવા ગયા અને આ બેઠક પેપરલેસ રહેશે. જેના ભાગરૂપે જ દરેક સભ્યોને ટેબ્લેટ આપવામાં આવ્યા છે.\nકારોબારીની બેઠકમાં શુ શુ થશે ?\nકારોબારી બેઠકમાં અધ્યક્ષીય પ્રવચન ઉપરાંત રાજકીય પ્રસ્તાવ, અભિનંદન પ્રસ્તાવ તેમજ શોક પ્રસ્તાવ રજૂ થશે. ઉપરાંત આગામી 2022માં યોજાનારી વિધાનસભા ચૂંટણીમાં સૌથી વધુ બેઠકો મેળવવાની ચર્ચા તથા તેની વ્યૂહરચના ઘડાય તેવી પુરેપરી શકયતા છે.\nબેઠકમાં કોણ કોણ ભાગ લેશે ?\nકોરોના મહામારી બાદ પ્રથમ વખત પ્રદેશ કારોબારીની બેઠક પ્રત્યક્ષ રુપે ભારતીય જનતા પાર્ટીના પ્રદેશ અધ્યક્ષ સી. આર. પાટીલની અધ્યક્ષતામાં તેમજ કેન્દ્રિય સંરક્ષણ મંત્રી રાજનાથસિંહ, પ્રદેશ પ્રભારી અને કેન્દ્રિય મંત્રી ભૂપેન્દ્ર યાદવ, પ્રદેશ સહ પ્રભારી સુધીર ગુપ્તા, ગુજરાતના મુખ્યમંત્રી વિજય રુપાણી તેમજ નાયબ મુખ્યમંત્રી નીતિન પટેલ ઉપરાંત જેમાં પ્રદેશ પદાધિકારીઓ, સેલ મોરચાના પ્રમુખો, કન્વીનરો , જિલ્લા મહાનગરમાં ભારતીય જનતા પાર્ટીના પ્રમુખો અને મહામંત્રીઓ તથા જિલ્લા અને કોર્પોરેશનની ચૂંટાયેલી પાંખના પ્રમુખ મેયરો, ધારાસભ્યો ,સંસદ સભ્યો ,અને પ્રદેશ કારોબારીના આમંત્રિત સભ્યો જોડાશે.\nત્રણ દિવસ શુ શુ કાર્યક્રમ યોજાશે ?\n1.-2.-3 સપ્ટેમ્બર 2021ના રોજ મળશે. તારીખ 1 સપ્ટેમ્બરના રોજ રાત્રે સાંસ્કૃતિક કાર્યક્રમ રહેશે. તારીખ2સપ્ટેમ્બર સવારે9કલાકે રજીસ્ટ્રેશન અને સવારે 10 કલાકે બેઠકનો પ્રારંભ થશે જે સાંજ સુધી ચાલશે. ત્યારબાદ6વાગે પ્રેસ સંબોધન થશે તારીખ3સપ્ટેમ્બર ના રોજ સવારે સ્ટેચ્યુ ઓફ યુનિટી ખાતે પ્રદેશ કારોબારી સભ્યો અને આમંત્રિત મહેમાનો સાઈટ સીન માટે જશે.\nભારતીય જનતા પાર્ટીએ આગામી વિધાનસભા ચૂંટણીને લઈને તૈયારીઓ શરૂ કરી દીધી છે. પહેલી સપ્ટેમ્બરથી કેવડિયા ખાતે પાર્ટીની ત્રણ દિવસીય કારોબારી બેઠક યોજાશે, જેમાં મુખ્યમંત્રી, નાયબ મુખ્યમંત્રી, પ્રદેશ ભાજપ પ્રમુખ તેમજ સરકારના મંત્રીઓ અને પાર્ટીના અન્ય હોદ્દેદારો હાજર રહેશે.\nભાજપની આ કારોબારી બેઠકમાં કેન્દ્ર તરફથી રક્ષામંત્રી રાજનાથસિંહ પણ હાજરી આપશે. આ ઉપરાંત ભાજપના રાષ્ટ્રીય અધ્યક્ષ જેપી નડ્ડા પણ ભાગ લેશે. આ ઉપરાંત ગુજરાતના કેન્દ્રીય મંત્રીઓ પણ આ બેઠકમાં ભાગ લેશે. કેન્દ્રીય મંત્રીઓ ભૂપેન્દ્ર યાદવ, પરસોત્તમ રૂપાલા, દર્શનાબેન જરદોશ, દેવુસિંહ ચૌહાણ અને ડો.મહેન્દ્ર મુંજપરા પણ આ બેઠકમાં હાજર રહેશે. મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ સહિત મંત્રીમંડળના સભ્યો પણ ખાસ હાજર રહેશે.\nપહેલી સપ્ટેમ્બરથી શરૂ થનાર આ બેઠકનું સમાપન ત્રીજી સપ્ટેમ્બરના રોજ થશે. 1થી3સપ્ટેમ્બર ત્રણ દિવસ દરમિયાન યોજાનારી પ્રદેશ કારોબારીમાં કેન્દ્ર અને રાજ્ય સરકારની કામગીરીની પ્રશંસા કરતા ઠરાવો પસાર થશે તેમજ 2022ની વિધાનસભા ચૂંટણીને ધ્યાનમાં રાખીને રાજકીય ઠરાવો પણ પસાર કરાશે. આ ઉપરાંત આગામી દિવસોમાં પક્ષના કાર્યક્રમો અંગે ચર્ચા થશે અને મિશન 2022નો રોડમેપ પણ તૈયાર કરવામાં આવશે. બેઠકમાં પ્રદેશના તમામ હોદેદારો સહિત 600થી વધુ આગેવાનો હાજર રહેશે.\nભાજપના પ્રદેશ પ્રમુખ જે પી નડ્ડાની હાજરીમાં તમામ કારોબારી સભ્યોને એક-એક ટેબ્લેટ આપવામાં આવશે. જેમાં પાર્ટીની તમામ વિગતો, કેન્દ્ર અને રાજ્ય સરકારની યોજનાઓ અંગે માહિતી ઉપલબ્ધ હશે. પાર્ટીના તમામ સભ્યો ડીજીટલી કનેક્ટ રહે તે પ્રકારની વ્યવસ્થા કરવામાં આવી છે. સીઆર પાટિલના આ ડ્રીમ પ્રોજેક્ટ ગુજરાત ડિજિટલ કનેક્ટનું પણ આ બેઠકમાં લોન્ચિંગ કરવામાં આવશે.\nપાર્ટીની યોજાનારી આ બેઠક માટે ખાસ એસઓપી નક્કી કરવામાં આવી છે. બેઠકના વિવિધ એજન્ડાની સાથે ભાગ લેવા આવનાર સભ્યોને ખાસ ગાઈડલાઈન આપવામાં આવી છે. જે અનુસાર ભાજપના પદાધિકારીઓ પોતાની કાર લઈને નહીં પરંતુ બસ કે ટ્રેન દ્વારા કેવડીયા પહોંચે તેમ જણાવવામાં આવ્યું છે. આ ઉપરાંત કેવડીયામાં ફરવા માટે તેમને ઈલેક્ટ્રોનિક વાહનો ઉપલબ્ધ કરાવવામાં આવશે.\nમિશન 2022ને ધ્યાનમાં રાખીને પ્રદેશ ભાજપની કારોબારી બેઠક 1થી3સપ્ટેમ્બર દરમિયાન કેવડિયામાં મળશે. જેમાં કેન્દ્રીય રક્ષામંત્રી રાજનાથસિંહ વિશેષ ઉપસ્થિત રહેશે. 1થી3સપ્ટેમ્બર દરમિયાન કેવડિયા કોલોની ખાતે યોજાનારી પ્રદેશ કારોબારીમાં કેન્દ્ર અને રાજ્ય સરકારની કામગીરી બિરદાવતા ઠરાવો પસાર થશે તો સાથે જ મિશન 2022ને ધ્યાનમાં રાખીને રાજકીય ઠરાવો પણ કરાશે. આ ઉપરાંત આગામી દિવસોમાં પક્ષના કાર્યક્રમો અંગે ચર્ચા થશે અને મિશન 2022નો રોડમેપ પણ નક્કી થશે. ભાજપ અધ્યક્ષ બન્યા બાદ સી આર પાટીલની આ બીજી કારોબારી યોજવા જઈ રહી છે. જે વિસ્તૃત કારોબારી છે અને તેમાં પ્રદેશના તમામ હોદેદારો સહિત 600થી વધુ આગેવાનો હાજર રહેશે. પહેલી કારોબારી કોરોનાના કારણે વર્ચ્યુઅલ યોજવામાં આવી હતી.\nપ્રદેશ કાર્યાલયથી પ્રદેશ અધ્યક્ષ, મુખ્યમંત્રી, નાયબ મુખ્યમંત્રી સહિતના હોદેદારો જોડાયા હતા. હવે કોરોનાના કેસો ઘટવાના કારણે પ્રત્યક્ષ કારોબારી મળવા જઈ રહી છે. જેમાં તમામ કારોબારી સભ્યો ઉપરાંત હોદેદારો પણ હાજર રહેશે. કેન્દ્ર સરકારના નવનિયુક્ત મંત્રીઓ ભૂપેન્દ્ર યાદવ, પરસોત્તમ રૂપાલા, દર્શનાબેન જરદોશ, દેવુસિંહ ચૌહાણ અને ડૉ.મહેન્દ્ર મુંજપરા પણ આ બેઠકમાં હાજર રહેશે. મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ સહિત મંત્રીમંડળના સભ્યો પણ ભાગ લેશ. આ કારોબારીનો મુખ્ય ઉદ્દેશ મિશન 2022ની તૈયારીઓનો રહેશે અને ડિજીટલ ભાજપના મિશનને સાકાર કરતા સંકલ્પ તરીકે તમામ કારોબારી સભ્યોને ટેબલેટ અપાશે. જેમાં પક્ષની તમામ વિગતો, કેન્દ્ર-રાજ્ય સરકારની યોજનાઓ અંગેની માહિતી પણ રહેશે.\nતમામ સભ્યો ડિજીટલી પક્ષ સાથે સંપર્કમાં રહે તે પ્રકારનું આયોજન કરવામાં આવ્યું છે. 1 સપ્ટેમ્બરે તમામ કારોબારી સભ્યોનું આગમન થશે, ઈ રજીસ્ટ્રેશન અને ટેબલેટ વિતરણ થશે અને સાંજે તેઓ સાંસ્કૃતિક કાર્યક્રમ માણશે.2સપ્ટેમ્બરે કારોબારી બેઠકમાં અભિનંદન પ્રસ્તાવ, રાજકીય ઠરાવો પસાર થશે. જેમાં રક્ષામંત્રી રાજનાથસિંહનું સંબોધન રહેશે, પ્રદેશ પ્રભારી અને કેન્દ્રીય મંત્રી ભૂપેન્દ્ર યાદવ પણ સંબોધન કરશે. મુખ્યમંત્રી અને નાયબ મુખ્યમંત્રી પોતાની સરકારની કામગીરી અંગે વાત કરશે. તો ભાજપ અધ્યક્ષ સી આર પાટીલ પોતાના એક વર્ષના કાર્યકાળ અંગેની વાત કરશે.\nતમામ નેતાઓ મિશન 2022ના સંકલ્પને સફળ બનાવવાના રોડમેપ પર પણ વાત કરશે. આ ઉપરાંત પક્ષના આગામી કાર્યક્રમો અંગે તમામ કારોબારી સભ્યોને માર્ગદર્શન અપાશે. તો3સપ્ટેમ્બરે સ્ટેચ્યુ ઓફ યુનિટીની મુલાકાત લેશે અને ત્યારબાદ કારોબારીનું સમાપન થશે. કેવડિયા કોલોનીમાં કારોબારી યોજવાનો મુખ્ય હેતું સ્ટેચ્યુ ઓફ યુનિટીના પ્રચાર પ્રસારનો પણ છે કારણકે પીએમ મોદીના ડ્રીમ પ્રોજેક્ટને વૈશ્વિક સ્તરે ખ્યાતિ મળ્યા બાદ પક્ષના તમામ સભ્યો પણ આ પ્રોજેક્ટની ફરી મુલાકાત લેશે.\n3 સપ્ટેમ્બરે કારોબારીના સમાપન પહેલા રક્ષામંત્રી સહિતના કેન્દ્રીય મંત્રીઓ, પ્રદેશ અધ્યક્ષ, મુખ્યમંત્રી, નાયબ મુખ્યમંત્રી સહિત તમામ સભ્યો સ્ટેચ્યુ ઓફ યુનિટીની મુલાકાત લેશે. કેવડિયાને પ્રધાનમંત્રી ઇલેક્ટ્રીક વાહનોયુક્ત સીટી બનાવવા માગે છે ત્યારે આ વખતે ભાજપના પદાધિકારીઓ પોતાની ખાનગી કાર લઈને નહીં આવે પરંતુ તમામને ટ્રેન કે બસથી કેવડિયા પહોંચવા સૂચના આપવામાં આવી છે. મુખ્યમંત્રી વિજય રૂપાણી પણ સીધા હેલીકોપ્ટરથી ત્યાં પહોંચશે. તમામ પદાધિકારીઓ અને સભ્યો ત્યાં બસથી જ ફરશે અને ઇલેક્ટ્રીક વાહનોનો જ ઉપયોગ કરશે. જેથી કેવડિયામાં વાહનોના ટ્રાફિકની પરેશાની ન રહે અને પ્રદુષણ પણ ન ફેલાય. આમ મિશન 2022ના લક્ષ્ય સાથે ભાજપની કારોબારી બેઠક SOUના સાનિધ્યમાં યોજાશે જ્યાં ભાજપ અધ્યક્ષ સી આર પાટીલના 182 બેઠકો જીતવાના રોડમેપ અંગે મંથન થશે.\nભાજપ અથવા ભાજપા એટલે કે ભારતીય જનતા પક્ષ ભારત દેશ તેમ જ ગુજરાત રાજ્યનો મહત્વનો રાજકીય પક્ષ છે.\n૧૯૫૧ : શ્યામાપ્રસાદ મુખર્જીએ ભારતીય જનસંઘની સ્થાપના કરી.\n૧૯૭૭ : ભારતીય જનસંઘ જનતા પાર્ટીમાં વિલિન થયું. જનતા પાર્ટીએ સામાન્ય ચૂંટણીમાં કોંગ્રેસને હાર આપી, મોરારજી દેસાઈની આગેવાની હેઠળ સરકાર બનાવી.\n૧૯૮૦ : જનતા પાટીમાં શામેલ જનસંઘના સભ્યોએ અટલ બિહારી વાજપેયીનાં નેતૃત્વ હેઠળ ભાજપની રચના કરી.\n૧૯૮૪ : લોક સભાની ચૂંટણીમાં પ્રથમ વખત પક્ષ તરીકે લડેલા ભાજપને બે બેઠક મળી.\n૧૯૮૯ : ચુંટણીમાં કુલ ૮૮ બેઠક મેળવી પક્ષ રાષ્ટ્રીય ફલક પર ઉભરી આવ્યો, જનતા દળ ગઠબંધન સરકારને સમર્થન આપ્યું.\n૧૯૯૦ : રામજન્મ ભૂમિ આંદોલનમાં લાલકૃષ્ણ અડવાણીને જેલ, ભાજપે સરકારને સમર્થન પાછું ખેંચી લીધું.\n૧૯૯૬ : ચુંટણી પરિણામોમાં ભાજપ સૌથી મોટા પક્ષ તરીકે ઉભરી આવ્યો, વાજપેયી વડાપ્રધાન બન્યા પરંતુ કાળક્રમે ૨૭૧ સાંસદોનું સમર્થન ન મળતાં અંતે રાજીનામું આપ્યું.\n૧૯૯૮ : ફરી એક વખત ભાજપની આગેવાની હેઠળ સાથી પક્ષો સાથે બનાવેલા દળ એનડીએને બહુમતી મળી, ચૂંટણીમાં ૩૦૨ બેઠકો મળી અને લોકસભાના કાર્યકાળ દરમ્યાન ભાજપનું શાસન રહ્યું.\n૨૦૦૪ : એનડીએને ૧૩૬ જેટલી બેઠકો મળી. ભાજપ વિપક્ષમાં.\n૨૦૦૯ : એનડીએનો જુવાળ ઘટ્યો અને ૧૧૮ જ બેઠકો મેળવી શક્યું.\n૨૦૧૪ : ૨૦૧૪ની ચૂંટણીમાં એનડીએ જંગી બહુમતી સાથે સત્તા પર.\n૨૦૧૯ : ૨૦૧૯ની લોક સભાની ચૂંટણીમાં એનડીએ ફરીથી જંગી બહુમતી સાથે સત્તા પર.\nઅમદાવાદ મ્યુનિસિપલ કોર્પોરેશન (AMC)માં શાસક પક્ષ ભાજપના નેતાએ સ્ટેન્ડિંગ કમિટી અને એક્ઝિક્યુટિવ વિંગ સમક્ષ એક પ્રસ્તાવ મૂક્યો છે. ત્રણ દશકા પહેલા વી.એસ. હોસ્પિટલમાં ઠરાવ થયો હતો કે, જે કપલ બાળકોની સંખ્યા બે સુધી મર્યાદિત રાખશે તેમને બાળકના જન્મ સમયે ફ્રી મેડિકલ સર્વિસ મળશે. બાદમાં તેમાં ઉમેરવામાં આવ્યું કે, માતા અથવા પિતામાંથી કોઈ એક બર્થ કંટ્રોલ સર્જરી માટે તૈયાર થાય તો ત્રીજા બાળકને મફત સારવારની સુવિધા આપવામાં આવશે. આ જ નિયમના અમલીકરણનો પ્રસ્તાવ ભાજપ નેતા દ્વારા મૂકવામાં આવ્યો છે.\n1987ના આ જૂના ઠરાવનો અમલ કરવામાં આવશે તો કેંદ્ર સરકાર દ્વારા 2011માં શરૂ કરાયેલા જનાની શિશુ સુરક્ષા કાર્યક્રમ (JKSS) સાથે વિસંગતતા સર્જાશે. જનાની શિશુ સુરક્ષા કાર્યક્રમ અંતર્ગત ગર્ભવતી મહિલા ગમે તેટલી ડિલિવરી કરાવે તેને બાળકના જન્મ સમયે મેડિકલ સુવિધા મફત મળશે. આટલું ઓછું હોય તેમ શહેરમાં છેલ્લા ત્રણ વર્ષમાં જનાની શિશુ સુરક્ષા કાર્યક્રમના લાભાર્થીઓની સંખ્યામાં ભારે ઘટાડો નોંધાયો છે. લાભાર્થીઓની સંખ્યા 2018-19માં 8,843 હતી જે 2020-21માં ઘટીને 1010 થઈ છે. આ યોજના અંતર્ગત નોંધાયેલા બાળ જન્મમાં 2019-20માં 48 ટકાનો ઘટાડો આવ્યો હતો અને 2020-21માં 77 ટકા ઘટાડો જોવા મળ્યો.\nજનાની શિશુ સુરક્ષા કાર્યક્રમ પોલીસી પ્રમાણે, “સરકારી દવાખાનામાં સારવાર માટે આવતી દરેક જરૂરિયાતમંદ ગર્ભવતી મહિલાને લાભ મળી રહે તે માટે રાજ્યો આગળ આવે. તમામ રાજ્યો અને કેંદ્રશાસિત પ્રદેશોમાં આ યોજનાનું અમલીકરણ શરૂ થયું છે.” આ યોજનાનો લાભ મેળવવા માટે બાળકોની મહત્તમ સંખ્યાની કોઈ મર્યાદા રાખવામાં આવી નથી.\nAMCમાં ભાજપના નેતા ભાસ્કર ભટ્ટે કહ્યું, “1987નો ઠરાવ વી.એસ. બોર્ડ દ્વારા પાસ કરવામાં આવ્યો હતો. અમે તેની શોધ નથી કરી. આ પાછળનો હેતુ મહાનગરપાલિકાનું આર્થિક ભારણ હળવું કરવાનો છે. વી.એસ. હોસ્પિટલ, શારદાબેન હોસ્પિટલ અને એલજી હોસ્પિટલ શહેર અને રાજ્યની બહારથી આવતાં દર્દીઓને પણ સારવાર આપે છે. આ જ પ્રકારની પોલીસી શારદાબેન અને એલજી હોસ્પિટલમાં પણ લાગુ કરવામાં આવે તે માટેનો પ્રસ્તાવ અમે એક્ઝિક્યુટિવ વિંગ સમક્ષ મૂક્યો છે.”\n27 ઓગસ્ટ 1987ના રોજ વી.એસ. હોસ્પિટલના સ્વતંત્ર બોર્ડ દ્વારા આ ઠરાવ પસાર કરવામાં આવ્યો હતો. આ પ્રસ્તાવ ડૉ. સુરેન્દ્ર પી. પટેલે મૂક્યો હતો અને તેમને તત્કાલીન ક્રોંગ્રેસ કાઉન્સિલર અને હાલના ભાજપના રાજ્યસભા સાંસદ નરહરિ અમીન, ચેરમેન જયેન્દ્ર પંડિત અને અન્ય6સભ્યોનો ટેકો મળ્યો હતો. રાજ્યસભાના સાસંદ નરહરિ અમીનનું કહેવું છે, “1987માં આ ઠરાવ માટે મત આપ્યો હતો કે કેમ એ યાદ નથી. બની શકે કે કોંગ્રેસ બોર્ડ દ્વારા નિર્ણય લેવાયો હોય. જોકે, આજે હું આ પ્રસ્તાવનું સમર્થન કરું છું.”\nસરદાર પટેલની આ પ્રતિમા બનાવવા પાછળ જે બે વ્યક્તિઓ છે.\nવિશ્વની સૌથી ઊંચી પ્રતિમા રામ સુતાર અને તેમના પુત્ર અનિલ સુતારનું ‘બ્રેઇન ચાઇલ્ડ’ છે.\n93 વર્ષીય રામ સુતારે ગુજરાત સહિત દેશભરમાં અનેક વિખ્યાત પ્રતિમાઓ બનાવી છે.\nબીબીસી ગુજરાતી સાથે વાત કરતા અનિલ સુતારે કહ્યું છે કે 522 ફૂટ ઊંચી બ્રૉન્ઝની પ્રતિમા ‘ભવ્યાતિ ભવ્ય’ હશે.\n60 વર્ષીય અનિલના કહેવા પ્રમાણે, “સાધુ બેટ ખાતે આકાર લઈ રહેલા ‘સ્ટેચ્યૂ ઑફ યુનિટી’ના સરદાર પટેલ કેવા દેખાશે, તે માટે 30 ફૂટની પ્રતિમા તૈયાર કરવામાં આવી હતી.”\n“જે મૂળ પ્રતિમાની ‘સ્કેલ્ડ ડાઉન રૅપ્લિકા’ છે.”\nએ પ્રતિમા ગાંધીનગરના સુવર્ણ જયંતી ગાર્ડન ખાતે મૂકવામાં આવી છે. સરદારની પ્રતિમાનું મુખ વિધાનસભા તરફ રાખવામાં આવ્યું છે.\nઅનિલ કહે છે કે સ્ટેચ્યૂને ડિઝાઇન કરતી વખતે એ બાબતનું ખાસ ધ્યાન રાખવાનું હતું કે 182 મીટરની પ્રતિમા ‘દૂરથી કેવી દેખાશે?’\nસરદાર પટેલની 140મી જન્મ જયંતિના દિવસે ગુજરાતના તત્કાલીન મુખ્ય પ્રધાન આનંદીબહેન પટેલે તેનું અનાવરણ કર્યું હતું. આ પ્રતિમાના નિર્માણ પાછળ રૂ. 80 કરોડનો ખર્ચ થયો હતો.\nઅનિલ કહે છે મારા પિતા રામ સુતારે ગાંધી, સરદાર તથા નહેરુની આઝાદીની ચળવળ જોઈ હતી.\nતેઓ સરદારના વ્યક્તિત્વથી ભારે આકર્ષિત હતા, એટલે આ પ્રોજેક્ટ તેમના માટે ‘ખાસ’ છે.\nગાંધીનગર ખાતે ગુજરાત વિધાનસભાના પરિસરમાં ધ્યાનસ્થ મુદ્રામાં ગાંધીજીની જે પ્રતિમા મૂકવામા આવી છે, તે દેશની સંસદમાં રહેલી રાષ્ટ્રપિતા મહાત્મા ગાંધીની પ્રતિમાની રૅપ્લિકા છે. બંને પ્રતિમાઓના શિલ્પી રામ સુતાર છે.\nઅમદાવાદના સરદાર વલ્લભભાઈ પટેલ આંતરરાષ્ટ્રીય વિમાન મથક ખાતે સરદાર પટેલની જે પ્રતિમા મૂકવામાં આવી છે, તેનું સર્જન પણ રામ સુતાર દ્વારા કરવામાં આવ્યું હતું.\n60 વર્ષની કૅરિયર દરમિયાન રામ સુતાર દેશ-વિદેશમાં 200થી વધુ શિલ્પોનું સર્જન કરી ચૂક્યા છે.\nતેમને ‘પદ્મ શ્રી’ તથા ‘પદ્મ ભૂષણ’થી પણ નવાજવામાં આવ્યા છે.\nરામ સુતાર તથા અનિલ સુતાર\nસ્ટેચ્યૂ નિર્માણ માટે Make In India પર ભાર મૂકવામાં આવ્યો હતો, જોકે એ શક્ય ન બનતા ચીનમાં નિર્માણકાર્ય હાથ ધરવામાં આવ્યું હતું.\nઅનિલ સુતારના કહેવા પ્રમાણે, ‘જો સરદાર પટેલની પ્રતિમા ભારતમાં બની શકી હોત તો સારું રહેત.’\nઆ અંગે વિવાદ થતાં ગુજરાત સરકારે કહ્યું, ‘અમે એલ ઍન્ડ ટીને કોન્ટ્રાક્ટ આપ્યો છે. કોને પેટા-કોન્ટ્રાક્ટ આપવો એ કંપનીની બાબત છે.’\nચીનમાં અલગ-અલગ 25,000 ભાગોમાં પ્રતિમાનું નિર્માણ કરવામાં આવ્યું હતું. આ ભાગોને સાઇટ પર વેલ્ડ કરીને જોડવામાં આવ્યા છે..\nઅનિલના કહેવા પ્રમાણે, “પ્રતિમાનો થ્રીડી ડેટા ચીનની કંપનીને આપવામાં આવ્યો હતો.”\n“જેના આધાર પર મૂળ કદની પ્રતિમાના ભાગો બનાવવાનું કામ શરૂ થયું હતું. ”\n“એપ્રિલ મહિનામાં તેમણે ચીનની મુલાકાત લીધી, ત્યારે પ્રતિમાના ચહેરાના ભાગને થર્મોકોલ પર નિરૂપવામાં આવ્યો હતો હતો, જેમાં અમે કેટલાક ફેરફાર સૂચવ્યા હતા.”\nઆ પ્રોજેક્ટ પાછળ રૂ. 2,989 કરોડનો ખર્ચ થવાનો અંદાજ છે.\nરામ સુતાર માને છે કે જો શાહ જહાંએ ખર્ચની ચિંતા કરી હોત તો તાજમહેલનું નિર્માણ ન થઈ શક્યું હોત.\nજીવનના નવમા દાયકામાં પણ રામ સુતાર ખુદ પ્રોજેક્ટ પર નજર રાખી રહ્યા છે.\nઆ માટે સામાન્ય જનતા પાસેથી ફાળો ઉઘરાવવામાં આવ્યો છે તથા મોટી કંપનીઓએ ‘કૉર્પૉરેટ સોશિયલ રિસ્પોન્સિબિલિટી’માંથી ફાળો આપ્યો છે.\nસાધુ બેટ ખાતે સરદારની પ્રતિમાનું કલ્પનાચિત્ર\nસરદાર પટેલની પ્રતિમા વિશ્વની સૌથી ઊંચી પ્રતિમા હશે, જોકે તેનો રેકોર્ડ બહુ થોડા વર્ષો માટે બનશે.\nમહારાષ્ટ્ર સરકાર દ્વારા મુંબઈ નજીક અરબી સમુદ્રમાં એક ટાપુ પર મરાઠા યૌદ્ધા શિવાજીની પ્રતિમાનું નિર્માણકાર્ય હાથ ધરવામાં આવ્યું છે.\nઆ ‘શિવ સ્મારક’નું કામ પણ રામ સુતાર તથા અનિલ સુતારને સોંપવામાં આવ્યું છે.\nઅનિલના કહેવા પ્રમાણે, “શિવાજીની પ્રતિમાનું કદ સરદાર પટેલની પ્રતિમાથી નાનું હશે, પરંતુ ‘જમીનથી ઊંચાઈ’ની બાબતમાં શિવ સ્મારક સૌથી ઊંચી પ્રતિમા હશે.”\n2016માં વડા પ્રધાન મોદીએ તેનું ખાતમુહૂર્ત કર્યું હતું અને 2021 સુધીમાં તેનું નિર્માણકાર્ય પૂર્ણ થવાનો અંદાજ છે.\nહાલમાં ચીનની 153 મીટર ઊંચી સ્પ્રિંગ ટૅમ્પલ બુદ્ધની પ્રતિમા સૌથી ઊંચી પ્રતિમા છે.\nઅન્ય મહાકાય પ્રતિમાઓમાં ઉશિકુ ડાયબુત્સુ (120 મીટર, જાપાન), સ્ટેચ્યૂ ઑફ લિબર્ટી (93 મીટર, અમેરિકા), ધ મધરલૅન્ડ કોલ્સ (85 મીટર, રશિયા) તથા ઈસુ ખ્રિસ્તની પ્રતિમા (39.6 મીટર, બ્રાઝિલ)નો સમાવેશ થાય છે.\nપ્રોજેક્ટ સમર્થકોનું કહેવું છે કે આ પ્રોજેક્ટને કારણે આજુબાજુના વિસ્તારોમાં મોટાપાયે રોજગારીનું સર્જન થશે અને સ્થાનિકોનું જીવનધોરણ ઊંચું આવશે.\nહાલમાં ચોમાસાની સિઝનમાં અહીં પર્યટન ઉદ્યોગ પૂરબહાર ખીલી ઉઠે છે.\nદેશના ‘લોખંડી પુરુષ’ પર ‘સરદાર: સાચો માણસ સાચી વાત’ નામનું પુસ્તક લખનારા ઉર્વિશ કોઠારી કહે છે કે સરદાર કોઈપણ નિર્ણય લેતા પહેલાં તેને ‘દેશહિત’ની એરણ પર ચકાસતા હતા.\nકોઠારી કહે છે, “અંગતજીવનમાં સરદાર પટેલ ખૂબ જ સાદગીપૂર્ણ જીવન જીવતા હતા. તેમને ભપકાબાજી કે વ્યક્તિગત પ્રસિદ્ધિનો મોહ ન હતો.”\nએક પ્રસંગને ટાંકતા કોઠારી કહે છે કે ગાંધીની હત્યા બાદ બિરલા હાઉસને કબજે લઈને ત્યાં સ્મારક બનાવવાનો પ્રસ્તાવ આવ્યો હતો.\nએ પ્રસ્તાવનો વિરોધ કરતા સરદારે કહ્યું હતું, ‘જો ગાંધી હોત તો તેમણે પણ ન ઇચ્છ્યું હોત કે તેમના નામે કોઈનો બંગલો લઈ લેવામાં આવે.’\n1928માં બારડોલી સત્યાગ્રહની સફળતા બાદ ગાંધીજીએ તેમને ‘સરદાર’નું ઉપનામ આપ્યું હતું.\nફેબ્રુઆરી-2018માં વડા પ્રધાન મોદીએ સંસદમાં કહ્યું હતું, ‘જો સરદાર પટેલ દેશના પ્રથમ વડા પ્રધાન હોત તો સમગ્ર કાશ્મીર આપણું હોત.’\nમોદી પર ‘નહેરુ વિરુદ્ધ સરદાર’નું ચિત્રણ કરવાના તથા સરદાર પેટલના રાજકીય વારસાને ‘હાઇજેક’ કરવાના આરોપ લાગતા રહે છે.\nઇતિહાસકાર ડી.એન. જ્હાએ બીબીસી સાથે વાતચીતમાં કહ્યું હતું, “સરદાર પટેલ મોદીને માફક આવે છે, કારણ કે તેઓ ગુજરાતના હતા.”\n“મોદી ખુદને પટેલની જેમ સશક્ત રાજનેતા તરીકે પ્રોજેક્ટ કરવા માગે છે.”\nઇતિહાસકાર રામચંદ્ર ગુહાના કહેવા પ્રમાણે, “નહેરુ અને સરદાર નખશીખ પ્રમાણિક અને દેશભક્ત હતા. બંને એકબીજાના હરીફ નહીં પરંતુ સાથી હતા.”\nકોઠારી પણ માને છે કે ‘સ્ટેચ્યૂ ઑફ યુનિટી’ પ્રોજેક્ટ પાછળ રાજકીય નિહિતાર્થ રહેલા છે.”\nવલ્લભભાઈ દેશના પ્રથમ વડા પ્રધાન જવાહરલાલ નહેરુની કેબિનેટમાં ગૃહપ્રધાન તથા ડેપ્યુટી પ્રાઇમ મિનિસ્ટર હતા.\n‘સ્ટેચ્યૂ ઑફ યુનિટી પ્રોજેક્ટ’\nપ્રોજેક્ટમાં 90 હજાર ટન સિમેન્ટનો ઉપયોગ\n25 હજાર ટન લોખંડનો ઉપયોગ\n1850 મેટ્રિક ટન બ્રૉન્ઝનો ઉપયોગ\nપ્રોજેક્ટમાં લેસર ઍન્ડ સાઉન્ડ શો દ્વારા સરદારનું જીવન ચરિત્ર નિરૂપણ\nઓડિયો વિઝ્યુઅલ ગેલેરી, ટ્રાઇબલ મ્યુઝિયમ તથા સરદાર ડેમના\n‘સ્ટેચ્યૂ ઑફ યુનિટ’ના નિર્માણ માટે સરદાર વલ્લભભાઈ પટેલ રાષ્ટ્રીય એકતા ટ્રસ્ટની સ્થાપના\nસરદાર સરોવર નર્મદા નિગમ લિમિટેડ દ્વારા પ્રોજેક્ટનું અમલીકર\nએકતાના સ્ટેચ્યૂનો વિરોધ કેમ?\nગુજરાતમાં વિશ્વનું સૌથી ઊંચું સરદાર પટેલનું બાવલું બનાવવામાં આવ્યું છે. તેનો આવકાર અને વિરોધ થઈ રહ્યો છે. ગુજરાતના ગ્રામ્ય વિસ્તારોમાં તેનો ભારે વિરોધ છે. જ્યારે ટેલિવિઝન પર ચારેબાજુ માત્ર સરદાર પટેલના બાવલાના ભાજપના કાર્યક્રમને આવકાર મળતો હોય એવો માહોલ છે. કેટલીક જગ્યાએ તો ભાજપના જ નેતા વિરોધ કરી રહ્યાં છે. કોંગ્રેસ પણ વિરોધ કરે છે. પણ પ્રજાનો વિરોધ અનેક જગ્યાએ જોવા મળ્યો છે.\nપ્રજા આ યાત્રામાં ક્યાંય સ્વયંભૂ આવતી દેખાતી નથી. પ્રજાને લાવવા માટે દબાણ કરવામાં આવે છે. તેની પાછળનું કારણ એ છે કે એકતા યાત્રા પ્રજાની યાત્રા બનવાના બદલે સરકારી રાજકીય યાત્રા બની ગઈ છે. 31 ઓક્ટોબરના રોજ એટલે કે સરદાર પટેલ જયંતિ નિમિત્તે કેવડિયા કોલોની ખાતે સરદારની વિશ્વની સૌથી ઉંચી પ્રતિમાનું અનાવરણ કરાશે. અગાઉ કેવડીયા ખાતે મોટો કાર્યક્રમ રાખવામાં આવ્યો હતો, પણ ફિયાસ્કો થવાના ભયે કાર્યક્રમ નાનો કરીને દેશના મુખ્ય પ્રધાનોને આમંત્રણ આપવાનું માંડી વાળ્યું હતું.\nસરેરાશ એક ગામમાં 200 લોકો આવ્યાનો દાવો\nભારતના શિલ્પી સરદાર પટેલના એકતાના સંદેશા સાથેની યાત્રાના પ્રથમ તબક્કાના પહેલા6દિવસમાં, 25 ઓક્ટોબર 2018 સુધીમાં 63 એકતા રથનું કુલ 3497 ગામો અને મહાનગરપાલિકાના કુલ 55 વોર્ડોમાં ફરી હતી. યાત્રામાં 9.91 લાખ લોકોએ ભાગ લીધો હોવાનો દાવો કરાયો છે. એક ગામમાં સરેરાશ 200 લોકો હાજર હોવાનું સરકાર કહી રહી છે. આ સંખ્યા બતાવે છે કે લોકોનો મોળો આવકાર મળી રહ્યો છે.\nનાગરિકો-ગ્રામજનો ઉત્સાહપૂર્વક જોડાઇને એકતાના સમૂહ શપથ લેવા જોઈતા હતાં. એકતા યાત્રા સાથોસાથ ગામો-નગરોમાં વિવિધ સેવાકીય પ્રવૃત્તિઓ-સમાજ એકતા કાર્યક્રમો પણ યોજવામાં આવે છે. તેથી આ યાત્રામાં સંખ્યા બહુ ઓછી કહેવાય. તેમાં શિક્ષકો અને શાળાને હાજર રહેવા માટે કલેક્ટર દ્વારા આદેશ આપવામાં આવ્યા છે. આવું તો ક્યારેય થયું નથી. લોકોનો વિરોધ જોઈને મુખ્યમંત્રીને પરસેવો તો છૂટી જ ગયો છે.\n2017ની વિધાનસભા ચૂંટણી પહેલાથી ભાજપના કાર્યક્રમો નિષ્ફળ થઈ રહ્યા છે. અગાઉ ચૂંટણી સમયની ભાજપની ગૌરવ યાત્રા પણ નિષ્ફળ રહી હતી. પ્રજાએ તેનો જોરદાર વિરોધ કર્યો હતો. તે સમયે ભાજપના દેશના તમામ નેતાઓના કાર્યક્રમોમાં લોકોએ આવવાનું ટાળ્યું હતું. ગુજરાતમાં ભાજપના 1 કરોડ સભ્યો હોવાનો દાવો કરવામાં આવે છે. પણ અહીં એ દાવો ખોટો પડી રહ્યો છે.\nક્યા કેવો વિરોધ થયો?\nઅમરેલી જિલ્‍લામાં સ્‍ટેચ્‍યૂ ઓફ યુનિટી એકતા યાત્રા જિલ્‍લાના વિસ્‍તારોમાં ફરી રહી છે, જેમાં ભાજપના ગણ્‍યાગાંઠયા આગેવાનોની જ હાજરી જોવા મળે છે. ભાજપના અનેક લોકો અકળ કારણોસર જોડાતાં નથી. તે ભાજપ માટે ગંભીર છે. પાટીદારોના ગઢ સમાન અમરેલી જિલ્‍લામાં એકતા યાત્રાને પ્રચંડ સમર્થન મળવું જરૂરી હતું. વહીવટીતંત્ર પણ ભારે જહેમત ઉઠાવવામાં આવી રહી છે. પરંતુ ભાજપના જ અનેક આગેવાનો અને કાર્યકરો એકતા યાત્રામાં વિવિધ કારણોસર જોડાતા ન હોય હાઈકમાન્‍ડે આ બાબતની ગંભીર નોંધ લીધી છે. માત્ર સરકારી યાત્રા બની ગઈ છે. પ્રજા તેમાં જોવા મળતી નથી.\n31મીના રોજ આદિવાસી સમાજ દ્વારા સમગ્ર ગુજરાત બંધનું એલાન આપવામાં આવ્યું છે. આદિવાસી વિસ્તારોમાં 75 હજાર ઘરોમાં ચૂલો નહીં પેટાવીને સરકારનો તે દિવસે વિરોધ કરવાની જાહેરાત કરવામાં આવી છે. સ્ટેચ્યૂ ઓફ યુનિટીના વિરોધમાં આદિવાસીઓ મેદાને પડ્યા છે. એવામાં જો આદિવસીઓ નહીં આવે તો સમારંભમાં ભીડ લાવવાનો ટાર્ગેટ તો ભાજપના MLAએ જ પૂરો કરવો પડે તેવી સ્થિતિ ઉભી થઈ છે. કેવડિયા કોલોનીનો કાર્યક્રમ ફ્લોપ જવાના પણ ભણકારા વાગી રહ્યાં છે. રાજપીપળાથી પ્રતાપનગર સુધીના વિસ્તારમાં એકતા યાત્રાના સરકારી પોસ્ટર્સ ફાડી નાખ્યા હતા. સાગબારામાં પણ વિરોધ રથનો વિરોધ થયો હતો.\nMPને કાળા વાવટા બતાવી વિરોધ\nડેડિયાપાડામાં એકતા યાત્રાનો ઠેર ઠેર વિરોધ કરવામાં આવ્યો હતો. તાલુકાના ઘાંટોલી ગામે સ્થાનિક લોકોએ કાળા વાવટા ફરકાવી યાત્રાનો વિરોધ કર્યો હતો. સાંસદ મનસુખ વસાવાની જેની આગેવાની લઈ રહ્યાં હતા તે રથનો વિરોધ ભિલિસ્તાન ટાઈગર સેનાના ચૈતર વસાવાની આગેવાનીમાં વિરોધ કરાયો હતો. રથ આવતાં જ સૂત્રોચ્ચાર કરીને કાળા વાવટા ફરકાવ્યા હતા. સાંસદ મનસુખ વસાવાની કારને ચારેબાજુથી શાંતિથી ઘેરી લઈને ગામમાં યાત્રા નહીં કાઢવા માટે કહ્યું હતું. પોલીસ અને વિરોધકર્તાઓ વચ્ચે ઉગ્ર બોલાચાલી થઇ હતી.\nMLA વસાવાએ વિરોધ કર્યો\nઝઘડીયા મતવિસ્તારના ધારાસભ્ય છોટુ વસાવાએ સ્ટેચ્યૂ ઓફ યુનિટીનો વિરોધ કર્યો છે. આદિવાસીઓને ખતમ કરવાનું ષડયંત્ર હોવાનું તેમણે જાહેર કરીને 31 ઓક્ટોબરે 2018માં લોકાર્પણનો વિરોધ કરવાની જાહેરાત કરી હતી. તેમણે આ અંગે વધુમાં જણાવ્યું હતું કે, આ એક વેપાર કરવાની ચાલ છે. તેનાથી આદિવાસીઓને કોઈ પણ પ્રકારનો ફાયદો થવાનો નથી. 72 ગામમાં કોઈ પણ ઘરમાં જમવાનું બનાવવામાં આવશે નહીં. આ પરિયોજના અમારા વિનાશ માટે છે.\nભાજપના ધારાસભ્યોને જવાબદારીઆટલા વિરોધ અને વિવાદ વચ્ચે 31મીએ કાર્યક્રમમાં ભીડ ક્યાંથી લાવવી તે મુખ્ય પ્રધાન માટે મોટી મુશ્કેલી છે. ભાજપના MLAને ભીડ ભેગી કરવા માટે જવાબદારી સોંપી છે. રાજ્યમાં નીકળેલી એકતા યાત્રાનો પ્રથમ તબક્કો ફ્લોપ રહ્યો છે. જેમાં કારણ એવું બહાર આવ્યું છે કે પક્ષના આંતરિક મતભેદો તેના માટે જવાબદાર છે. ઘણાં ધારાસભ્યો પ્રધાન બનવા માંગે છે. તેથી હંમેશની જેમ કલેક્ટરને જવાબદારી સોંપવામાં આવી છે, રાજકોટના કાર્યક્રમમાં ખુરશીઓ ખાલી હતી. જે અંગે ભાજપના મંત્રી વાસણ આહિરે પણ મુખ્ય પ્રધાન વિજય રૂપાણીની ટીકા કરી હતી. અહીં પણ આવું જ થઈ શકે છે. ભાજપના ધારાસભ્યો અને સાંસદ સભ્યો દેખાતા જ નથી, ભાજપના હોદ્દેદારોને કોઈ રસ નથી. તો પ્રજાના વિરોધના પગલે ગામડામાં ભાજપના નેતાઓ દેખાતા નથી પણ શહેરમાં પણ એવું જ છે.\nજો ભાજપના લોકો હશે તો વિરોધઃ હાર્દિક\nએકતા યાત્રાના રથમાં ભાજપના નેતાનો ફોટો મુકાશે તો ખેડૂતોને સાથે રાખી વિરોધ કરવા હાર્દિક પટેલે ચીમકી આપી હતી. રાજકોટમાં હાર્દિક પટેલે નિવેદન આપ્યું હતું. હાર્દિક પટેલે ખેડૂતોને સાથે રાખી વિરોધ કરવાની ચીમકી આપી હતી. હાર્દિકે કહ્યું હતુ કે સરદાર સાહેબ ખેડૂતોની ચિંતા કરતા હતા. તેણે એકતા યાત્રા રથમાં ખેડૂતોના ફોટા મુકવા માંગ કરી હતી. આ સરકાર ખેડૂતોને પાણી આપતી નથી. કે તેમની વાત પણ સાંભળવા તૈયાર નથી. પાસના કેટલાક નેતાઓએ કહ્યું હતું કે, પાટીદારોને રાજી કરવા રાજકીય ગણતરીથી ભાજપ સરકાર દ્વારા નર્મદા કિનારે કેવડીયા ખાતે સ્ટેચ્યૂ ઓફ યુનિટી બનાવવામાં આવી છે. સરદાર પટેલના 182 મીટર ઊંચા સ્ટેચ્યૂના લોકાર્પણમાં મોટી ઇવેન્ટ કરીને ભાજપ પાટીદારોને 25 ઓગસ્ટ GMDC પછીના દમન ભૂલાવી દેવા માંગે છે.\nSPGનો અનોખો વિરોધ\nSPG અનોખી રીતે તેનો વિરોધ કરશે. SPGએ 31 ઓક્ટોમ્બરના દિવસે રાજકોટમાં કર્મવીર રેલી અને સભા યોજી છે. સરદાર પટેલની 143મી જન્મજયંતિના દિવસે ગુજરાતમાંથી 143 કાર એક સાથે લઇને રાજકોટ પહોંચશે. અમદાવાદથી રેલી સ્વરૂપે કાર લઈને SPGના કાર્યકરો રાજકોટમાં પહોંચશે. 30 ઓક્ટોમ્બરના રોજ અમદાવાદ સરદાર પટેલ રિંગ રોડ ઉપરથી કાર રાજકોટ જવા રવાના થશે. સ્ટેચ્યૂ ઓફ યુનિટી પર SPG અધ્યક્ષ લાલજી પટેલે જાહેર કર્યું હતું કે, લોકસભાની ચૂંટણીમાં સત્તા મેળવવા માટે ભાજપે એકતા યાત્રા કાઢી છે.\nપાટીદારોની યાત્રામાં લોકોનું પૂર ઉમટ્યું\nઅમદાવાદ સહિત ગુજરાતના અન્ય જિલ્લા અને તાલુકામાં પણ એકતા યાત્રા ફ્લોપ પૂરવાર થઈ રહી છે,તો બીજી બાજુ પાટીદાર દ્વારા ઉમિયા રથયાત્રા શરૂ કરવામાં આવી છે. જેને અમદાવાદ સહિત સમગ્ર રાજ્યમાં અભૂતપૂર્વ પ્રતિસાદ મળી રહ્યો છે. મા ઉમિયાની રથયાત્રાને પાટીદાર સહિત અન્ય જ્ઞાતિઓ અને સમુદાયો પણ સત્કારી રહ્યા છે. ખાસ કરી ભાજપના ધારાસભ્ય અને ચૂંટાયેલા પ્રતિનિધિઓ પણ ઉમિયા રથયાત્રામાં પગપાળા જોડાય છે, પરંતુ ભાજપ સરકારની એકતા યાત્રામાં આ ધારાસભ્ય રસ દાખવતા નથી. ભાજપ સરકારની એકતા સામે પાટીદારોની ઉમિયા રથયાત્રા અભૂતપૂર્વ પ્રતિસાદ સાથે ચાલી રહી છે. તેમાં પણ પાટીદારોની વધુ વસતી ધરાવતા અમરેલી, નિકોલ, બાપુનગર અને નરોડા જેવા પૂર્વ વિસ્તારમાં એકતા યાત્રામાં લોકોની પાંખી હાજરી જોવા મળતી હતી.\n‘સ્ટેચ્યૂ ઓફ યુનિટી’ નો મુદ્દો જાહેર જનતામાં રોજ ચર્ચામાં રહે તે માટે ભાજપ અને સરકાર દ્વારા ટીવી અને છાપાઓમાં અવનવા ગતકડાં કરીને રોજ સમાચારો જાહેરખબરથી આપીને જનતાને ગેરમાર્ગે કોરવામાં આવી રહી છે. મિડિયામાં ભાજપ પબ્લિસિટી માટે વારેવારે નોન ઈશ્યુને મોટા સમાચાર તરીકે બતાવ્યા કરવા છતાં લોકોમાં નફરત જોવા મળી રહી છે. અમદાવાદમાં ‘એકતા યાત્રા’નો ઠેરઠેર ફિયાસ્કો થઇ રહ્યો છે તો તેનો વિરોધ પણ શરુ થઇ ચુક્યો છે. નિકોલ અને વસ્ત્રાપુર વિસ્તારમાં એકતા યાત્રા રથનું ગૃહપ્રધાન પ્રદીપ જાડેજા અને મહેસૂલ પ્રધાન કૌશિક પટેલે પ્રસ્થાન કરાવ્યું હતું. જો કે અમદાવાદ શહેર ભાજપ પ્રમુખના વિસ્તારમાં જ આ એકતા યાત્રાના આયોજનમાં ખુરશીઓ ખાલી રહેતા ફિયાસ્કો થઇ હતો.\nભાજપના કાર્યકરોએ આવવાનું ટાળ્યું હતું. ભાજપના અમદાવાદના બે સાંસદ પરેશ રાવલ અને કિરીટ સોલંકી ગેરહાજર રહ્યાં હતા. આમ એકતા યાત્રાની શરુઆત જ નીરસ રહી છે. આસપાસની શાળાઓના શિક્ષકો અને બાળકોને હાજર રાખવા માટે ખાસ સુચનાઓ આપવામાં આવી હોવા છતાં સંખ્યાતો સાવ ફીકી હતી. અમદાવાદમાં ફિયાસ્કો થઈ ગયો છે. અમદાવાદ સિવિલ હોસ્પિટલ, આણંદનો અમૂલનો કાર્યક્રમ, રાજકોટનો ભભકાદાર કાર્યક્રમ ભાજપની સરકારે કર્યો હતો તેમાં તમામ સ્થળે ખૂરશીઓ ખાલી હતી. ધારાસભ્યો અને કોર્પોરેટરો વચ્ચે સંકલનનો અભાવ છે. મોટા ભાગની અમદાવાદની વિધાનસભામાં ધારાસભ્યો પણ એકતા યાત્રા જોડાયા નથી. જે જોડાઈ છે તેઓ હતાશ વાતાવરણ જોઈને અધવચ્ચે રવાના થઈ જાય છે.\nજામનગરમાં વિરોધજામનગરમાં ભાજપની એકતા યાત્રાનો વિરોધ પણ થઇ ચુક્યો છે, પાટીદારો દ્વારા પણ એકતા યાત્રામાં ભાજપના નેતાઓના વિરોધની ચિમકી ઉચ્ચારવામાં આવી છે, તો સૌરાષ્ટ્રના ગામડાઓમાં એકતા યાત્રા જશે તો ખેડૂતો દ્વારા પણ વિરોધ કરીને ભાજપના નેતાઓને પ્રશ્નો કરવામાં આવે તેમ છે. આણંદ અને કચ્છમાં રાષ્ટ્રીય નેતાઓની સભામાં ભાજપ ભીડ ભેગી કરવામાં નિષ્ફળ રહ્યો હતો. ડભોઈનો નર્મદા રાષ્ટ્રને અર્પણ કરવા માટે પણ વિરોધ થયો હતો.\nભાજપે પોતાની એકતા માટે યાત્રા કાઢવી જોઈએ\nકચ્છમાં એકતા રથ ફેરવવામાં આવી રહ્યો છે. ભાજપની રાજકીય યાત્રા હોવાનો આરોપ છે. ભાજપે જો સાચી એકતા યાત્રા કાઢવી હોય તો પ્રથમ ભાજપના નેતાઓની એકતા યાત્રા કાઢવી જોઇએ, તેવું કચ્છ જિલ્લા પંચાયત વિરોધ પક્ષના નેતા વી. કે. હુંબલે જાહેર કર્યું છે. પહેલાં પોતાની એકતા બતાવે પછી ગુજરાતની એકતા યાત્રા કાઢે. સિનિયર નેતાઓ લાલકૃષ્ણ અડવાણી, યશવંતસિંહા, મુરલી મનોહર જોષી, શત્રુઘ્નસિંહા, કીર્તિ આઝાદ અને જશવંતસિંહએ સાથે મળીને દેશમાં એકતા યાત્રા કાઢવી જોઇએ. ભાજપના નેતાઓ એકબીજાનું મોઢું પણ જોવા તૈયાર નથી. તેમના પોતાનામાં જ એકતા નથી, ત્યારે જનતા વચ્ચે સરદાર પટેલના નામે રથ ફેરવી અને રાજકીય રોટલા શેકી રહ્યા હોવાનો આક્ષેપ કર્યો હતો. ભાજપની નીતિરીતિ રહી છે કે, ભાગલા પાડો અને રાજ કરો. ભાજપે હંમેશાં ભાઇ-ભાઇને લડાવ્યા, હિન્દુ-મુસ્લિમોને લડાવ્યા, સવર્ણો અને ઓ.બી.સી.ને લડાવ્યા અને સમાજ સમાજ વચ્ચે વર્ગવિગ્રહ થાય તેવા કાર્યો કર્યા છે અને છેલ્લે પ્રાંતવાદ પણ કરાવ્યો. ભાજપે હંમેશાં આ દેશમાં અરાજકતા ફેલાવવાનું કામ કર્યું છે, જેને એકતા યાત્રા કાઢવાનો નૈતિક અધિકાર નથી. એવું તેમણે કહ્યું હતું.\nભાજપે એકતા યાત્રાનો વિરોધ કર્યો\n23 સિંહના મોત બાદ ધારી બંધનું એલાન આપી સરકારનો વિરોધ કરાતાં સરકારે ઈકોસેન્સેટીવ ઝોનને કડક બનાવવા પ્રજાને દંડ કરતાં આ બાબતને ધ્યાનમાં લઈને 22 ઓક્ટોબર 2018ના રોજ મોટી સંખ્યામાં વેપારીઓ અને ભાજપ તથા કોંગ્રેસ એવા તમામ રાજકીય પક્ષના આગેવાનોની બેઠક મળી હતી. જેમાં ધારીના લોકો એકતા યાત્રાનો બહિષ્કાર કરશે એવું નક્કી કરાયું હતું. ભાજપ પણ એકતા યાત્રાનો બહિષ્કાર કરશે એવું જાહેર કરાયું છે. જો ઇકોસેન્સેટીવ ઝોન વધુ કડક કરાશે તો ભાજપના આગેવાનો લોકસભાની ચૂંટણીનો પણ બહિષ્કાર કરશે. આંબરડી સફારી પાર્ક જ્યારથી શરૂ થયો છે તે બદનામ થાય અને તેનું વ્યવસ્થા તંત્ર પડી ભાંગે તે માટે અહીંના ખાનગી સફારી પાર્ક ધરાવતાં વગદાર લોકો પ્રયાસો કરી રહ્યાં છે.\nSaradar Sarovar Dam\nPrevious articleઅનાજમાં હળદળ રાખવાથી એક વર્ષ ખરાબ થતું નથી\nNext articleખારી જમીનને ફળદ્રુપ બનાવતાં બેક્ટેરીયાની શોધ, ગુજરાતની ખારી જમીનના 10 અહેવાલો\nમેરીગોલ્ડની ફૂલની અરકા હન...\nડાયાબિટીશનું ઔષધ, ગુજરાતન...\nદીવમાં નાગવા બીચ પર પેરાશ...\nસાબર ડેરી ભરતી કૌ...\nરૂપાણીના પ્રધાન ઈ...\nકામ કરાવવા ઉદ્યોગ...\nભાજપના મહામંત્રી ...


ગુજરાતમાં વાવાઝોડુ ત્રાટકવાના એંધાણ..!\nHome > ગુજરાત > ગુજરાતમાં વાવાઝોડુ ત્રાટકવાના એંધાણ..!\nConnect Gujarat10 May 2019 6:22 AM GMT\nહવામાન વિભાગ દ્વારા ગુજરાત અને રાજસ્થાનમાં આજથી ત્રણ દિવસ સુધી વાવાઝોડાની આગાહી કરવામાં આવી છે. આગાહી મુજબ પવનની ગતિ ૩૦ થી ૪૦ કિલોમીટરની પ્રતિકલાક ઝડપ રહેવાની શકયતા છે. જેની અસર અમરેલી, સાબરકાંઠા, અરવલ્લી, સૂરેન્દ્રનગર, રાજકોટ, કચ્છ, પાટણ અને બનાસકાંઠામાં જોવા મળી શકે છે.\nસર્કયુલેશન સિસ્ટમના કારણે ભેજના પ્રમાણમાં વધારો થયો છે. ત્યારે આગામી ત્રણ દિવસ રાજ્યમાં કાળઝાળ ગરમીથી રાહત મળશે. ભારે પવન સાથે ધૂળની ડમરીઓની સાથે વરસાદની આગાહી છે. રાજ્યનાં હવામાન ખાતા તરફથી ગુજરાત રાજ્યમાં તાં. ૧૦,૧૧ અને ૧૨ મે ૨૦૧૯નાં દિવસો દરમિયાન વાવાઝોડા સાથે વરસાદની આગાહી કરવામાં આવે છે જેથી આ ત્રણ દિવસો દરમિયાન પોતાના માલ મિલકતની તકેદારી રાખવા સલાહ આપવામાં આવે છે.\nવાતાવરણ પલટાને કારણે લોકોને ગરમીમાં આશિંક રાહત મળશે. કેટલાક વિસ્તારોમાં વાદળછાયું વાતાવરણ રહેશે જેથી વરસાદી ઝાપટા પડવાની પણ શક્યતાઓ છે. ૭૨ કલાક બાદ ફરીથી ગરમીમાં વધારો થઈ શકે છે.


article by vikramvakil|કારણ વગરની ટીકાનો ભોગ બને છે, નિર્મલા સીતારામન\nઈધર-ઉધર- વિક્રમ વકીલ / કારણ વગરની ટીકાનો ભોગ બને છે, નિર્મલા સીતારામન\nAug 12, 2019, 06:59 PM IST\nઈધર-ઉધર- વિક્રમ વકીલ\nછેલ્લા બજેટમાં અતિધનિકો પર વધારાનો ટેક્સ નાંખવામાં આવ્યો એની ટીકા કેટલાક જોરશોરથી કરી રહ્યા છે. ટીકાકારો આ માટે નાણામંત્રી નિર્મલા સીતારામનને જવાબદાર ગણે છે. જોકે, જાણકારોનું કહેવું છે કે ભાજપની ઉચ્ચ નેતાગીરીના નિર્ણયની જવાબદારી ખોટેખોટી નાણામંત્રીના માથે નાંખીને એમને બલીનો બકરો બનાવવામાં આવી રહ્યાં છે. હકીકત એ છે કે બીજી ટર્મમાં ધરખમ બહુમતીથી ચૂંટાયા પછી ભાજપના ટોચના નેતાઓ પક્ષની ઇમેજ ‘ગરીબોની સરકાર’ તરીકે પ્રોજેક્ટ કરવા માંગે છે. બજેટમાં નાખવામાં આવેલા ટેક્સને કારણે મોટા ઉદ્યોગગૃહો સ્વાભાવિક રીતે જ ખુશ નથી. બિઝનેસ કવર કરતા પત્રકારો બજેટમાંના સુપરટેક્સની ટીકા એટલા માટે કરી રહ્યા છે કે આ ટેક્સને કારણે નવા રોકાણકારો તેમજ વિદેશી રોકાણ પર અસર થશે. જોકે, વડાપ્રધાન મોદી આવી ટીકાની પરવા કરતા નથી, પરંતુ નાણામંત્રી સીતારામન ટીકાથી વ્યથિત રહે છે.\nઅમિત શાહ રાજ્યસભામાં ફ્લોર મેનેજમેન્ટ કઈ રીતે કરે છે?\nરાજ્યસભામાં બહુમતી નહીં હોવા છતાં સરકાર મોટાભાગનાં બિલ રાજ્યસભામાંથી પસાર કરાવી શકી છે. રાજ્યસભામાં ફ્લોર મેનેજમેન્ટ કરવામાં અમિત શાહની માસ્ટરી છે એ તો ખરું, પરંતુ યશના ભાગીદાર શાહના જમણા હાથ અને ભાજપના મહામંત્રી ભૂપેન્દ્ર યાદવ પણ છે. ફક્ત ભાજપના જ નહીં, પરંતુ તમામ વિરોધ પક્ષના સંસદસભ્યો સાથે પણ યાદવ સંપર્કમાં રહે છે અને રાજ્યસભામાં ફ્લોર મેનેજમેન્ટ યોગ્ય રીતે થાય એનું ધ્યાન રાખે છે.\nવર્ટિગોની બીમારી યુવાનીમાંય થઈ શકે\nઘણીવાર ઝડપથી જેમ તેમ ઘૂમતાં વાહન, ખાસ કરીને એમ્યુઝમેન્ટ પાર્કમાંના રોલર કોસ્ટરમાં બેસવાથી વર્ટિગો લાગુ પડે છે, તો ક્યારેક બોટ, કાર કે વિમાનમાં બેસવાથી પણ ચક્કર આવે છે. મોટા ભાગે લોકોને બેનિન પારોક્સાઇઝમૂલ પોઝિશનલ વર્ટિગો (બીપીપીવી) થતો હોય છે, જે બહુ ગંભીર ગણાતો નથી. આ વર્ટિગો યુવાન લોકોને પણ થાય છે. એમાં તમે માથું આમથી તેમ હલાવો ત્યારે ચક્કર આવે છે. તમને મોળ ચડતી હોય એવું લાગે અને શરીરમાં થાક પણ વર્તાય. આ પ્રકારનો વર્ટિગો અઠવાડિયાંઓ સુધી, ક્યારેક વર્ષો સુધી પરેશાન કરતો રહે છે. વર્ટિગોની સારવારમાં દર્દીને ઊંઘ લાવતી દવા અપાય છે. કોઈક કેસમાં દર્દીના કાનની અંદર ઇન્જેક્શન વડે એન્ટિબાયોટિક દવા આપવાથી એને રાહત થતી હોય છે.\nવિચિત્ર રીતે મૃત્યુ પામનારને એવોર્ડ!\nકેવા કેવા નમૂનાઓ વચ્ચે સ્પર્ધા થઈ હતી એમાંનું એક ઉદાહરણ જોઇએ. નામ: સાન્ટિયાગો અલ્વારાડો. 24 વર્ષના આ સ્પર્ધકનું અવસાન કેલિફોર્નિયામાં થયું. સ્પર્ધક વ્યવસાયે ચોર હતો. ગયા ફેબ્રુઆરી મહિનામાં તે સાઇકલની દુકાનમાં ચોરી કરવા ઘૂસેલો. દુકાનમાં ચોરી કરી રહ્યો હતો ત્યારે તે એકાએક મેડી પરથી નીચે પડ્યો. એ વખતે તેના મોઢામાં ટોર્ચ હતી. બંને હાથ છુટ્ટા\nરહી શકે એટલા માટે તેણે ટોર્ચ મોઢામાં ખોસી રાખી હતી. પછી જ્યારે એ મોંભેર ફર્શ પર પટકાયો ત્યારે ટોર્ચ તેનું તાળવું તોડીને મગજમાં ઘૂસી ગઈ અને તે મૃત્યુ પામ્યો.\nલાંબી-ટૂંકી કરી શકાય એવી કાર જોકે, બજારમાં મુકાશે ખરી?\nસ્વિટ્ઝર્લેન્ડની રિનસ્પીડ નામની કંપનીએ એવી કાર શોધી છે, જેને જરૂર પ્રમાણે લાંબી ટૂંકી કરી શકાય છે. બટન દબાવો કે નવ ફૂટની કાર ત્રણ ફૂટ વધુ લાંબી થઈને બાર ફૂટની બની જાય અને બે સીટને બદલે ચાર સીટની થઈ જાય. ફરીવાર બટન દબાવો એટલે અડધી મિનિટમાં પાછલો અને આગલો ભાગ, ફોલ્ડિંગ છત્રીના હાથાની માફક, એકમેકમાં ઘૂસી જાય અને ત્રણ ફૂટ ટૂંકી થઈ જાય. પાર્ક કરેલી જગ્યામાં ગાડી બહાર કાઢવાની અડચણ પડે તો ટૂંકાવી નાખો અને બહાર કાઢી નાખો. સાંકડી જગ્યામાં પાર્ક પણ કરી શકાય. જોકે, કંપનીએ આ કાર ફક્ત મોટર શોમાં પ્રદર્શન માટે જ મૂકી હતી. બજારમાં આ કાર કેમ મુકાતી નથી એનો જવાબ કંપની પાસે નથી.


ગુજરાતમાં કોરોનાના વધીને ૩૮ કેસઃ સર્વેલન્સ-ટેકિંગની કામગીરી શરૃ\nઅમદાવાદ તા. રપઃ ગુજરાતમાં પોઝિટિવ કેસોમાં ઝડપથી વધારો થઈ રહ્યયો છે, અને રાજ્યમાં ૩૮ દર્દીઓ સંક્રમિત જણાયા છે. આરોગ્ય વિભાગના અગ્રસચિવ જયંતિ રવિએ આ અંગે વિસ્તૃત માહિતી આપી હતી.\nહાલમાં વિશ્વભરમાં કોરોનાએ હાહાકાર મચાવી રાખ્યો છે. લોકોને જે રીતે કોરોનાએ ભરડામાં લીધા એ ખરેખર દયનીય છે. ભારત અને ગુજરાતની પણ હાલત કફોડી બનતી જાય છે. દિન-પ્રતિદિન કોરોનાના દર્દીનો વધારો થયો છે. હાલમાં જયંતિ રવિએ પ્રેસ કોન્ફરન્સ કરી હતી એમાં જણાવ્યું હતું કે, ગુજરાતમાં કુલ ૩૮ કેસ પોઝિટિવ છે.\nઆરોગ્ય વિભાગના અગ્રસચિવ જયંતિ રવિની પ્રેસ કોન્ફરન્સમાં વાતો થઈ હતી કે, ગુજરાતમાં કોરોનાના વધુ ૩ નવા કેસ આવ્યા છે. કુલ ૩૮ કેસ નોંધાયા છે. જેમાં અમદાવાદમાં ૧૪, રાજકોટમાં ૩, વડોદરામાં ૭ કેસ, ગાંધીનગરમાં ૬, કચ્છમાં એક કેસ, સુરતમાં ૭ કેસ છે. દુબઈથી અમદાવાદ આવેલ મહિલા કોરોનાથી સંક્રમિત થઈ. સુરત અને વડોદરામાં ટ્રાન્સમિનશનથી ર લોકો કોરોનાથી સંક્રમિત થયા. આપણી પાસે ર૧૧ ક્વોરેન્ટાઈન ફેસેલિટી છે.\nતેમણે કહ્યું કે, ૪૩૦ લોકો સરકારી ક્વોરેન્ટાઈન, ૩૮ લોકો પ્રાઈવેટ ક્વોરેન્ટાઈનમાં તેમજ ર૦,રર૦ લોકો હોમ ક્વોરેન્ટાઈનમાં છે. ૧૪૭ લોકો સામે ક્વોરેન્ટાઈન ભંગની ફરિયાદ પણ દાખલ થઈ છે. એક કરોડ ૭ લાખ ૬ર હજાર લોકોનો સર્વે કરવામાં આવ્યો હતો. ૧પ,૪૬૮ વિદેશથી આવેલા લોકોની વિગત સામે આવી ચૂકી છે.\nજયંતિ રવિએ કહ્યું હતું કે, મુખ્યમંત્રી રાહત ફંડમાં કોરોના માટે એક ફંડ જાહેર કર્યું છે. તેમાં અનેક લોકોએ ફંડ આપવાની પણ તૈયારી દર્શાવી છે. ઉદાર હાથે લોકો સહાય કરે એવી મારી અપીલ છે. કોરોનાના સંક્રમણની ચેન તોડવા ર૧ દિવસ લોકડાઉન કરવામાં આવ્યું છે જેમાં રાજ્યનો પૂરો સાથ સહકાર છે. સર્વેલન્સ અને ટ્રેકિંગની કામગીરી કરવા નિર્દેશ કરવામાં આવ્યો છે.


'બિગ-બોસ'ના ઘરમાં વાસ્તુશાસ્ત્ર અને ફેંગશુઈનો ઉપયોગ કરાયો\nગઈ ૭ ઓક્ટોબરથી કલર્સ ચેનલ ઉપર શરૃ થયેલા રિઆલિટી-શો 'બિગ-બોસ' સીઝન-૬ આ વખતની ટેગ લાઈન છે. 'અલગ છે' અને આ ટેગ લાઈન પ્રમાણે જ આ વખતના શો ને આગળની સીઝનના કરતાં તદ્દન અલગ જ લુક આપવામા આવ્યો છે. આ શો માટે પંદર હજાર ચોરસ ફુટના એરિયામાં 'બિગ-બોસ'નું હાઉસ તૈયાર કરવામાં આવ્યું છે, જે અત્યાર સુધીની તમામ સીઝનો કરતાં અળગ અને વિશાળ રખાયું છે. આ ઉપરાંત આ હાઉસ તૈયાર કરતા વેળાએ વાસ્તુશાસ્ત્ર અને ફેંગશુઈના નિયમોને પણ ધ્યાનમાં રાખવામાં આવ્યા છે !\n'બિગ-બોસ'ની આ વખતની સીઝનમાં પુરૃષ અને સ્ત્રી સ્પર્ધકો માટે બે વિશાળ અલગ રૃમો તૈયાર કરવામાં આવ્યા છે. અને આ રૃમમાં પીળો, સફેદ, નારંગી અને લીલી રંગની બ્રાઈટ કોમ્બિનેશનનો ઉપયોગ પણ કરવામાં આવ્યો છે. આ રૃમમાં દરેક સ્પર્ધકને પુરતી મોકળાશ મળી રહે તેનું પુરેપુરૃ ધ્યાન રાખવામાં આવ્યું છે. આ શોમાં ઘરના વડા એટલે કે કેપ્ટનને એટેરડ બાથરૃમવાળા અલાયદા રૃમની સુવિધા પુરી પાડવામાં આવી રહી છે. ઉપરાંત આ રૃમમાં સ્પર્ધકો માટે અનોખી પુષ્પોની પાંદળીવાળી ડિઝાઈનના પલંગ છે જેને કારણે કોઈ સ્પર્ધકને બધાથી અલગ પડી જવાની ઈચ્છા થશે તો તે પોતાનો બેડ અલગ કરી શકશે ! આ સિવાય બીજા રૃમમાં ડબલ અને સિંગલ બેડની પણ વ્યવસ્થા રખાઈ છે.\n'બિગ-બોસ'ની આ વખતની સીઝનમાં કન્ફેશન-રૃમને બોરિંગ ડાર્કરૃમના બદલે મોટીલિક ફિનિશાંગવાળા નવા જમાનાના આકર્ષક રૃમમાં ફેરવી નાંખવામાં આવ્યો છે. આ ઉપરાંત જેલનું સ્થાન આ સીઝનમાં રહસ્યમય પેનિક-રૃમે લઈ લીધું છે. જ્યારે કોઈપણ સ્પર્ધક આ રૃમની મુલાકાત લેશે ત્યારે તેને ચોક્કસપણે કોઈક નહીં ગમતી સરપ્રાઈઝ જરૃર મળશે ! 'બિગ-બોસ'ના આખા ઘરમાં ૭૦ જગ્યાએ કેમેરા લગાવવામાં આવ્યા છે. આ સિવાય સ્પર્ધકોના મનોરંજન માટે ચોથી ખાલી જગ્યા ધરાવતા ત્રણ વાંદરાઓ (બુરા મત દેખો, બુરા મત બોલો, બુરા મત સુનો) નું સ્ટેચ્યુ ગાર્ડન એરિયામાં લગાવામાં આવ્યું છે. આ ઉપરાંત ગાર્ડન-એરિયામાં પુલસાઈટ, જીમ્નેશિયમ, માછલીઘર અને હેન્ડપમ્પ જેવી સુવિધાઓ પણ આપવામાં આવી છે.


Gujarati News » Crime » Murder inacommon case in Ahmedabad, accused in police custody\nલગ્ન પ્રસંગમાં દાંડિયા રમતા રમતા પગ અડી જવાના સામાન્ય કારણમાં થઈ હત્યા, આરોપી પોલીસ સકંજામાં\nઅમદાવાદમાં સામાન્ય બાબતમાં થઇ હત્યા\nસમગ્ર મામલે મારામારી બાદ અજયનું મોત (Murder) થતાં મામલો હત્યામાં ફેરવાયો છે. અજયનું મોત થતાં તેના ભાઈ જીજ્ઞેશ દ્વારા વટવા પોલીસ મથકમાં ફરીયાદ નોંધાવાઈ હતી. આ મામલે વટવા પોલીસે મહેશની ધરપકડ કરી આગળની કાર્યવાહી હાથ ધરી છે.\nઅમદાવાદના (Ahmedabad) વટવા વિસ્તારમાં એક નજીવી બાબતે હત્યાનો (Murder) બનાવ સામે આવ્યો છે. લગ્ન પ્રસંગમાં દાંડીયા રાસ (Dandiya Raas)સમયે ગરબા રમતા પગ અડી જતા બોલાચાલી થઈ હતી. જે બાદ મામલો ઉગ્ર બનતા સમગ્ર મામલો હત્યામાં ફેરવાયો હતો.\nઅમદાવાદના વટવા વિસ્તારમાં આવેલા મોટા ઠાકોરવાસમાં લગ્ન પ્રસંગ દરમ્યાન બોલાચાલી બાદ ઝગડો થયો હતો. જે હત્યામાં ફેરવાયો હતો. સમગ્ર મામલાની વાત કરીએ તો વટવા વિસ્તારમાં રહેતા અજય ઠાકોર, તેના ભાઈ અને સગા સબંધીઓ સાથે પડોશમાં રહેતા ભરતભાઈ ઠાકોરની દીકરીના લગ્ન પ્રસંગમાં ગરબાના પ્રસંગમાં ગયા હતા. જ્યાં ગરબા રમતા સમયે ઠાકોરવાસમાં જ રહેતા મહેશ પણ ત્યાં પ્રસંગમાં હાજરી આપવા આવ્યો હતો. અને ગરબા રમતો હતો તે સમયે અજયનો પગ મહેશને લાગ્યો હતો.\nજેને કારણે મહેશે અજયને ગાળો આપી હતી. અને ગરબા પૂરા થયા પછી તેને જોઈ લઈશની ધમકી આપી હતી. ગરબા પૂરા થયા બાદ અજય પોતાના ઘરે જતો હતો. ત્યારે રાતના સમયે મહેશે અજય સાથે ઝગડો કર્યો હતો. બંને વચ્ચે મારામારી પણ થઈ હતી. જે બાદ મહેશે અજ્યનું ગળું દબાવી દીધું હતું. ત્યારે તેના ભાઈએ જીજ્ઞેશ અને દીપેશ વચ્ચે પડી બચાવ્યો હતો અને સારવાર અર્થે હોસ્પિટલમાં ખસેડવામાં આવ્યો હતો જ્યાં ડોકટરે તેને મૃત જાહેર કર્યો હતો.\nસમગ્ર મામલે મારામારી બાદ અજયનું મોત થતાં મામલો હત્યામાં ફેરવાયો છે. અજયનું મોત થતાં તેના ભાઈ જીજ્ઞેશ દ્વારા વટવા પોલીસ મથકમાં ફરીયાદ નોંધાવાઈ હતી. આ મામલે વટવા પોલીસે મહેશની ધરપકડ કરી આગળની કાર્યવાહી હાથ ધરી છે.\nમહત્વનું છે કે લગ્નમાં રાતના સમયે દાંડિયા રાસ પૂરા થયા બાદ ઝગડો થતો હતો. જેમાં ફરીથી બોલાચાલી બાદ મારામારી થઈ હતી અને ગળું દબાવવામાં આવ્યું હતું. જે બાદ હોસ્પિટલમાં સારવાર દરમ્યાન મોત નિપજ્યું હતું.


by pragnaju | નવેમ્બર 19, 2014 · 1:57 એ એમ (am)\nઉબન્ટુ અલબત્ત સાચી વ્યવસ્થા છે. જે છે એ હળીમળીને સાચવવું. પણ એમાં વાંધો પણ છે. શું જેમ ચાલે છે એમ ચાલવા દેવું? છાશવારે રીસામણાં, છાશવારે મનામણાં. પોતાનો કક્કો ખરો કરવાનાં પેંતરા. ખીચડી સરકાર અને એની મજબૂરી. એનાં કરતા વન-અપમેનશિપ શી ખોટી? અધિકારપૂર્વક કડવા પણ રાજ્ય માટે સારા નિર્ણયો તો લઇ શકાય. ગોટાળાઓ ટાળી શકાય. કાખઘોડીનાં સહારે ચાલતી સરકાર દોડી દોડી ‘ને વળી કેટલુંક દોડે? ખરેખર તો જીવનમાં, રાજકારણમાં, સામાજિક સંબંધોમાં, વૈજ્ઞાનિક સંશોધનોમાં સારા થવાની, સારું કરવાની સતત સ્પર્ધા હોવી જોઇએ. તો જ અને તે જ દેશ આગળ વધી શકે. ઉબન્ટુ પ્રગતિશીલ વિચારસરણી નથી. જો બધાને ખબર જ હોય કે બધાને સરખું મળવાનું છે તો પછી કોઇ મહેનત શું કામ કરે? સૌનો સાથ, સૌનો વિકાસ ચૂંટણી સૂત્રમાં સારું લાગે. બાકી કોઇ સાથે મળે તો પહેલાં ભાગબટાઇની વાત કરે. વિન્સ્ટન ચર્ચિલે કહ્યું હતું કે સમાજવાદ એ નિષ્ફળતાની ફિલસૂફી છે, અજ્ઞાનનો પંથ છે, અને અદેખાઇનું ધર્મસૂત્ર છે, એનો જ્ન્મજાત વિશિષ્ટ ગુણ છે કંગાલિયતની સરખી ભાગબટાઇ.\nઅમે માનીએ છીએ કે બન્ને વ્યવસ્થા એક બીજાની પૂરક છે. જે વન-અપમેનશિપ રાખે, જે જીતે તેણે સૌને સાચવવા જોઇએ. થોડું જતું કરીને પણ. સ્પર્ધા સતત રહે, સારું કરવાની. અને પછી પ્રાપ્ત ફળમાં હિસ્સેદારી હોય તો સઘળાં સારાવાનાં થાય. અર્જુન ભલે વન-અપમેનશિપનાં પ્રદર્શન રૂપે આપબળે ફરતી માછલીની આંખ વીંધીને દ્રૌપદીને વર્યો પણ કુંતી માતાની વ્યવસ્થા નિરાળી હતી. સૌ ભાઇભાઇ સાથે રહે, કોઇનાં મનમાં અહંકાર ન રહે. એટલે એમણે ઉબન્ટુ કર્યું. દ્રૌપદી પાંચે ભાઇઓને વરી. ફરીથી એવી જ વાત છે. સત્તાની દ્રોપદી માત્ર અર્જુનની થઇ રહેશે? મહારાષ્ટ્રમાંથી અલગ વિદર્ભની માંગણી છે જ. એ યોગાનુયોગ છે કે દ્રૌપદી વિદર્ભની રાજકુમારી હતી..\n“સુખ માટે વન-અપમેનશિપ જરૂરી છે.” -વિશ્વવિખ્યાત પોલિશ સમાજશાસ્ત્રી અને ફિલસૂફ ઝાઇગ્મન્ટ બૌમેન્ટ\n3 responses to “વનઅપમેનશિપ કે ઉબુન્ટુ?”\nનવેમ્બર 19, 2014 પર 3:14 એ એમ (am)\nઉબુન્ટુ વિશે આજે જ જાણવા મળ્યું .પરેશ ભાઈનો આભાર. લગભગ સામ્યવાદને મળતી આવે તેવી વાત. એના પરથી ઘણાં વર્ષો પહેલાં વાંચેલી વાત યાદ આવી ગઈ.\nનવેમ્બર 19, 2014 પર 4:04 એ એમ (am)\nગમી ગયો . આ બન્ને વિદ્વાન મા-દીકરાના આભાર સાથે વી.વી.માં રી-બ્લોગ કરતાં આનંદ થાય છે.\nનવેમ્બર 19, 2014 પર 7:57 એ એમ (am)\nકેરાલાના એક ગામમાં એક સામ્યવાદી પક્ષનો કાર્યકર મુલ્લા નસરુદ્દિનને સામ્યવાદ શું છે અને તેના કેવા ફયદાઓ છે તે સમજાવી રહ્યો હતો જેથી મુલ્લા સામ્યવાદી વિચારધારામાં જોડાય. કાર્યકર્તાએ મુલ્લાને પૂછ્યું,”શું તમે સુખી અને સમૃધ્ધ છો?” મુલ્લા બિચારો નાનકડા ભાડાના મકાનમાં રહેતો હતો અને મા-બીબી અને ચાર ચાર બચ્ચાઓનુ લાલન પાલન મહા મુસિબતે કરતો એટલે મુલ્લાએ કહ્યું, ના, ભાઈ ના, ચૌદ કલાક મહેનત કરું ત્યારે બે ટંકના રોટલાય માંડ નીકળે છે.” કાર્યકર્તાને થયું કે મુલ્લા યોગ્ય વ્યક્તિ છે તેનુ લક્ષ્ય સિધ્ધ કરવામાં, એટલે એને આગળ ચલાવ્યું, ” મુલ્લા ધારોકે તમારી પાસે બંગલા, ગાડી અને સારું સારું ભોજન બધું આવી જાય તો તમને ગમે કે નહી?” મુલ્લા કહે, ” ભાઈ મજાક ન કરો, એ બધું કેવીરીતે આવી જાય? શું કાંઈ જાદુ થવાનૂ છે? અને અલ્લાહ મારી ઉપર એકદમ કેમ મહેરબાન થઈ જાય?”


બ્રેઈન ટ્યુમરના છેલ્લા સ્ટેજમાં હોવા છતાં અંતિમ ઈચ્છા પુરી કરવા બે વર્ષમાં 1100 વૃક્ષ ઉગાડ્યાં, જેથી મૃત્યુ પછી પણ લોકોના શ્વાસમાં જીવંત રહેશે\nસુરત શહેરની 27 વર્ષની શ્રુચિ વડાલીયાને બ્રેઈન ટ્યુમર છેલ્લા સ્ટેજમાં છે, છતાં કોઈ પણ જાતના ડર વગર શાનથી જિંદગી જીવી રહી છે. પોતે અસાધ્ય કેન્સરની બીમારીથી પીડાઈ રહી છે પરંતુ ભવિષ્યમાં ગ્લોબલ વોર્મિંગ અથવા અન્ય કોઈ કારણથી કેન્સર ન થાય તે માટે પર્યાવરણ બચાવવાનું અભિયાન ચલાવી રહી છે. પર્યાવરણ બચાવવા માટે2વર્ષમાં 1100 વૃક્ષ ઉગાડી ચૂકી છે. શ્રુચિ કહે છે કે, ‘મારી અંતિમ ઈચ્છા જ એ છે કે, હું અસંખ્ય વૃક્ષો ઉગાડું. હું શારીરિક રીતે તો મૃત્યુ પામીશ પરંતુ, વૃક્ષોના કારણે હું લોકોના શ્વાસમાં જીવીશ.’ સુરતીઓ માટે શ્રુચીએ લખ્યો છે એક ખુલ્લો પત્ર…!\nમારી જિંદગીનો કેટલો સમય બચ્યો છે એ મને ખબર નથી, મારા ફ્રેન્ડ સાથે વાત કરતી હતી ત્યારે મને અચાનક જ દેખાતું બંધ થઈ ગયું અને હું બેભાન થઈ ગઈ, મને હોસ્પિટલ પર લઈ ગયા, ડોક્ટરે જ્યારે કહ્યુ કે, ‘ બ્રેઈન ટ્યુમર છે…!’ ત્યારે મને એમ લાગ્યું કે, ડોક્ટર મારી સાથે મજાક કરી રહ્યાં છે. મને તેમની વાત પર ભરોસો જ ન હતો. ત્યાર બાદ અમે 25 ડોકટર્સ પાસે રિપોર્ટ કરાવ્યા હતા. તમામ ડોક્ટરે મને એક જ વાત કહી ‘બ્રેઈન ટ્યુમર છે.’ તમને કોઈ કહેશે કે તમને કેન્સર છે તો તમને શું થાય? હું પણ આ વાતને સ્વીકારી શકતી ન હતી. બીજા દિવસે મને આઈસીયુમાંથી બહાર લાવવામાં આવી ત્યારે હું સજાગ થઈ ગઈ હતી. કારણ કે, ‘મે મારી જિંદગીમાં અનેક સપના જોયા હતાં. મારા સપના અને મારી ઈચ્છાઓ હજી તો હું કોઈની સામે વ્યક્ત કરું તે પહેલાં જ જિંદગી મારી નજર સામે જ સમેટાઈ જતી હોય તેવું મને લાગી રહ્યું હતું, મારા દિલ અને દિમાગમાં અસહ્ય પીડા થઈ રહી હતી.\n36 વખત કિમો થેરાપી અને 36 વખત રેડિયેશન સારવાર\nજિંદગીનું રહસ્ય ઉકેલી શકું તે પહેલાં મારી નજર સામે મારી જિંદગી સમેટાઈ રહી હતી, સંકેલાઈ રહી હતી. ત્યારે મને એમ પણ થયું કે, આવી અસાધ્ય બીમારી મને જ શા માટે થઈ. ધીમે ધીમે દિવસો વીતી રહ્યા હતા, બધું જ નોર્મલ થઈ રહ્યું હતું. તમને સૂંઘવી ન ગમે એવી વસ્તુ તમારી પાસે મૂકવામાં આવે તો તમારી કેવી હાલત થાય? પરંતુ મારે તો સૂંઘવી પણ ન ગમે તેવી દવાઓના ડોઝ રોજ લેવો પડતો. કિમો થેરાપી, રેડિયેશન થેરાપી અને રોજ હોસ્પિટલના રોજ ધક્કા….! આ તમામ ઘટનાઓના કારણે મારા જીવનમાં અચાનક જ ભૂકંપ આવ્યો હોય તેવું મને લાગી રહ્યું હતું. કોલેજની જગ્યાએ રોજ મારે હોસ્પિટલ પર જવું પડતું હતું. અત્યાર સુધીમાં 36 વખત કિમો થેરાપી અને 36 વખત રેડિયેશન સારવાર લઈ ચુકી છું.\nકિમો થેરાપીને કારણે મારા વાળ ખરી ગયા\nકિમો થેરાપીને કારણે મારા વાળ ખરી ગયા છે. મને કેન્સરની જાણ થઈ એટલે મેં નક્કી કર્યુ હતુ કે, હું હવે લગ્ન નહીં કરું. જ્યારે ધોરણ 8માં અભ્યાસ કરતી હતી ત્યારે સારંગ ઓઝા મારા સંપર્કમાં આવ્યો હતો, ત્યાર બાદ અમે સારા ફ્રેન્ડ બની ગયા હતાં. મને કેન્સર છે એની ખબર હોવા છતાં મારી સારંગે મારી સાથે લગ્ન કર્યા હતાં. દરેક સમયે મને સપોર્ટ કર્યો. સાહેબ આ તો મારી જિંદગીની વાતો છે પરંતુ જ્યારે તમે કેન્સરની હોસ્પિટલમાં જઈને જોશો તો તમારા શરીરમાંથી કંપારી છૂટી જશે. જ્યારે હું સારવાર લેવા માટે જતી હતી ત્યારે કેન્સરની સારવાર લેવા માટે આવેલા ફૂલ જેવા નાના ભૂલકાઓને જોઈને હું રીતસર રડી પડતી હતી. દુનિયામાં આવું શા માટે થઈ રહ્યું છે.\nવૃક્ષ ઉગાડીને અનેક લોકોની જિંદગી બચાવી શકો છો\nમને વિચાર આવતો કે, કેન્સરને અટકાવી ન શકાય…? ત્યારે મને એક રસ્તો દેખાયો, કેન્સરને અટકાવવા માટે વૃક્ષો ઉગાડી શકાય, મારી જિંદગી તો ખરાબ થઈ હતી પરંતુ હવે આવનારી પેઢીની જિંદગી ખરાબ ન થાય તે માટે મેં વૃક્ષો ઉગાડવાની શરૂઆત કરી. મને બ્રેઈન ટ્યુમર છે એની જાણ થઈ ત્યારથી જ મને ખબર પડી કે, પર્યાવરણને આપણે બચાવવું પડશે, પર્યાવરણ પ્રદૂષણના કારણે કેન્સર જેવી ભયાનક બીમારીઓ થઈ રહી છે, મને તો કેન્સર થઈ ગયુ છે, ખરાબ પર્યાવરણને કારણે અન્ય લોકોને કેન્સર ન થાય તે માટે છેલ્લાં બે વર્ષથી વૃક્ષારોપણ કરી રહી છું, અત્યાર સુધીમાં 1100 વૃક્ષો ઉગાડ્યાં છે. તમે પણ એક વૃક્ષ ઉગાડીને અનેક લોકોની જિંદગી બચાવી શકો છો.


વેકસીનને લઈને એક સારી ખબર આવી સામે, કિંમતમાં સૌથી સસ્તી બીજી વેકસીન છે ચર્ચામાં. - News Gujarat\nજો તમે શેર બજારમા પૈસા લગાવી રહ્યો છો તો અહીં લગાવો, રતન ટાટાએ 1 જ વર્ષમાં આપ્યું સીધું 250% વળતર\nવેકસીનને લઈને એક સારી ખબર આવી સામે, કિંમતમાં સૌથી સસ્તી બીજી વેકસીન છે ચર્ચામાં.\nJune 3, 2021 June 11, 2021 Parth Patel\t0 Comments\nકોરોના સામે રક્ષણ મેળવવા હાલ વેકસીન જ એકમાત્ર ઉપાય છે. અને એટલે જ ભારતમાં વેકસીનેશન પ્રોગ્રામ પુરજોશમાં ચાલી રહ્યો છે. એવામાં ભારત સરકારે હૈદરાબાદની બાયોલોજીકલ-ઈને 30 કરોડ રૂપિયાના એડવાન્સ પેમેન્ટનો નિર્ણય કરી લીધો છે. અને એના બદલામાં કંપની કોવિડ-19 વેક્સિનના 30 કરોડ ડોઝ રિઝર્વ રાખશે.\nઆ સમગ્ર બાબતે સ્વાસ્થ્ય મંત્રાલયે એક નિવેદનમાં કહ્યું કે, વેકસીનના આ બધા જ ડોઝ ઑગષ્ટથી ડિસેમ્બર 2021ની વચ્ચે બનાવીને સ્ટોક કરી લેવામાં આવશે. એડવાન્સમાં વેક્સિન મેન્યુફેક્ચરિંગના પ્રસ્તાવને વેક્સિન એડમિનિસ્ટ્રેશન પર બનેલા નેશનલ એક્સપર્ટ ગ્રુપ (NEGVAC)એ ચકાસ્યો છે. હેલ્થ મિનિસ્ટ્રીના કહેવા પ્રમાણે જે વેક્સિન બાયોલોજીકલ-ઈ બનાવી રહી છે તે RBD પ્રોટીન સબ-યૂનિટ વેક્સિન છે. આમાં SARS-CoV-2ના રિસેપ્ટર-બાઇડિંગ ડોમેનના ડિમેરિક ફોર્મનો એન્ટિજનની માફક ઉપયોગ થાય છે. વેક્સિનની ક્ષમતા વધારવા માટે આમાં એક એડજુવેંટ CpG 1018 પણ મેળવવામાં આવ્યું છે.\nતમને જણાવી દઈએ કે કોવિશિલ્ડ અને કોવેકસીનની જેમ આ વેક્સિન પણ બે ડોઝમાં ઉપલબ્ધ હશે. પહેલા ડોઝના 28 દિવસ બાદ બીજો ડોઝ લગાવવા આવશે. કંપનીને 24 એપ્રિલના ત્રીજા ફેઝનો ટ્રાયલ કરવાની મંજૂરી મળી હતી. પહેલા અને બીજા ફેઝનો ટ્રાયલ નવેમ્બર 2020માં શરૂ થયો હતો.\nકુલ 360 લોકો આ વેકસીનના ટ્રાયલ કરવામાં આવ્યા હતા પણ આ ટ્રાયલના આંકડા શું રહ્યા એ તો કંપનીએ નથી બતાવ્યા, પરંતુ બાયોલોજીકલ-ઈની એમડી મહિમા ડાટલાએ કહ્યું કે, પરિણામો ઘણા સકારાત્મક અને આશા જગાડનારા રહ્યા છે.\nઆ વેકસીનના ત્રીજા ફેઝનું ટ્રાયલ દેશમાં જુદી જુદી 15 જગ્યાએ 1,268 પાર્ટિસિપન્ટ્સ પર કરવામાં આવશે. હાલ આ કંપની આખી દુનિયામાં પોતાની વેક્સિનનો ટ્રાયલ કરી રહી છે.\nતમને જણાવી દઈએ કે કેન્દ્ર સરકાર આ વેક્સિનના 30 કરોડ ડોઝ માટે કંપનીને 1500 કરોડ રૂપિયા ચૂકવશે એટલે કે કેન્દ્ર સરકારે આ વેકસીનના એક ડોઝ માટે 50 રૂપિયા ચુકવવા પડશે. હજી સુધી પ્રાઇવેટ માર્કેટમાં વેક્સિનની કિંમત અત્યારે નક્કી નથી. જો કે આ વેક્સિનને દુનિયાની સૌથી સત્તી વેક્સિન ગણાવવામાં આવી રહી છે.\nએક રિપોર્ટ પ્રમાણે આ વેક્સિનની કિંમત 1.5 ડોલર એટલે કે 110 રૂપિયા પ્રતિ ડોઝ હોઈ શકે છે. અત્યારે ભારતમાં બનેલી કોવિશીલ્ડ જ સૌથી સસ્તી છે, જે ગુરૂગ્રામમાં 650 રૂપિયા પ્રતિ ડોઝ મળી રહી છે. જો કે કોવિશીલ્ડ વેક્સિન ઑક્સફોર્ડ-એસ્ટ્રેઝેનેકાના વૈજ્ઞાનિકોએ તૈયાર કરી છે અને ઉત્પાદન ભારતમાં થઈ રહ્યું છે.\nઆ નવી વેક્સિનનું મેન્યુફેક્ચરિંગ ઑગષ્ટ મહિનાથી શરૂ થઈ જશે. એટલે કે સપ્ટેમ્બરથી આ વેકસીન સેન્ટર્સ પર ઉપલબ્ધ થવાની શક્યતાઓ છે. હજી સુધી તારીખને લઇને સરકારે સ્પષ્ટ રીતે કંઈ પણ નથી કહ્યું. અત્યાર સુધી એ જ કહેવામાં આવ્યું છે કે આવનારાકેટલાક મહિનામાં વેક્સિન ઉપલબ્ધ થશે.\nતમને જણાવી દઈએ કે દેશમાં અત્યારે3કોવિડ વેક્સિનને ઇમરજન્સી યૂઝ માટે મંજૂરી આપવામાં આવી છે. જાન્યુઆરીમાં સીરમ ઇન્સ્ટિટ્યુટ ઑફ ઇન્ડિયાની કોવિશીલ્ડ અને ભારત બાયોટેકની કોવેક્સિનને અપ્રુવલ મળી હતી. રશિયામાં બનેલી સ્પુતનિક-વી વેક્સિનને એપ્રિલમાં મંજૂરી આપવામાં આવી હતી. આ ત્રણેયમાંથી ભારતીયોને સૌથી વધારે ડોઝ કોવિશીલ્ડના લાગ્યા છે. લગભગ 90 ટકા લોકોને આ વેક્સિન આપવામાં આવી છે.\n← નફ્ફટ કોરોનાએ ભારતના આટલા હજાર બાળકોને અનાથ બનાવી દીધા, હસતી-કૂદતી જિંદગીને બંજર બનાવી દીધી\nમેહુલ ચોક્સીને ડોમિનિકાથી ભારત લાવવા પહોંચી આ મહિલા CBI ઓફિસર →\nઅમદાવાદમાં કરફ્યુની કેવી છે હાલત, પહેલા દિવસે દેખાયો કંઈક આવો માહોલ, આટલા દંડાયા તો આટલાની અટકાયત\nNovember 21, 2020 gujjunews\nરાજકોટની આ ઘોર બેદરકારીનો કિસ્સો સાંભળીને પિત્તો જશે, 14 વર્ષના બાળકને બ્લડ ચડાવ્યા બાદ HIV રિપોર્ટ આવ્યો પોઝિટિવ\nJanuary 22, 2021 gujjunews\nખેડૂતોને સમર્થન કરવાં હોલિવૂડની પોપસિંગર રિહાનાએ લીધા 18 કરોડ? જાણો શું છે સચ્ચાઈ…\nFebruary 5, 2021 February 5, 2021 gujjunews


સુરતઃ ધુળેટીના દિવસે વરાછા આતંક મચાવનાર યુવતી સામે નોંધાયો ગુનો\nSource : Agency, New Delhi | Last Updated: 2018-03-07 21:07:31\nસુરતના વરાછાના લંબેહનુમાન રોડ આવેલા ભગીરથ નગરમાં ધુળેટીના દિવસે કોયતા અને છરા જેવા ઘાતક હથિયારો સાથે જાહેરમાં હંગામો મચાવનાર અસ્મિતા ઉર્ફે ભુરી અને તેના ફ્રેન્ડ સંજયનો વીડિયો સોશિયલ મીડિયામાં વાયરલ થયો હતો. મામલો પોલીસ કમિશનર સુધી પહોંચ્યા બાદ દોડતી થયેલી પોલીસે આખરે આ યુગલ સામે ગુનો નોંધી તપાસ હાથ ધરી છે.\nપ્રાપ્ત માહિતી અનુસાર અસ્મિતા ગોહિલ ઉર્ફે ભુરી નામની ખૂબસુરત યુવતી છેલ્લાં એક વર્ષથી વરાછા પંથકમાં ખોફ ફેલાવી રહી છે. છરો તેમજ પિસ્તલ લઇને ફરતી અસ્મિતા સમગ્ર વિસ્તારમાં લેડી ડોન તરીકે કુખ્યાત છે. વળી, સોશિયલ મીડિયામાં પણ અસ્મિતાએ છરા-પિસ્તલ સાથેના ફોટોગ્રાફ અપલોડ કર્યા છે. કડોદરા વિસ્તારમાં વિજય હોટેલ પાસે માનસી સોસાયટીમાં રહેતાં સંજય ભુરા નામના માથાભારે યુવક સાથે જ ફરતી આ અસ્મિતાની હરકતો ખતરનાક છે.\nલેડી ડોન તરીકે ઓળખાવાનો ફાંકો રાખતી આ અસ્મિતાનો એક વીડિયો ધુળેટી બાદ સોશિયલ મીડિયામાં વાયરલ થયો હતો. ધુળેટીના દિને બપોરના સુમારે અસ્મિતા અને તેની સાથેનો એક યુવક દારૃના નશામાં ચકચૂર બની લંબે હનુમાન રોડ પર ભગીરથ સોસાયટીમાં હાથમાં છરો લઇ બબાલ કરતા વીડિયોેમાં દેખાય છે. મશ્કરી કરતા અસ્મિતા અને તેના મિત્રએ યુવકની પાછળ દોડી-દોડી મારપીટ કરી હતી. જે વીડિયોમાં સરાજાહેર લોકોની હાજરી વચ્ચે લેડી ડોનની દાદાગીરી-ગુંડાગર્દીએ ભારે ચકચાર મચાવી હતી.\nસોશિયલ મીડિયામાં વાયરલ થયેલા વીડિયોના ઘેરા પ્રત્યાઘાતો પડયા હતા. ધુળેટીના દિવસે ઘટના બની ત્યારે જ સ્થાનિક કોર્પોરેટર દ્વારા પોલીસને જાણ કરવા છતાં કોઇ કાર્યવાહી નહીં થયાની વાત પણ બહાર આવતાં પોલીસ કમિશનર સતિષ શર્મા ચોંકી ઊઠયા હતાં. તેમણે આ મામલે ક્રાઇમ બ્રાંચને તપાસ પણ સોંપી હતી. દરમિયાનમાં આજે વરાછા પોલીસે આ અસ્મિતા ઉર્ફે ભુરી તથા તેના ફ્રેન્ડ સંજય ભુરા સામે ગુનો નોંધ્યો હતો.\nવરાછા પોલીસે સંજય ઉર્ફે સન્ની કનુભાઇ થળેસા (કોળી) નામના એ યુવકને શોધી કાઢયો, કે જેને આ યુગલે એલ.એચ. રોડની ભગીરથ સોસાયટીમાં ઘાતક હથિયારો બતાવી ધમકી આપી હતી. અસ્મિતા અને સંજયે જિતેન્દ્ર ઉર્ફે કાલિયા નામના યુવક સાથે ઝઘડો કર્યો હતો. તેઓ જિતેન્દ્રને હથિયાર બતાવી ધમકાવતા હતાં ત્યારે ગોપાલ નામનો યુવક છોડાવવા વચ્ચે પડયો તો તેને આંગણી ઉપર ઇજા પહોંચી હતી. ત્યારબાદ સંજયે મોટા છરાથી જિતેન્દ્રને કુલ્લા ઉપર ઘા પણ માર્યો હતો. આ ઘટનાના સાક્ષી એવા સંજય કોળીની ફરિયાદ લઇ પોલીસે ગુનો નોંધી તપાસ હાથ ધરી છે.


swap Technology to Use for Electric bus in Ahmedabad Amit Shah to flag off – News18 Gujarati\nHome » photogallery » gujarat » MADHYA GUJARAT SWAP TECHNOLOGY TO USE FOR ELECTRIC BUS IN AHMEDABAD AMIT SHAH TO FLAG OFF VZ\nઅમદાવાદમાં 18 ઇલેક્ટ્રીક બસો દોડશે: રાણીપ ખાતે દેશનું પ્રથમ બેટરી સ્વૉપિંગ સ્ટેશન બન્યું\nઅમિત શાહે આજે અમદાવાદમાં 18 ઇલેક્ટ્રીક બસોને લીલીઝંડી આપશે, રાણીપ ખાતે દેશનું પ્રથમ સંપૂર્ણ ઓટોમેટિક બેટરી સ્વોપિંગ સ્ટેશન બન્યું.\n| August 29, 2019, 08:50 IST\nન્યૂઝ18 ગુજરાતી : કેન્દ્રીય મંત્રી અમિત શાહે આજે અમદાવાદમાં 18 ઇલેક્ટ્રીક બસોનું લોકાર્પણ કરશે. પ્રદૂષણમાં ઘટાડો થાય અને લોકોને પરિવહનની પૂરતી સગવડતા મળી રહે તેવા ઉદેશ્ય સાથે અમદાવાદ મ્યુનિસિપલ કોર્પોરેશને શહેરમાં 50 ઇલેક્ટ્રિક બસો દોડાવવાનું નક્કી કર્યું છે. જેમાંથી 18 ઇલેક્ટ્રિક બસોને કેન્દ્રીય ગૃહ મંત્રી અમિત શાહ લીલીઝંડી આપશે.\nકેવી હશે ઇલેક્ટ્રીક બસ? : એએમસી તરફથી જે બસો દોડાવવા આવશે તેમાં 50 મુસાફરોની ક્ષમતા હશે. આ બસોને કારણે હવા પ્રદૂષણ અને અવાજ પ્રદૂષણ નહીં ફેલાય.બસોમાં આગ લાગે તેની જાણ માટે ઓટોમેટિક ફાયર ડિટેક્શન સિસ્ટમ હશે.\nકેવી હશે ઇલેક્ટ્રીક બસ? : બેટરીને કારણે આગ લાગવાની ઘટનાઓ અટકાવી શકાશે. જો બસનો દરવાજો ખુલ્લો હશે તો બસ આગળ નહીં વધે, એટલે મુસાફરોની સુરક્ષામાં વધારો થશે.\nભારતમાં પ્રથમ વખત સ્વૉપ ટેક્નોલોજીનો ઉપયોગ : એએમસીને મળેલી 18 બસોને જે બેટરીનો ઉપયોગ કરવામાં આવ્યો છે તેમાં સ્વૉપ ટેક્નોલોજી વાપરવામાં આવી છે. ભારતમાં આ ટેક્નોલોજીનો પ્રથમ વખત ઉપયોગ કરવામાં આવી રહ્યો છે. એક વખત બેટરી સ્વોક કર્યા બાદ બસને 40 કિલોમીટર સુધી ચલાવી શકાય છે.\nઆ બેટરીઓને ચાર્જિંગ કરવા માટે ફાસ્ટ ચાર્જિંગ ટેક્નોલોજીનો ઉપયોગ કરાશે. બેટરીને એક વખત ચાર્જ કર્યા બાદ 200 કિલોમીટર સુધી મુસાફરી કરી શકાશે.\nરાણીપ ખાતે ભારતમાં પ્રથમ વખત સ્વૉપ ટેક્નોલોજીનો ઉપયોગ થશે : અમદાવાદના રાણીપ એસટી સ્ટેન્ડ ખાતે ભારતમાં પ્રથમ વખતે સ્વૉપ ટેક્નોલોજીની ઉપયોગ કરવામાં આવશે. જેમાં બીઆરટીએસના કોરિડોરમાં દોડતી બસોમાં સ્વોટ ટેક્નોલોજીની મદદથી બેટરી બદલવામાં આવશે. આ બેટરી બદલવાની કામ રોબોટ કરશે. એટલું જ નહીં ડિસ્ચાર્જ થયેલી બેટરીને રોબોટ જ ચાર્જિંગમાં મૂકશે.\nહાલ ઇલેક્ટ્રીક બસોમાં બે પદ્ધતિ પ્રસિદ્ધ છે. પ્રથમ પદ્ધતિમાં બસની બેટરીને ચાર્જ કરવા માટે ફાસ્ટ ચાર્જિગનો ઉપયોગ થાય છે. જ્યારે બીજી પદ્ધતિમાં બસમાં બેટરી બદલી આપવામાં આવે છે. રાણીપ ખાતે ઇલેક્ટ્રિક બસોના ફાસ્ટ ચાર્જિંગ માટેની વ્યવસ્થા પણ ઉભી કરવામાં આવશે.\nદરવાજા પર સેન્સર હોવાથી જો તે ખુલ્લો હશે તો બસ આગળ નહીં ચાલે.


Death of fish in the lake: Fear of an epidemic as people take water to drink | તળાવમાં માછલીનાં મોત: લોકો પીવા માટે પાણી લેતાં હોવાથી રોગચાળાનો ભય - Divya Bhaskar\nDeath Of Fish In The Lake: Fear Of An Epidemic As People Take Water To Drink\nરોગનો ભય:તળાવમાં માછલીનાં મોત: લોકો પીવા માટે પાણી લેતાં હોવાથી રોગચાળાનો ભય\nવઢવાણ રાજપર ગામ તળાવમાં ગત વર્ષે પણ આવી ઘટના બની હતી\nવઢવાણ તાલુકાના રાજપર ગામ તળાવમાં અસંખ્ય માછલાઓના મોતથી ગામલોકોમાં અરેરાટી ફેલાઇ હતી. ગત વર્ષની જેમ આ વર્ષે પણ માછલાઓના મોતથી હાલ ગામલોકોમાં રોગચાળાની દહેશત ફેલાઇ છે. વઢવાણ તાલુકાના રાજપર ગામમાં અંદાજે 6000ની વસ્તી વસવાટ કરી રહી છે. ગામ લોકો સ્નાન માટે, વપરાશ માટે તેમજ કેટલીવાર તો પીવા માટે ગામતળાવના પાણીનો ઉપયોગ કરી રહ્યાં છે. પરંતુ બુધવારે આ ગામતળાવમાં અસંખ્ય માછલાઓના મોતથી લોકોમાં અરેરાટી ફેલાઇ હતી. તળાવ સાથે ગામમાં પણ દુર્ગંધયુક્ત વાતાવરણ ફેલાઇ ગયું છે.\nઆ અંગે ગામના સરપંચ વિજયભાઈ બારૈયા, ઉપસરપંચ લિંબાભાઈ રબારી, હેરમા અરવિંદભાઈ એલ., રમેશપુરી ગોસ્વામી, રાજુભાઈ ચૌહાણ સહિતના ગામલોકોએ જણાવ્યું કે, ગામ માટે પાણીને લઇને આ તળાવ મુખ્ય સ્ત્રોત છે. જેના કારણે લોકો તેનો વધુ પડતો ઉપયોગ પણ કરી રહ્યા છે. હાલ આ તળાવનુ પાણી પણ બિનોપયોગી જેવુ બની ગયું છે.\nબીજી તરફ ઉપરથી સમ્પમાથી પણ છેલ્લા4દિવસથી પીવાનું પાણી મળતું નથી. જેના કારણે ગામની મહિલાઓને પાણી માટે રઝળપાટ કરવો પડે છે. ગત વર્ષે પણ આવી ઘટના બની હતી અને તેના રિપોર્ટમાં તળાવનું પાણી ઉંડા તળમાં ઘટ થઇ જવાથી માછલાઓના મોતનું કારણ આવ્યું હતંુ. ત્યારે આ વર્ષે ફરી આ ઘટના બનતા લોકોને ચામડી સહિતના રોગનો ભય ફેલાયો છે. ત્યારે આ બાબતે તંત્ર યોગ્ય કાર્યવાહી કરે તેવી ઊઠી હતી.\nભારત345-10 10-1 (4.0)


મંદિરોનું શહેર કહેવાય છે રાજસ્થાનનું રણકપુર | Ranakpur Tourism - A Temple Town - Gujarati Oneindia\n| Updated: Wednesday, May 7, 2014, 12:13 [IST]\nરણકપુર, રાજસ્થાનના પાલી જિલ્લાનું એક નાનું અમથું ગામ છે. રણકપુર, ઉદયપુર અને જોધપુર વચ્ચે અરવલ્લી પર્વત શ્રેણીની પશ્ચિમ તરફ સ્થિત છે. આ ગામ 15મી સીદના રણકપુર જૈન મંદિર માટે પ્રસિદ્ધ છે. જેનું જૈન અનુયાયીઓની વચ્ચે વિશેષ ધાર્મિક મહત્વ છે. મંદિરની ભવ્યતા તેના શાનદાર ઉંચા થાંભલાઓમાં જોવા મળે છે.\nરણકપુર આવતા પ્રવાસીઓ વચ્ચે સૂર્ય ભગવાને સમર્પિત સૂર્ય મંદિર, જેને સૂર્ય નારાયણ મંદિરના રૂપમાં પણ ઓળખવામાં આવે છે, ઘણું લોકપ્રીય છે. મંદિરની દિવાલો ખગોળીય પિંડો, ઘોડાઓ અને યોદ્ધાઓની કોતરણી અહીના મૂળ નિવાસીઓની કળાને દર્શાવે છે, જેને મંદિરની બહુભુજીય દિવાલોનું નિર્માણ કર્યું હતું. આ મંદિરમાં ભગવાન સૂર્યને એક રથ પર સવાર થયેલા પણ જોઇ શકાય છે. રણકપુર આવનારા યાત્રી સદરી હંમેશા જાય છે, જે જૈનોનું એક લોકપ્રીય તીર્થ સ્થળ છે.\nઆ સ્થળનું એક અન્ય પ્રમુખ આકર્ષણ મુચ્છળ મહાવીર મંદિર છે, જે હિન્દુ ભગવાન શિવને સમર્પિત છે. આ ઘનેરાવથી5કિ.મીના અંતરે કુંભળગઢ અભ્યારણ્યમાં સ્થિત છે. આ મંદિરની ખાસ વિશેષતા એ છેકે અહીં હિન્દુ ભગવાન શિવને મૂછો સાથે દર્શાવવામાં આવ્યા છે. ઘનેરાવ ગામમાં અનેક હિન્દુ મંદિર છે. ક્ષેત્રમાં જોવા મળતા 11 જૈન મંદિરોમાંથી મુચ્છળ મહાવીર મંદિર અને ગજાનંદ મંદિર સૌથી વધારે લોકપ્રીય છે.\nરણકપુરથી6કિ.મી દૂર સ્થિત, નરલાઇ ગામ પણ અનેક હિન્દુ અને જૈન મંદિરો માટે જાણીતું છે. મંદિરોની વાસ્તુ કલા અને તેની અંદર મળી આવતા ભિત્તપત્રો પ્રશંસનીય છે. ક્ષેત્રનું અન્ય એક આકર્ષણ કુંભળગઢ નામનું ઐતિહાસિક સ્થળ છે. આ સ્થળ પર મેવાડનો કિલ્લો સ્થિત છે, જેની લાંબી દિવાલ ક્ષેત્રમાં દૂર સુધી ફેલાયેલી છે. સમુદ્ર તટથી 1100 કિ.મી ઉંચાઇ પર સ્થિત, આ સ્થળ અરવલ્લી શ્રેણી અને થાર રણની શાનદાર રેતીના ટીળોનું મનમોહક દ્રશ્ય પ્રસ્તૃત કરે છે. તો ચાલો તસવીરો થકી જોઇએ રણકપુરને.\nમંદિરનો કલાત્મક ગુંબદ\nરણકપુર જૈન મંદિરનો કલાત્મક ગુંબદ\nરણકપુર સ્થિત જૈન તિર્થ જૈન મંદિર\nરણકપુર જૈન મંદિરના કોતરણીવાળા થાંભલા\nરણકપુર જૈન મંદિરોની સુંદર દિવાલો\nજૈન મંદિરનો સાઇડ વ્યૂ\nરણકપુર જૈન મંદિરનો સાઇડ વ્યૂ\nરણકપુર જૈન મંદિરની સુંદર તસવીર\nજૈનોનું લોકપ્રીય રણકપુર જૈન મંદિર\nrajasthan tourism tourism tourist travel ranakpur photos રાજસ્થાન પ્રવાસન પ્રવાસન પ્રવાસી ટ્રાવેલ રણકપુર તસવીરો


૨૧ ડિસેંબરે દુનિયાનો અંત ?\nવાયકા - રમેશ દવે\nપૃથ્વી પર અવતર્યો ત્યારથી માનવી કુદરતી આફતોથી ગભરાતો આવ્યો છે. એને પ્રલય, વાવાઝોડા, ઉલ્કાપાત અને ભૂકંપ જેવી બીનાઓની બીક લાગે છે. એમાં વળી, કોઈ સંપ્રદાય કે સાધુ અમુક દિવસે કયામત આવશે અને આખી પૃથ્વીનો નાશ થશે એવી આગાહી કરે છે. કયામતના દિવસને અંગ્રેજીમાં ડુમ્સડે કહેવાય છે. ડુમ્સડેની તારીખ નજીક આવતી જાય તેમ લોકોમાં ઉચાટ વધતો જાય છે. ડુમ્સડેની લેટેસ્ટ તારીખ છે ૨૧ ડિસેંબર, ૨૦૧૨. એ દિવસે કયામત આવશે અને આખી દુનિયાનો નાશ થશે એવી એક થિયરી છેલ્લા થોડા વખતથી વહેતી થઈ છે.\nકયામતની નવી તારીખ કોણે નક્કી કરી? એક હજારથી પણ વધુ વરસ પહેલાં અમેરિકા ખંડમાં પ્રાચીન માયા સામ્રાજ્ય હતું, જે હાલના મધ્ય અમેરિકાના મોટા વિસ્તારમાં ફેલાયેલું હતું. માયા સામ્રાજ્યમાં વસતા લોકો માયન્સ તરીકે ઓળખાતા માયન્સ લોકોએ ૫,૧૨૬ વરસનું જુનું કેલેન્ડર બનાવ્યું હતું, જે આ વરસની ૨૧ ડિસેંબરે પુરું થાય છે. એને લીધે લોકોમાં એવો ભય પ્રસર્યો છે કે ૨૧ ડિસેંબરે પૃથ્વીનો અંત આવશે. કયામતનો દિવસ નજીક આવતો જાય છે એમ દુનિયાના લોકોનો પ્રાચીન માયન સભ્યતામાં રસ વધતો જાય છે. એનો લાભ લઈને ટુર ઓપરેટરોએ 'ડુમ્સડે પેકેજ' બનાવી પર્યટકો માટે માયન્સ સાથે જોડાયેલા દેશોની ટુર ગોઠવવા માંડી છે. પરિણામે મધ્ય અમેરિકાના દેશોના પર્યટનમાં આજકાલ અભૂતપૂર્વ તેજી આવી છે. એકલા મેક્સિકોમાં આ વરસે ૫.૨ કરોડ ટુરિસ્ટો આવવાની ધારણાં રખાય છે. ગયા વરસે મેક્સિકોમાં ૨.૩ કરોડ પર્યટકો આવ્યા હતા એ જોતા ડુમ્સડેને કારણે ટુરિસ્ટોની સંખ્યામાં જબર્જસ્ત ઉછાળો આવ્યો કહેવાય. એ જોઈને મેક્સિકો ટુરિઝમ બોર્ડના સીઈઓ રોડલ્ફ લોપેઝ-નેગ્રેટનો આનંદ ક્યાંય માતો નથી. ૨૦૧૨ પર્યટન ઉદ્યોગની દ્રષ્ટિએ એક વિક્રમસર્જક વરસ બની રહેશે એવી એમને પાકી ખાતરી છે.\nફક્ત વિદેશમાં નહિ, ભારતમાં પણ આ વરસે 'ડુમ્સડે પેકેજ'ની બોલબાલા છે. ૨૦૧૨માં લગ્નગ્રંથીથી જોડાનાર યુગલો મોટી સંખ્યામાં પેકેજ ટુરમાં જોડાઈ રહ્યા છે. મુંબઈના ચાર્ટર્ડ એકાઉન્ટંટ અજય જૈન આવા જ એક ટુરિસ્ટ છે. આ વરસે ઓગસ્ટમાં ફેરા ફર્યા બાદ તેઓ પત્નીને લઈને મેક્સિકોની માયા સામ્રાજ્ય સાથે જોડાયેલી પાંચ સાઈટ્સની મુલાકાત લેવાના છે. 'મારા આ વરસે લગ્ન થવાના હોવાથી ૨૦૧૨ મારા માટે એક મહત્ત્વનું વરસ છે. દુનિયા માટે પણ એ પૌરાણિક માયન્સે વહેતી કરેલી ડુમ્સડેની થિયરીને કારણે અગત્યનું વરસ છે,' એમ અજય જૈન ડુમ્સડે ટુરિસ્ટ બનવા પાછળનું કારણ સમજાવતા કહે છે.\nઅલબત્ત, દુનિયાનો અંત આવવાની અટકળોથી બધા ખુશ નથી. ફ્રાંસના માંડ ૨૦૦ માણસોની વસતિ ધરાવતા અત્યાર સુધી સાવ અજાણ્યા રહેલા ગામ બુગારકમાં દુનિયા આખીમાંથી અચાનક પર્યટકો અને ડુમ્સડેમાં માનનારા અંધશ્રધ્ધાળુઓના ધાડાં ઉમટી આવ્યા છે. આ લોકોને એવી ખાતરી છે કે 'પવિત્ર પર્વત' પર વસેલુ આ નાનકડું શાંત ગામ કયામતના દિવસે વિનાશમાંથી બચી જશે. કસબા જેવું આ ગામ ખેતી પર નભે છે. ઈન્ટરનેટ પર એવી અફવાએ જોર પકડયું છે કે બુગારકમાં આવેલો 'ચમત્કારી પહાડ' એવી શિલાઓનો બનેલો છે જેમાં ઉપલા સ્તરની શિલાઓ નીચેની શિલાઓ કરતા જુની છે. એને કારણે પર્વતમાં જવલ્લે જોવા મળતો મેગ્નેટીક ફોર્સ (ચુંબકીય પરિબળ) સર્જાયો છે અને એને પરિણામે એ એક સુરક્ષિત સ્વર્ગ બની ગયો છે.\nબુગારકની આસપાસના વિસ્તારોમાં પ્રોપર્ટીના ભાવ અચાનક ઉચકાઈ ગયા છે. બહારથી વધુને વધુ લોકોને આવતા જોઈને સ્થાનિક લોકોમાં ચિંતાનું મોજુ ફરી વળ્યું છે. એમને એવો ડર છે કે એમનું નાનકડું ગામ આટલા બધા ટુરિસ્ટોનો બોજ નહિ સંભાળી શકે. પ્રચંડ ધસારાને કારણે ગામ ભાંગી જશે. બુગારકના ચીડાયેલા મેયર જિન-પિએરે દેર્લોડે તાજેતરમાં પ્રાદેશિક સત્તાવાળાઓ સમક્ષ પોતાની ચિંતા મૂકીને કયામતની તારીખ નજીક આવે ત્યારે લોકોના ધાડાંને ગામમાં આવતા રોકવા સૈન્યની સહાય માગી હતી.\nમજાની વાત એ છે કે દુનિયાનો અંત આવવાની થિયરી માટે માયા સામ્રાજ્યના લોકોને દોષ દેવાય છે પરંતુ કોઈને એ વાતની ચોક્કસ ખબર નથી કે એમનું કેલેન્ડર પુરુ થતાવેંત આખી પૃથ્વી નામશેષ થશે એવી આગાહી એમણે ખરેખર કરી હતી કે નહિ. માયન લોકો સિધ્ધહસ્ત ખગોળશાસ્ત્રીઓ હતા. એમના વિશે એક વાત સામાન્યપણે બધા સ્વીકારે છે કે એમણે પોતાના કેલેન્ડરની પુર્ણાહુતિ એક અવકાશી ઘટના સાથે કરી છે, જે આ કેસમાં વિન્ટર સોલસ્ટિસ (૨૨ ડિસેંબરથી ઉત્તરાયણ સુધીનો સમયગાળો) છે. એ વખતે ૨૬,૦૦૦ વરસમાં પહેલીવાર સૂર્ય આકાશગંગાના મધ્ય ભાગ સાથે એક લાઈનમાં આવશે. એ વખતે પૃથ્વીની ભ્રમણકક્ષાનો એક તબક્કો પુરો થઈ બીજો શરૃ થશે. આ વિચાર હિન્દુ ધર્મમાં યુગની કરાયેલી કલ્પનાને મળતો આવે છે. '૨૦૧૨ લગભગ એ સમયગાળો છે જે હિન્દુ ધર્મશાસ્ત્રો મુજબના કળયુગ અને સતયુગ વચ્ચેના સંક્રાંતિકાળના અંતને મળતો આવે છે,' એમ ધર્મશાસ્ત્રોના અભ્યાસુ ગુરપીત સિંઘ કહે છે.\nઆ સંક્રાંતિ કાળમાં પૃથ્વીના સર્વનાશ જેટલી મોટી આફત આવે કે ન આવે પરંતુ ડુમ્સડેમાં માનનારા લોકો કોઈ ચાન્સ લેવા નથી માગતા. એમાં અમેરિકન બિઝનેસમેન રોબર્ટ વિસિનોને તડાકો પડયો છે. ડુમ્સડેના લોકોમાં ફેલાયેલા ગભરાટની રોકડી કરી લેવા વિસિનોએ એક આઈડિયા કર્યો છે. અમેરિકા અને રશિયા વચ્ચેની કોલ્ડ વોરના યુગમાં વિવિધ સરકારો દ્વારા બંધાયેલા અન્ડરગ્રાઉન્ડ બંકર્સ ખરીદી લઈને વિસિનોએ એમાં આધુનિક જમાના પ્રમાણેના ફેરફાર કર્યા છે. એમાં એમણે એક વરસ સુધી ચાલે એટલું અનાજ, પાણી, ઈંધણ, વસ્ત્રો, દવા વગેરે જીવનાવશ્યક વસ્તુઓનો સંગ્રહ કરી દીધો છે. આવા મોડર્ન બન્કર્સ એમણે વેચવા કાઢ્યા છે.\nવિસિનો એવો દાવો કરે છે કે બન્કર્સની મેમ્બરશીપ મેળવવા ભારત અને દક્ષિણ એશિયાના દેશો સહિત આખા વિશ્વમાંથી ૨૫૦૦૦થી વધુ અરજીઓ આવી છે. બન્કર્સ પાછા સસ્તા પણ નથી. એમાં રહેવાનો ખર્ચ (કોસ્ટ) વ્યક્તિ દીઠ ૩૫,૦૦૦થી ૫૦,૦૦૦ ડોલર છે. વિસિનો આટલી ઊંચી કોસ્ટને વાજબી ગણાવતા કહે છે કે દરેક બંકરના સંપૂર્ણ રિનોવેશનનો ખર્ચ ૨૦ લાખ ડોલરથી ૧ કરોડ ડોલર જેટલો આવે છે. 'અમારા ખરા ગ્રાહકો ડૉક્ટરો અને વકીલો જેવા સુશિક્ષિત પ્રોફેશનલો છે. એ લોકો આવનાર સંકટથી ગભરાતા નથી પણ આફત આવે તો પોતાના પરિવારોને બચાવવાની તૈયારીઓ કરી રહ્યા છે. તેઓ તો ઈચ્છે છે કે આ બન્કર્સમાં આશ્રય લેવાની એમને કદી જરૃર ન પડે પણ ધારો કે એવી જરૃર ઊભી થઈ તો એમની પાસે કમસેકમ એક સાચો વિકલ્પ હશે. દુનિયાના બાકીના લોકો એવા વખતે શું કરશે?' એવો વેધક સવાલ વિસિનો કરે છે. આ સવાલનો જવાબ આપણને ૨૧ ડિસેંબરે જ મળશ


સમાચાર - મોટા એલઇડી ડિસ્પ્લેની લાક્ષણિકતાઓ શું છે?\n1. આઉટડોર મોટું એલઇડી ડિસ્પ્લે ઘણા સિંગલ એલઇડી ડિસ્પ્લેથી બનેલું છે, અને પિક્સેલ પિચ સામાન્ય રીતે પ્રમાણમાં મોટી છે. સામાન્ય રીતે ઉપયોગમાં લેવાતા સ્પષ્ટીકરણો મુખ્યત્વે P6, P8, P10, P16, વગેરે છે. મોટા-પિચ એલઇડી ડિસ્પ્લેના ચોરસ દીઠ ખર્ચ નાના-પિચ એલઇડી ડિસ્પ્લે કરતા ઘણો ઓછો છે, જ્યારે આઉટડોર મોટી સ્ક્રીનોમાં સામાન્ય રીતે 8m, 10m, વગેરે જેવા લાંબા અંતરનું અંતર હોય છે, જે મોટી સ્ક્રીન પર ચિત્ર જોતા હોય છે. લાંબા અંતરે, ત્યાં કોઈ "અનાજ" લાગણી રહેશે નહીં, અને ચિત્રની ગુણવત્તા સ્પષ્ટ છે.\n2. વિશાળ કવરેજ અને વિશાળ પ્રેક્ષકો. આઉટડોર મોટા એલઇડી ડિસ્પ્લે સામાન્ય રીતે પ્રમાણમાં placeંચા સ્થાને સ્થાપિત થાય છે, સ્ક્રીન પ્રમાણમાં મોટી હોય છે, જોવાના ખૂણા પણ મોટા હોય છે, સામાન્ય સંજોગોમાં, આડી દિશા વિડીયોના 140 ડિગ્રીના ખૂણાથી જોવામાં આવે છે, ચિત્ર હજુ પણ સ્પષ્ટ દેખાય છે, જે મોટી એલઇડી સ્ક્રીન ડિસ્પ્લે સામગ્રી બનાવે છે તે વિશાળ શ્રેણીને આવરી શકે છે અને વધુ પ્રેક્ષકો સુધી પહોંચી શકે છે. આ મુખ્ય લક્ષણ એ પણ એક કારણ છે કે શા માટે ઘણા વ્યવસાયો જાહેરાત સામગ્રી પ્રદર્શિત કરવા માટે આઉટડોર મોટા LED ડિસ્પ્લે પસંદ કરવા તૈયાર છે.\n3. સ્ક્રીનની તેજ આપમેળે ગોઠવી શકાય છે. બહાર સ્થાપિત મોટા સ્ક્રીન એલઇડી ડિસ્પ્લે બહારના હવામાનથી પ્રભાવિત થશે. ઉદાહરણ તરીકે, સની દિવસ અને વરસાદી દિવસ વચ્ચે આઉટડોર બ્રાઇટનેસ અલગ હોય છે, અને જો ડિસ્પ્લેની બ્રાઇટનેસ આપોઆપ એડજસ્ટ કરી શકાતી નથી, તો અસર અલગ અલગ હવામાન પરિસ્થિતિઓ હેઠળ અલગ હશે, અથવા તો મોટા પ્રમાણમાં ઘટાડવામાં આવશે. લક્ષ્ય પ્રેક્ષકોની જોવાની અસરને અસર ન કરવા માટે, આઉટડોર મોટા એલઇડી ડિસ્પ્લેમાં સ્વચાલિત તેજ ગોઠવણ કાર્ય હશે, એટલે કે, આઉટડોર હવામાન પરિસ્થિતિઓ અનુસાર, શ્રેષ્ઠ પ્રદર્શન પ્રાપ્ત કરવા માટે ડિસ્પ્લે સ્ક્રીનની તેજ આપમેળે ગોઠવવામાં આવે છે. અસર\n4, જાળવવા માટે સરળ (સામાન્ય રીતે વધુ પોસ્ટ-મેન્ટેનન્સ હોય છે, પણ પ્રિ-મેન્ટેનન્સ પણ હોય છે). વિશાળ આઉટડોર એલઇડી ડિસ્પ્લે ઇન્સ્ટોલ કરવાની કિંમત ઓછી નથી, સેંકડો હજારોથી લાખો સુધી. તેથી, મોટા એલઇડી ડિસ્પ્લે માટે સરળ જાળવણી અત્યંત મહત્વપૂર્ણ છે. ડિસ્પ્લેની લાંબા ગાળાની સ્થિર કામગીરીની ખાતરી કરવી જરૂરી છે. સામાન્ય સંજોગોમાં, આઉટડોર મોટા એલઇડી ડિસ્પ્લે પછીથી જાળવી શકાય છે, અને કેટલાક ડિસ્પ્લે પહેલા અને પછી જાળવવામાં આવે છે, અલબત્ત, આગળ અને પાછળ બંને જાળવણી પ્રાપ્ત કરી શકાય છે. ઉદાહરણ તરીકે, હુઆમી જુકાઇ જેએ શ્રેણી આઉટડોર ફિક્સ્ડ એલઇડી ડિસ્પ્લે આગળ અને પાછળની જાળવણી પ્રાપ્ત કરી શકે છે.\n5, ઉચ્ચ રક્ષણ સ્તર. બહારનું વાતાવરણ અણધારી છે, કેટલાક સ્થળોએ temperaturesંચું તાપમાન અને કેટલાક સ્થળોએ વરસાદના દિવસો છે. તેથી, વરસાદી પાણીને સ્ક્રીનમાં પ્રવેશતા અટકાવવા માટે આઉટડોર મોટા LED ડિસ્પ્લેનું રક્ષણ સ્તર IP65 થી ઉપર હોવું જરૂરી છે. ઇન્સ્ટોલ કરતી વખતે, લાઈટનિંગ પ્રોટેક્શન, એન્ટી-સ્ટેટિક ઇન્ડક્શન વગેરે પર પણ ધ્યાન આપો.\nટૂંકમાં, મોટા આઉટડોર એલઇડી ડિસ્પ્લેમાં સામાન્ય રીતે ઉપરોક્ત લાક્ષણિકતાઓ હોય છે. અલબત્ત, વિવિધ એલઇડી ડિસ્પ્લે ઉત્પાદકો દ્વારા ઉત્પાદિત આઉટડોર ડિસ્પ્લેમાં અન્ય વિવિધ કાર્યો હશે, જેમ કે energyર્જા બચત અને વીજ વપરાશ. પરંતુ ઉપરોક્ત લાક્ષણિકતાઓ લગભગ તમામ આઉટડોર એલઇડી મોટી સ્ક્રીનો ધરાવે છે.5જી યુગના આગમન સાથે, અમે માનીએ છીએ કે એલઇડી આઉટડોર મોટી સ્ક્રીનો વિવિધ ગ્રાહકોની વધુ જરૂરિયાતોને પહોંચી વળવા વધુ કાર્યો અને સુવિધાઓ વિકસાવશે.


Posted on 3:41 pm November 2, 2021 Author Niraj PatelComments Off on મન્નતમાં શાહરુખ ખાનને જન્મ દિવસની શુભકામના આપવા માટે આવેલા ચાહકોને પોલીસે ઉઠાવ્યું મોટું પગલું\nબૉલીવુડ અભિનેતા કિંગ ખાન માટે થોડા દિવસ પહેલા મુસિબતોના પહાડ તૂટી પડ્યા હતા, તેનો દીકરો આર્યન ખાન ડગ કેસમાં જેલની અંદર બંધ હતો જેના બાદ શનિવારના રોજ તે જામીન ઉપર છૂટી અને પોતાના ઘરે પરત આવ્યો, તેના બાદ શાહરૂખે પણ હાશકારો અનુભવ્યો, ત્યારે આજે શાહરુખ ખાનનો આજે જન્મ દિવસ હોવાના કારણે તેના બંગલા મન્નતની બહાર તેના ચાહકોનો જમાવડો લાગ્યો હતો.\nશાહરૂખ ખાનનો આજે જન્મદિવસ છે અને તેઓ 56 વર્ષના થઇ ગયા છે. બોલિવુડના બાદશાહના જન્મદિવસના ખાસ અવસર પર તેમના ચાહકો કંઇક ખાસ અંદાજમાં મનાવે છે. આ વખતે પણ કંઇક આવું જ જોવા મળ્યુ. બધી વખતની જેમ શાહરૂખ ખાનના ચાહકો અડધી રાતે મન્નત બહાર એકઠા થઇ ગયા હતા. શાહરૂખ ખાનના ચાહકો શાહરૂખની એક ઝલક મેળવવા માટે તેમના બંગલા પર આવે છે.\nશાહરૂખ ખાન પણ બધી વખતે બહાર આવી તેમના ચાહકનું અભિવાદન કરે છે અને તેમના પ્રેમ માટે આભાર પણ વ્યક્ત કરે છે. એક વીડિયો હાલ સોશિયલ મીડિયા પર ખૂબ વાયરલ થઇ રહ્યો છે. જેમાં શાહરૂખ ખાનના ચાહક તેમના બંગલા બહાર નજર આવી રહ્યા છે. શાહરૂખ ખાનનો જન્મદિવસ એ અર્થમાં પણ ખાસ છે કે તાજેતરમાં જ તેના પુત્ર આર્યન ખાનને ડગ કેસમાં જામીન મળ્યા છે. જેના કારણે તેમની ખુશી બમણી થઈ જાય છે.\nમુંબઈ બાંદ્રા જોન ના આસિસ્ટન્ટ પોલીસ કમિશ્નરે મંગળવાર સવારે મીડિયા અને ચાહકોને શાહરુખ ખાનના બંગલાની બહાર ઉભા રહેતા રોકી દીધા થા. પોલીસ અધિકરીઓએ દાવો કર્યો છે કે તેમની પાસે શાહરુખ ખાન ની મેનેજર પૂજા દદલાનીનો મેસેજ આવ્યો હતો. પૂજાએ જણાવ્યું હતું કે શાહરુખ ખાન પોતાના દીકરા આર્યન અને પરિવાર સાથે મન્નતમાં નથી પર્નાતું અલીબાગ તેના ફાર્મહાઉસ ઉપર છે.\nએવો અંદાજ પહેલાથી જ લગાવવામાં આવી રહ્યો હતો કે આર્યનના જામીન મળ્યા બાદ જેલમાંથી બહાર આવતા જ શાહરુખનો આખો પરિવાર સાથે અલીબાગ ફાર્મહાઉસ ઉપર જઈ શકે છે. માનવામાં આવી રહ્યું છે કે દિવાળી ઉપર પણ તે તેના પરિવાર સાથે અલીબાગમાં રહેશે. જો કે શુક્રવારના રોજ એટલે કે દિવાળીના બીજા જ દિવસે આર્યન ખાનને એનસીબી ઓફિસમાં હાજરી આપવાની છે. એવામાં બની શકે છે કે દિવાળીની મોડી રાત્રે જ શાહરુખ પરિવાર સાથે મન્નતમાં પાછો આવી શકે છે.\nPosted on 6:32 am June 11, 2019 Author Rachita Vidhata\nબોલિવૂડમાં પોતાની ફેશન સેન્સને કારણે જાણીતી અભિનેત્રી સોનમ કપૂરે9જૂનના રોજ પોતાનો 34મો જન્મદિવસ ઉજવ્યો. તેને પોતાના ઘરે જબરદસ્ત બર્થડે પાર્ટીનું આયોજન કર્યું હતું, જેમાં પરિવારના સભ્યો સહીત બોલીવૂડના ઘણા સેલીબ્રીટીસ જોવા મળ્યા હતા. આ પ્રસંગે સોનમના પતિ આનંદ આહુજા, પિતા અનિલ કપૂર, અર્જુન કપૂર, મલાઈકા અરોરા, અનન્યા પાંડે, અંશુલા કપૂરે, ખુશી કપૂર, જાહન્વી More..\n4:47 pm December 5, 2020 Niraj Patel Comments Off on વડોદરામાં નર્સ પત્ની ઉપર શિક્ષક પતિએ આડા સંબંધોની શંકાને લઈને ચાલુ એક્ટીવા પર કરી નાખી હત્યા\n10:23 am June 18, 2021 Niraj Patel Comments Off on સંસ્કારી “રામાયણ” બનાવનાર રામાનંદ સાગરની પર પૌત્રીની હોટ તસવીરો જોઈને તમારી રાતની ઊંઘ પણ ઉડી જશે, જુઓ તેનો બોલ્ડ અંદાજ